
ž čą Ė 


Žmogaus gyvenimo tikslas. 


1) Dievas, būdamas pati galybė, išmintis, gerybė, aišku, 
nesutvėrė pasaulio be tikslo. Pats protas mato, jog visatos bu- 
vimas yra palaikomas ir tvarkomas vadinamųjų gamtos dėsnių, 
Dievo Apvaizdos nustatytųjų. Protas taip pat suseka, jog turi 
būti ir žmogaus gyvenimo dėsniai bei tikslas. 


Jei žmogus, būdamas tik Dievo paveikslas, savo darbais 


visuomet siekia tam tikro tikslo, tad ar galimas daiktas, kad jo 
Kūrėjas, jo pirmavaizdis, Dievas, kurdamas žmogų, būtų vei- 
kęs be tikslo? Dievas veikiąs be tikslo, be tikslo kuriąs taip 
visatą, taip žmogų, būtų visiškai nesuprantamas. 

2) Kokiam tad tikslui Dievas sutvėrė žmogų?  Sutvėrė 
„savo garbei“, būtent, norėjo, kad žmogus, būdamas regimo pa- 
saulio viešpačiu, savo Kūrėją „pažintų ir garbintų“, kad visas 
medžiaginis pasaulis žmogaus lūpomis ištartų: „Dievas mūsų 
Kūrėjas ir mūsų Viešpats“. 

Gyvuliai Dievo! nepažįsta, nes neturi proto. Tačiau nepro- 

<tingosios būtybės savo tvarka, 'savo tikslingumu įrodo Kūrėjo 

išmintį ir tuo būdu skelbia Dievo garbę. Žmogus, turėdamas 
protą, pažįsta Dievą iš pasaulio sutvarkymo, ir todėl įpareigo- 
jamas sąmoningai Jį garbinti. Šią pareigą jaučia visos tautos. 
Visose randame religiją, visos garbina Dievybę. 

Žmogus, būdamas protinga būtybė, turi protingai ir gy- 
venti. Bet nėra nieko protingesnio, kaip pažinti savo Kūrėją ir 
protu siekti savo Dievo. Kas atsisako protu pažinti Dievą, tas 
paneigia kilniausią savo būlies savumą — protingumą. Kaip 
akys yra tam, kad matytų, ausys tam, kad girdėtų, liežuvis — 
kad kalbėtų, taip protas yra tam, kad pažintų. Tuo tarpu, kas 
nenori protu Dievą pažinti ir garbinti, tas, tarytum, atsižada 
pats savęs, tampa bepročiu. ,„Paikasis sako savo širdyje: nėra 
Dievo“ (Ps. 13,1). 

3) Dievas sutvėrė žmogų ne tik savo garbei, bet ir „žmo- 
gaus laimei“. Prigimtis neapgaudinėja, nes jos Kūrėjas, Dievas, 
yra pati Tiesa. Tas žmogus iš prigimties trokšta laimės. O "troš- 
kimą, kuris eina iš pačių žmogaus būtybės gelmių, būtinai rei- 
kia patenkinti, nes kitaip žmogus būtų nelaimingesnis ir už Ne- „ 

protingus sutvėrimus, kurie gali patenkinti prigimtus savo troš- 
kimus. Tačiau šiame žemės gyvenime tos laimės troškimas ne- 
gali būt visiškai pasotintas. Žemės gerybės yra netobulos, ne- 
pastovios ir todėl jos negali duoti tokios laimės, kokios trokšta 
neribota žmogaus dvasia. Taigi, bent iš dalies protas išaiškina 
šilą žmogaus prigimties vargą, nurodydamas, jog laimės troš- 
kimą visiškai patenkinti yra galima tik antgamtiniame gyvenime. 
Bet šiam klausimui išspręsti vieno prigimtojo proto nepa- 
kanka. Juo vienu pašikliaudamas, žmogus iškreipė Dievo su- 
“ pratimą, visiškai sudrumstė tikėjimą. Žmogaus likimas, Dievo 
išmintis ir šventumas reikalavo permainų. Tik antgamtinio Ap- 
reiškimo šviesa apšviestas žmogus aiškiai pažino gyvenimo tiks- 
14 — pažino, įjog Dievas, kurdamas jį pagal savo paveikslą ir 
panašumą, įkvėpdamas jam nemirtingą sielą, suteikdamas pro- 
tą, laisvą valią ir doros ineilę, padarydamas jį menkai kuo ma- 
žesnį už angelus, iškeldamas jį aukščiau už visą regimąjį su- 
tvėrimą, paskyrė jį savo garbei ir žmogaus amžinai laimei. 
Taigi protas ir Dievo Apreiškimas žmogui sako, jog jis 
gyvena žemėje tam, kad, Dievą pažindamas, garbindamas, mylė- 
damas, Jo valią pildydamas žemėje, įgytų amžiną laimę danguje. 
Šitą savo laimę žmogus jauste jaučia: jis laimės trokšta, 
laimės ieško, nori viską turėti, nevargti, nesirgti, amžinai gy- 
venti; tačiau žemė tos laimės neduoda. Čia ašarų klonis, čia 
daugiau vaitojame, negu džiaugiamės; čia mirtis kasdien žmo- 
gaus žingsnius lydi. Kadangi prigimtis žmogaus neapgaudinė- 
ja, tai ta laimė, tur būt, pasiekiama anapus karsto. Šitą laimę 
Dievas apreiškė per įkvėptus patriarkus, pranašus, ir pagaliau 
per savo Sūnų Jėzų Kristų. „Dievas daug sykių ir tūleriopu 
būdu kalbėjęs kitados tėvams per pranašus, paskiausiai... kal- 
bėjo) mums per Sūnų“ (Žyd. 1,1). > 


Apreiškimo šaltiniai. 


Dievo Apreiškimą semiame iš dviejų šaltinių — iš Šven- 
tojo Rašto ir Padavimo. Pakalbėsim pirma apie Šventąjį Raštą. 


Šventasis Raštas. 
Šventasis Raštas, arba Biblija, yra knygų rinkinys, kurias 
įvairiais laikais parašė Dievo išrinkti ir įkvėpti žmonės. Dievas 
Šventojį Dvasia apšvietė jų protą, kad žinotų ką rašyti, ir pa- 


stūmėjo jų valią, kad norėtų rašyti apreiškiamąsias tikėjimo 
tiesas. Todėl Šventojo Rašto pirmasis autorius (arba kūrėjas) 
yra pats Dievas. 

Šventąjį Raštą sudaro Seno ir Naujo Testamento knygos. 
Ž Senojo Testamento knygos skelbia Dievo Apreiškimą nuo pa- 

saulio pradžios lig Jėzaus Kristaus atėjimo. Naujojo Testamento 
LŽ knygos skelbia Jėzaus Kristaus Apreiškimą, — Naują Sandorą 
Dievo su žmogumi. 


| Senojo Testamento knygų 45: 

| 21 istorinė knyga, kuriose kalbama apie pasaulio sutvė- 

| rimą, apie patriarkų darbus, apie žydų tautos likimą. Jas su- 

| daro: 5 Mozės, 1 Jozuės, 1 Teisėjų, 1 Rutos, 4 Karalių, 2 Kro- 

| nikų, 1 Ezdros, 1 Neemijo, 1 Tobijo, 1 Juditos, 1 Esteros, 2 
Makabiejų. 

Pamokslų knygos 7: 1 Jobo, 1 Psalmių, 1 Patarlių, 1 Ekle- 
ziasto, 1 Giesmių Giesmės, 1 Išminties, 1 Ekleziastiko. 

Pranašų knygų 17: Izaijo, Jeremijo, Baruko, Ezekielio, 
Danielio, Ozijo, Joėlio, Amoso, Abdijo, Jonos, Mikėjo, Naumo, 
Abakuko, Sofonijo, Agėjo, Zakarijo, Malakijo. 

Naujojo Testamento knygų 27: 

a) 5 istorinės knygos: Mato, Morkaus, Luko ir Jono Evan- 
gelijos ir 1 Apaštalų darbai; b) 21 pamokslų knyga: 14 Povilo 
raštų: 1 Romėnams, 2 Korintiečiams, 1 Galatiečiams, 1 Efezie- 
čiams, 1 Pilypiečiams, 1 Kolosiečiams, 2 Tesalonikiečiams, 2 Ti- 
motiejui, 1 Titui, 1 Filemonui, 1 Žydams; 7 kitų apaštalų raš- 
tai: 1 Jokūbo, 2 Petro, 3 Jono, 1 Jūdo Tado; c) 1 Pranašų kny- 
ga, būtent: šv. Jono Apreiškimas. Naujojo Įstatymo knygos 
Luvo surašytos daugiausia graikų kalba. 

Visą tad Šv. Raštą sudaro 72 knygos. 

Kad katalikas galėtų skaityti Šventą Raštą, jo vertimas turi 
būti Bažnyčios patvirtintas. Protestantų leidinių skaityti drau- 
džiama. 


Padavimas. 


Antrasis apreikštojo tikėjimo šaltinis yra Padavimas. Pa- 
davimu vadinamos įkvėptos tikėjimo ir dorovės tiesos, neužra- 
šytos Šventame Rašte, bet pasakojimu perduodamos iš kartos 
į kartą, ilgainiui surašinėtos Bažnyčios Tėvų knygose. 

„Be Padavimo ne visa žinotumėm, ką Dievas mums ap- 
reiškė, nes apaštalai nesurašė viso Viešpaties mokslo. „Jėzus 
padarė savo mokytinių akivaizdoje dar daug kilų stebuklų, ku- 
rie neparašyti šiloje knygoje“ (Jon. 20,30). „Daug dar aš turiu 
jums sakyti, bet dabar jūs negalite pakęsti“ (Jon. 16,12). Daug 
apaštalai išgirdo Viešpačiui iš numirusių prisikėlus, tačiau į kny- 
gas neįrašė. Iš Padavimo, ne iš Šv. Rašto žinome, jog reikia 
švęsti ne subatą, tik sekmadienį; iš Padavimo žinome, jog yra 
keturios Evangelijos. septyni sakramentai, kokios knygos pri- 
skiriamos Šv. Raštui ir tt. 


Kristus neliepė apaštalams rašyti savo mokslo, bet liepė 
apsakinėti: „Eidami į visą pasaulį, skelbkite Evangeliją visam 
sutvėrimui“ (Mork. 16,15). Kad Šv. Raštas būtų vienintelis ap- 
reiškimo šaltinis, Išganytojas savo darbus ir žodžius būtų pals 
surašęs, būtų liepęs visiems apaštalams rašyti. Tačiau nei Jis 
pats rašė, nei daugumas apaštalų. 

Ilgainiui Padavimu apreikštąsias tikėjimo tiesas surašė į 
knygas Bažnyčios Tėvai -— šv, Ambraziejus, šv. Jeronimas, šv. 
Augustinas, šv. Grigalius ir kiti... Dabar nebėra padavimų, ku- 
rie nebūtų surašyti šventųjų Tėvų knygose. 


Taigi, be Šventojo Rašto, dar turime Padavimą, iš kurio 
semiamės Dievo apreikštąsias liesas. Šis Padavimas kartu su 
Šv. Raštu sudaro pilną apreikštąji Kristaus mokslą. 


Bažnyčios ištikimybė. 

Švento Rašto ir Padavimo tiesų saugotoja yra Bažnyčia. 
Kristus įsteigė ją tam, kad žmonių išganymo darbą vestų per 
visus amžius. Jai tat įdavė dieviškojo apreiškimo šaltinius ser- 
gėti. Šventoji Dvasia budi, kad ši Kristaus Bažnyčia iki amžių 
pabaigai būtų ištikima Šv. Rašto aiškintoja ir globėja. 

Be Šv. Rašto ir Padavimų, turime daugybę dvasiško turi- 
nio knygų, kurių svarbiausia katekizmas bei katalikų Tikybos 
Vadovėlis, kuriame išdėstytos pagrindinės tikėjimo ir doro- 
vės tiesos — kaip tikėti, kaip gyventi, kokių priemonių im- 
tis, kad išganytum sielą. Taigi ir Katekizmas yra padalin- 
tas į tris,dalis — 1 Tikėjimas, II Įsakymai, III Sakramentai ir 
Malda. 


I. Tikėjimas 
Apaštalų Tikybos išpažinimas. 
Senovės Apaštalų Tikybos Išpažinimas turi dvylika staipsnių: 

I Tikiu į Dievą Tėvą visagalį, dangaus ir žemės Su- 

tvėrėją; 

II Į Jėzų Kristų, vienatinį Jo Sūnų, mūsų Viešpatį; 
III Kursai prasidėjo iš Šventosios Dvasios, gimė iš Pa- 

nos Marijos; 

IV Kentėjo prie Pontijaus Piloto, buvo prikaltas prie 

kryžiaus, numiręs ir palaidotas; 

V Nužengė į pragarus, trečią dieną kėlės iš numirusių; 
VI Įžengė į dangų, sėdi dešinėje Dievo Tėvo visagalio; 
VII Iš ten ateis gyvųjų ir mirusiųjų teisti; 

VIII Tikiu į Šventąją Dvasią; 

IX Šventą, visuctinę Bažnyčią; Šventųjų Bendravimą; 

X Nuodėmių atleidimą; 

XI Kūno iš numirusių atsikėlimą; 

XII Amžinąjį gyvenimą. A. 

Mes žinome ir tikime, kad tas Išpažinimas, kurį visi at- 
mintinai mokame, sudaro tikėjimą, kurį skelbė apaštai, kurį per 
19 amžių gindami, milijonai išpažintojų pažymėjo savo krauju. 

Įkvėpti apaštalai, sklisdami po visą pasaulį, vienybei su 
Kristumi ir Jo mokslo neliečiamybei palaikyti, būtinai turėjo 
nustatyti pamatines tikėjimo tiesas, be kurių neįmanoma viena, 
šventa, katalikiška ir apaštališka Kristaus Bažnyčia. Vienas iš 
seniausiųjų Bažnyčios Tėvų, šv. Ireniejus, sako: „Katalikų Baž- 
nyčia, nors ir pasklidusi po visą pasaulį, vis dėlto tikėjimą taip 
vienodai skelbia, tarsi vienuose namuose gyventų, taip vienodai 
ji išpažįsta, tarytum, vienas lūpas turėtų“. Juk šitoks tikėjimo 
visuotinumas ir vienodumas tegalimas tik turint bendrą Tikėji- 
mo Išpažinimą, kaip nepajudinamą ir nepermainomą uolą. Šv. 
Augustinas ragina, kad šitą apaštalų Išpažinimą visi mokėtų ir 
kasdien guldami-keldami kalbėtų. 

Tikiu, mano Dieve, visa tai, ką Tu apreiškei ir per šventą 
savo Bažnyčią tikėti liepei; tikiu dėl to, kad Tu esi pati Tiesa 
ir negali mūsų suklaidinti. Mano Dieve, stiprink mano tikėjimą! 

Be Apaštalų Tikybos Išpažinimo, žinome dar Nikėjos ir 
Konstantinopolio tikėjimo simbolius (rinkinius), kurių pastara- 
sis vartojamas Šv. Mišiose. 


I. Apaštalų Išpažinimo straipsnis. 
„Tikiu į Dievą Tėvą visagalį, dangaus ir žemės Sulvėrėją“. 
Tikėjimo apibūdinimas. ; 

Tikėjimas yra dvejopas: gamtinis ir antgamtinis. Gamti- 
nis yra, kai tikime kalbant patikimam. žmogui. Girdėdami rim- 
tą žmogų kalbant, jog esąs didis Romos miestas, kur gyvenąs 
Šventasis Tėvas, jog didieji Lietuvių tautos kunigaikščiai Jo- 
gaila su Vytautu įvedę katalikų tikėjimą Lietuvoje, jog esanti 
ledų šalis, kur per ištisus metus sniegas netirpstąs, ir vėl, jog 
esanti rožių šalis, kur niekuomet žolynai nevystą, — nors savo 
akimis viso to nematėme ir gal niekad nepamatysime, tačiau 
tikime. Tikėjimas tad remiasi kalbančio patikimumu. 

Antgamtinis tikėjimas remiasi Dievo patikimumu. Dievas 
yra amžina gerybė, teisybė ir išmintis, kuri negali nei pati ap- 
sirikti, nei kito suklaidinti. Todėl, nors tikėjimo tiesų protu 
nesuprastum, tačiau turi tikėti, žinodamas, jog tai apreiškė pats 
Dievas. Akys, ausys, ragavimas, pauostymas, palytėjimas, pro- 
tas gali apsirikti, bet Dievas niekuomet neapsirinka. "Taigi, jei 
patikimam žmogui kalbant tikime, tai dar labiau privalome ti- 
kėti, kalbant pačiam Dievui. 

2) Tikėjimas yra antgamtinė dorybė, įdiegta į žmogaus 
sielą, kuria visa, ką Dievas apreiškė ir šv. Bažnyčia tikėti mums. 
padavė, pripažįstame tvirta, nepajudinama tiesa. 

Šis tikėjimas yra nuolatinis proto linkimas pripažinti Die- 
vo apreikštąsias tiesas. Jis yra doro gyvenimo akstinas ir pa- 
matas — apšviečia protą, lenkia valią į gera, ragina, liepia, 
draudžia; žodžiu sakant, lenkia daryti, ką įsako, ir vengti, ką 
draudžia. 

Dorybė prarandama per priešingą nedorybę: blaivybė — 
per girtuokliavimą, skaistybė per paleistuvavimą, maldingumas 
per apsileidimą, lygiai taip pat tikėjimas prarandamas per ne- 
tikėjimą. 

3) „Be tikėjimo negalima patikti Dievui; nes tam, kurs 
artinasi į Dievą, reikia tikėti, kad jis yra, ir kad jo ieškantiems 
jis yra atlygintojas“ (Žyd. 11,6). „Kas netikės, bus pasmerktas“ 
(Mork. 16,16). : 

Tikėjimo malonę Dievas visiems teikia, bet varu tikėti ne- 
verčia; nori, kad, laisva valia tą malonę priimdamas, pasiektų 
savo laimę. 


Svarbiausios apreikštosios tikėjimo tiesos“ yra šios: 1. Yra 
Dievas, vienas trijuose Asmenyse: Dievas Tėvas, Dievas Sūnus 
ir Dievas Šventoji Dvasia. 2. Antrasis Švenčiausios Trejybės 
Asmuo, Dievo Sūnus, yra tapęs žmogumi ir miręs dėl mūsų iš- 
ganymo. 3. Dievas yra teisingas: už gerus darbus dangų duoda, 
už piktus — pragaru baudžia. 4. Žmogaus siela nemiršta. 


Tikėjimo savumai. 

1) Kad tikėjimas būtų išganingas, turi būti visuotinis, tvir- 
tas, gyvas. 

a) Visuotinis tikėjimas esti tada, kai tikime visa, ką Die- 
vas apreiškė ir ką Jo šv. Bažnyčia tikėti padavė. Kas lengvai 
tiki kiekvienu žmogum, yra iengvatikis; kas savavališkai tiki 
menkniekius be Bažnyčios pritarimo, tas yra prietaringas; kas 
neigia visą Viešpaties mokslą, yra netikėlis; kas kai kurias tiesas 
neigia ar savotiškai jas nori suprasti, yra eretikas bei kreivati- 
kis; kas nuo Bažnyčios vienybės atsiskiria, yra atskalūnas; kas 
visą Išganytojo mokslą priima ir išpažįsta, yra katalikas. 

b) Tvirtas tikėjimas esti tada, kai tvirtai tikime, pasiryžę 
greičiau visa nukęsti, negu prarasti tikėjimą. Pagalvok tik, kas 
mums tikėjime kalba? Kalba Dievas; kalba per Bažnyčią, ku. 
rios skelbiamojo žodžio liepė klausyti: „Kas jūsų klauso, tas ma- 
nęs klauso“ (Luk. 10.16). Todėl tikėjimas, remdamasis Dievo 
tikėtinumu, turi būti tvirtas. 

c) Tikėjimas yra gyvas, kai drąsiai jį išpažįstame. Ti- 
kėjimas tai neprivatus dalykas, bet viešas; nėra. toks, kad ga- 
lėtumėm turėti du veidu — vieną kataliko, kitą liberalo, * kad 
privatiškame gyvenime tikėtumėm, o viešame savo įsitikinimus 
slėptumėm. Tikėjimo dorybe persisunkusi žmogaus buitis pa- 
sireiškia viešai — pasireiškia žodžiu, ženklu, darbu, gyvenimu, 

Žodžiu, kai drąsiai savo mintis reiškiame kalba; sakysim, 


-Šv. Petras Jėzaus klausiamas, kuo Jį laiko apaštalai, aiškiai, 


nesvyruodamas išpažino: „Tu — Kristus, gyvojo Dievo Sū- 
nus“ (Mat. 16,16). 
Ženklu, kai viešai vartojame tikėjimo ženklus — kryžių, 


rožančių, škaplierius, paveikslus, švęstą vandenį... 

Darbu, kai klausome šv. Mišių, Dievo žodžio, imame šv. 
sakramentus, švenčiame šventes, pasninkaujame, dalyvaujame 
procesijose, organizacijose... 

Gyvenimu, „kai darome, ką tikėjimas įsako, ir vengiame, 
ką draudžia; kai tikėjimą pareiškiame gerais darbais. ,„Tikė- 
jimas be darbų yra miręs“. (Jok. 2,26). Be gerų darbų tikėji- 
mas Evangelijoj prilyginamas prie medžio, kurį, nevedant ge- 
rų vaisių, liepiama iškirsti ir į ugnį įmesti (Mat. 21,19; 3,10). 

2) Ne kiekvienas tikėjimas yra išganingas. „Vienas Vieš- 
pats, vienas tikėjimas“ (Efez. 4,5); „per nieką kitą nėra išgą- 
nymo“ (Apd. 4,12), kaip tik per Jėzų Kristų. Kaip vienas tėra 
Dievas, vienas Išganytojas, viena tiesa, taip vienas yra išganiu- 
gas tikėjimas. 

Tasai vienas išganimngas tikėjimas yra pavestas saugoti Ka- 
talikų Bažnyčiai, pastatytai ant šv. Petro uolos. Greta Katalikų 
Bažnyčios nėra kitos, kuri būtų įgijusi tikėjimo saugotojos ma- 
lonę. 

Todėl dėkokim Dievui, kad esame Katalikų Bažnyčios na- 
riai, už kurios durų nėra išganymo. 


Dievo buvimas. 
„Tikiu į Dievą“, 

Yra Dievas. Iš kur žinome, jog yra Dievas? Žinome iš 
regimo pasaulio, iš sąžinės balso, iš apreiškimo. 

I. Dievą pažįstame iš regimo pasaulio: 

a) Svarstydami protu regimą pasaulį — dangaus erdves, 
saulę, mėnesį, nesuskaitomas žvaigždes, planetas, žmogų, gyvu- 
lius, paukščius, žuvis, vabalus, žolynus, mineralus, žodžiu, vi- 
są gamtą, noroms nenoroms darome išvadą: jeigu yra kūriniai, 
luri būti ir Kūrėjas, Iš regimų daiktų pažįstame neregimą Die- 
vą, iš pasėkų suvokiame priežastį. Matydamas bažnyčią, bokš 
tą, girdėdamas varpus, vargonus, ką manytum apie tą žmogų, 
kuris tvirtintų, jog ta bažnyčia, it grybas po lietaus, išdygo, var- 
pai, vargonai palys savaime atsirado. Juk, pasakytum, jog to 


„ Žmogaus galvoje, tur būt, ne viskas tvarkoj. Dar labiau neiš- 


mintingas būtų tas, kurs, kūno akimis regėdamas kūrinius, pro- 
to akimis neregėtų Kūrėjo. Priežastingumo dėsnis pirštu rodo 
Dievą! 

„Klausk gyvulių, o išmokys tave, ir dangaus paukščių, ir 
parodys tau. Kalbink žemę ir atsakys tau ir skelbs jūrų žuvys. 
Kas nežino, jog visa tai padarė Viešpaties ranka“ (Job. 12,7—16). 


a 


„Pakelkite savo akis aukštyn ir matykite, kas tai sutvėrė“ 
(Iz. 40,26). 


b) Tvarka ir tikslingumas gamtoje. Nuostabi regimojo pa- 
saulio ivarka ir kūrinių tikslingumas aiškiai sako, jog yra tvar- 
kytojas. Pagalvokit tik, iš kur saulė kasdien teka ir leidžiasi, 
"iš kur mėnulis tai pilnėja, tai dyla, iš kur žvaigždės rieda savo 
keliais? Žodžiu, iš kur nesuskaitomi dangaus kūnai gražiau- 
sioje sutartinėje neapsakomu greitumu sukasi viršum mūsų gal- 
vų? Kas padarė tą tvarką žemėje, kad po vasaros eina ruduo, 
žiema ir pavasaris; kad dieną pakeičia naktis? Kas pažadina 
medžius ir žolynus savo laiku keltis iš žiemos miego ir megsti 
vaisius? Kas palaiko visą kūrinių giminę, rūšį, lytį ir savumus? 
Kregždė savo laiku išlekia ir parlekia; voras veja savo tinklus; 
ančiukas, vos išsikasė, tuoj bėga į vandenį; kiekvienas gyvulys 
randa sau maisto... Kas taip puikiai sutvarkė žmogų? Jeigu 
tad yra tvarka, turi būti ir tvarkytojas, kurs, savo galybe sutvė- 
ręs pasaulį, savo išmintimi jį palaiko ir tvarko. Kur nėra tvar- 
kytojo, ten nėra tvarkos; kur. nėra tvarkos, ten chaosas ir pra- 
žūtis. Šią tiesą suprato ir stabmeldžiai: Platonas sako: „Maty- 
dami mano žodžiuose ir darbuose tvarką, darote išvadą, jog aš 
turiu sielą; lygiai, regėdami visame pasaulyje nuostabią tvar- 
ką, supraskit, jog yra išmintingoji Būtybė“. 
<) Gyvybės principas. Gyvis atsiranda iš gyvio. Iš negy- 
vo gyvas negali atsirasti: Mechaniškomis, chemiškomis, fiziš- 
komis priemonėmis joks mokslas gyvio nesutvėrė ir nesutvers. 
Kai kas tvirtina, kad evoliucijos keliu iš vienos buities išsivys- 
tanti kita buities rūšis. Neneigiame to visiškai. Bet ir šiuo at- 
veju naujos rūšies buitis turi tam tikrą savo priežastį. O mums 
ir svarbu susekti pirmąją kiekvienos buities priežastį. 


Materialistai sako, kad materija esanti amžina ir todėk nuo 
Dievo nepriklausanti. Deja, nieko nėra amžino, viskas turi pra- 
džią ir galą.  Pamanykite, kas materijai būtų suteikęs gyvybę? 
Juk ir materialistai, jei nori vadintis mokslo vyrais, turi pripa- 
žinti materijai inerciją, būtent, tokį savumą, kad materija pati 
savaime nepakeičia esamos būklės. Jie džiūgauja, kad sujjudin- 
ta ir pastūmėta materija yra galinga: audra kalnus verčia, per- 
kūnija uolas skaldo, įnirtusi jūra laivus skandina, ugnis degina, 
grūdas medžiu virsta... Bet visa tai, kaip tik įrodo, jog turi 
būti kažkas, kas materiją pajudintų. turi būti pirmoji priežas- 

tis, išvedusi materiją iš amžinos inercijos, neveiklos. O toji prie- 
žastis kaip tik ir yra Dievas. 

Gamtos priežastingumo dėsnis yra ta knyga, kurioje leng- 
vai išskaitomi Dievo buvimo ženklai. Įkvėptas pranašas Izaijas 
visą klausimą išsprendžia vienu sakiniu: į „Pakelkite aukštyn 
savo akis ir matykite, kas tai padarė“ (40,26). ' 

d) Niekas neatsirado, neatsiranda ir neatsiras be priežas- 
ties, O tos priežasties ieškoti žmogų verčia pzti prigimtis. Juk 
ir kūdikis, vos pradeda kalbėti, tuoj klausinėja ir ieško regimų 
daiktų priežasties, norėdamas žinoti, iš kur ir kaip. jie atsirado. 
Jeigu taip uoliai ieškome kiekvieno paskiro daikto priežasties, 
tai rasti viso regimojo pasaulio priežastį esame tiesiog verste 
verčiami. 

2) Dievo buvimą įrodo sąžinės balsas: 

a) 5ąžinė diktuoja dorovės dėsnius — sąžinės balsas į mus 
kalba: „Daryk, kas teisinga ir gera, saugokis, kas neteisinga 
ir pikta“. Klausydami sąžinės balso, patiriame dvasios ramy- 
bės, pasigėrėjimo, džiaugsmo;  neklausydami, patiriame gėdos, 
baimės, nuliūdimo. Kas yra tas balsas, kuris mus peikia ir 
giria, baudžia ir guodžia? Tai švento, teisingo Dievo balsas, 
kuris žmogaus sieloje įrašė savo įsakymus. Jei sąžinės balsas 
būtų žmogaus balsas, ne Dievo, tai jis niekados neprieštarautų 
kūno norams, bet visuomet su jais sutiktų. Jeigu jis būtų įgy- 
tas išauklėjimu, nerastumėm jo laukinėse tautose... Seneka sa- 
koi „Dievas yra arti tavęs. Jis yra su tavim, Jis yra tavyje“. 

b) Be sąžinės, Dievo buvimą dar įrodo visų tautų įsitiki- 
nimas. Nėra ir nebuvo pasaulyje tautos, kuri neturėtų supra- 
timo apie Kūrėją ir kokiu nors būdu jo negarbintų. Plutarkas 
sako: „Rasi miestų be sienų, be mokyklų, be įstatymų, be pi- 
nigų, tačiau niekas nematė miesto be bažnyčios, be maldų, be 
priesaikos ir burtų“. Iš kun tas bendras visų tautų įsitikinimas, 
jog yra Dievas ir jog reikia Jį garbinti? Iš kur kiltų tas įgim- 
tas religijos jausmas, jeigu Dievas, gamtos Kūrėjas, to jausmo 
nebūtų davęs? O. juk prigimtis, kaip pati gamta, neapgaudi- 
nėja, bet eina griežtais nuostatais. Jei esama nukrypimų, tai jie 
atsitiktiniai. 

3) Pagaliau, nei regimas pasaulis, nei sąžinė, nei visų tau- 
lų įsitikinimas, nei protas, nei širdis, pažeista gimtąja nuodėme, 
neduotų tikrų, pilnų žinių apie Dievą, jei pats Dievas nebūtų 
savęs apreiškęs. Puolęs žmogus atsitraukė nuo savo Viešpaties, 

neteko teisingo Dievo supratimo ir todėl ne kartą vietoj Kūrėjo 
ėmė garbinti sutvėrimą. Dievo šventumas, gerumas reikalavo 
žmogaus santykius su Dievu atstatyti. Žmonijai tad skęstant 
tamsybėse, Dievas apreiškė apie save -patriarkams, dar daugiau 
pranašams. O visa, ką turime žinoti apie Dievą, „Jo garbę ir 
mūsų gyvenimo tikslą, apreiškė mums Išganytojas Jėzus Kristus. 

4) Rodos, visi turime protą. Jei Dievą pažįstame protu, 
iš kur tad esama bedievių? Esama bedievių ne tik mokytų, bet 
ir nemokančių rašyti nei skaityti. Iš kitos pusės ne mažiau yra 
giliai tikinčių, yra mokslo vyrų, kurie, nuodugniai tirdami, įsi- 
gijo tvirto ir gyvo tikėjimo. Ką tai reiškia? Visi — mokyti ir 
bemoksliai — skaito gamtos knygą, tačiau ne visi vienodai ją 
supranta: vieniems Dievas yra, kitiems Jo nėra. Ž 

Šį klausimą tinkamai išsiaiškinsime tik žinodami, jog yra 
žmonių, kurie norėtų, kad nebūtų Dievo, kurių sąžinė juos grau- 
žia, neleidžia džiaugtis purvinu gyvenimu. Todėl jie ir stengia- 
si nematyti gamtoje Dievo, stengiasi nusiraminti, įkalbinėdami 
sau: nėsą Dievo. Štai ir turime bedievių. Toliau, kad savo nu- 
krypimus pateisintų visuomenės akivaizdoje, kad žmonės jų ne- 
teistų, bet jiems pritartų, jie sudaro bendrą frontą prieš Dievą ir 
varo Jį iš šeimos, iš mokyklos, iš crganizacijų, iš įstaigų, iš val- 
stybės įstatymų. Jie platina bedievybę žodžiu, spauda ir 
gyvenimu. Ir reikia pripažinti, jog šis pragaro darbas jiems 
vyksta. : Mat, lenkti linkstantį į pikta yra lengviau, negu 
ji palaikyti Dievo baimėje. Piktos valios žmonės, kurie neigia 
Dievo buvimą, yra panašūs į aklą žmogu, neigiantį saulės buvi: 
mą. Ar jie neigia ar neneigia, Dievas vis tiek yra, kaip yra sau- 
lė, kurios buvimą neigia aklas žmogus. 


Dievo savumai. 


Koks yra Dievas? 

Dievas yra dangaus ir žemės Kūrėjas. Tačiau koks yra 
Dievas, ribotas mūsų protas nesupranta. Kad Dievą visiškai 
suprastum, reikia būti Dievu, nes tik pats Dievas save pažįsta. 
Šv. Augustinas sako: „Lengviau pasakyti, kuo Dievas nėra, negu 
kas Jis yra, nes Jis yra neapsakomas. Įsižiūrėk į žemę: ne ji 
tavo Dievas; pažvelk į jūras: ir jos ne tavo Dievas; pažvelk į 
visa, kas kruta žemėje, narsto jūrose, skrajoja ore, pažvelk į gy- 

vulius ir žmones — vis tai ne tavo Dievas. Kas tad yra Dievas? 
Dievas yra, kurio akis neregėjo, nei ausis negirdėjo, nei į žmo- 
gaus širdį neįėjo“... „Dievas, sako, yra neapsakoma Būtybė; 
jei palyginsime Jį su žeme ir dangum Jis bus didesnis; jei paly. - 
ginsime Jį su žvaigždžių ir saulės spinduliais, Jis būs šviesesnis; 
jei palyginsime Jo protą su visų žmonių ir angelų protu, Jis 
bus kur kas protingesnis; jei palyginsime Jo gerumą su visų 
gerųjų gerumu, Jis bus visų geriausiasis; jei palyginsime Jo 
teisybę su visų teisingųjų teisybe, Jis bus visų teisingiausias; 
nes Dievas yra be galo didis, be galo gražus, be galo protingas, 
be galo geras, be galo teisingas“. 

Dievas yra Aukščiausioji Būtybė, kuri įkūrė pasaulį ir jį 
valdo. Dievas yra Būtybė iš savęs. Jis pats apie save pasakė: 
„Aš esu, kursai esu“ (Iš. 3,14), aš esu visų būtybių Būtybė, vi- 
so sutvėrimo pradžia ir pabaiga. 

Iš Šv. Rašto žinome šiuos Dievo savumus: Dievas yra: gry- 
na dvasia, amžinas, visur esąs, visa matąs, visa galįs, išmintin. 
gas, šventas, teisingas, geras, gailestingas, nesimainąs, kantrus, iš- 
tikimas. 

Kadangi Dievas yra visur esąs, visa matąs, visa žinąs, tai 
niekur nepasislėpsi nuo Dievo veido; Jis mato tavo darbus, žo- 
džiūs ir mintis. „Jame gyvename, judame ir esame“ (Apd. 17,27). 


8 Švenčiausioji Trejybė. 

1) Iš apreiškimo žinome, jog viename Dievuje yra trys 
asmenys: Tėvas, Sūnus ir Šventoji Dvasia. Jau Senajame Tes- 
tamente Dievas duoda mums nors tamsių žinių, jog Jo vienoje 
Būtybėje yra keletas asmenų. Kurdamas žmogų Dievas tarė: 
„Padarykime žmogų į mūsų paveikslą ir mūsų panašumą“ 
(Pradž. 1,26). Vienam asmeniui teesant, būtų pasakęs: „Pada- 
rysiu... į savo paveikslą ir panašumą“. Šv. Raštas atskiria 
antrąjį asmenį nuo pirmojo: „Viešpats man tarė: Tu mano 
Sūnus; aš šiandien pagimdžiau tave“ (Ps. 2,2—7). „Viešpals ta- 
rė mano Viešpačiui: Sėskis mano dešinėje“ (Ps. 109,1). 

Aiškiai tos tiesos Senajame Įstatyme Dievas neapreiškė t0- 
dėl, kad žydai, palinkę į stabmeldystę, nesutvertų sau trijų dievu. 

Naujame Testamente Švenčiausios Trejybės tiesą jau visai 
aiškiai apreiškė mūsų Išganytojas Jėzus Kristus. Jis Dievą at- 
vejų atvejais vadina savo Tėvu, save įo Sūnumi; save ir Tėvą 

| jungia į vieną Būtybę; drauge su Tėvu pažada atsiųsti Šventą. 
ją Dvasią; liepdamas apaštalams mokyti ir krikštyti, sako: 
„Eikite tat ir mokykite visas tautas, krikštydami juos var“ 
dan Tėvo ir Sūnaus i“ Šventošios Dvasios“ (Mat. 28,19). Dievas 
trijuose asmenyse apsireiškė per Jėzaus krikštą: Dievui Tėvui 
kalbant „Tasai yra mano mylimasai Sūnus, kuriame aš turiu 
sau pasimėgimo... štai atsivėrė Jam dangus, ir Jis matė Dievo 
Dvasią, nužengiančią, kaip karvelį, iv nusileidžiančią ant savęs“ 
(Mat. 3,16—17).: Švenčiausią Trejybę skelbė apaštalai ir trijų 
asmenų palaiminimu baigia savo laiškus (2 Kor. 13,13). 

b) Iš apreiškimo taip pat žinome, jog kiekvienas asmuo. 
tikras Dievas. Tikras Dievas yra Dievas Tėvas; tikras Dievas 
yra Dievas Sūnus; tikras Dievas yra Dievas Šventoji Dvasia. 

Kadangi kiekvienas asmuo yra tikras Dievas, tai visi turi 
būti lygūs: Dievas Tėvas ne didesnis už Dievą Sūnų, nei Sū- 
aus už Šventąją Dvasią: visi trys lygiai tobuli, lygiai visagali, 
visur esą, amžini, šventi iv tt Kad kuris būtų mažesnis, paskes- 
nis, jau nebebūtų tikras Dievas. 

<) Tačiau ne tris turime dievus, visagalinčius, amžinus... 
oet „vieną“. Ta vienybė dažnai ir aiškiai pažymėta šv. Rašte; 
„Trys yra, kurie liudija danguje: Tėvas, Žodis ir Šventoji Dva- 
sia; ir tie trys yra viena“ (I Jon. 5,7). 

Kad trijuose asmenyse yra ne trys, bet vienas Dievas, įro- 
do tai, kad visi trys asmens turi tą pačią vieną, bendrą esmę, 
į kurios prigimtį įeina tos pačios tobulybės! ir savumai. „Aš esu, 
kursai esu“ — vienas, nesimainąs, sako Viešpats. 

d) Nors trijuose asmenyse yra vienas Dievas, jų vieną ir 
ta pati esmė bei prigimtis, tačiau kiekvieną asmenį reikia at“ 
skirti: Tėvas yra ne Sūnus, Sūnus — ne Šventoji Dvasia; Šven- 
toji Dvasia — ne Tėvas ir Sūnus. 

Tą Dievo asmenų skirtumą sudaro ypatingi santykiai — 
Tėvas negimsta ir nekyla iš kito; Sūnus prieš amžius gimsta iš 
Tėvo; Šventoji Dvasia kyla iš Dievo Tėvo ir Dievo Sūnaus, kaip 
iš vieno šaltinio ir vieno kvėpimo. — Tėvas nuo amžių pažįsta 
save, pažindamas gimdo Žodį. Kadangi Tėvas nuo amžių save 
pažindamas, it veidrodyje, regėdamas savo išreiškimą, gimdo 
Sūnų, todėl Sūnus vadinasi paveikslas, Jo Būtybės išreiškimas, 
kuris yra tas pats amžinasis Dievas. — Dievas save myli, my- 
lėdamas pažįsta meilės vaisių, kuris yra pati Jo Būtybė. Šitas 
meilės vaisius arba Šventoji Dyasia prieš amžius kyla iš Dievo: 


Zi 


Tėvo ir Dievo Sūnaus, kaip iš vieno šaltinio ir vieno kvėpimo, 
Taigi kitas yra, kuris gimdo; kitas, kuris gimsta; kitas, kuris 
kyla; kitaip betariant, toj pačioj amžinoje esmėje yra trys 
alskiri asmenys. 

e) Šv. Raštas ne tik atskiria tris asmenis, bet dar dalina 
Jų darbus: nors tas pats Dievas mus sutvėrė, atpirko, pašventė, 
tačiau sutvėrimo darbas priskaitomas Dievui Tėvui (Pradž. 
1,1, Psalm. 8) Dievui Sūnui priskaitomas Atpirkimo darbas 
(Gal. 3,13; Jon. 3,17). Mat, Dievo Sūnus, trokšdamas mūsų iš- 
ganymo, pasidaro žmogumi, kenčia ir miršta ant kryžiaus.  Die- 
vui Šventajai Dvasiai pridera pašventimo darbas (I Kor. 6,11į. 
Ji pakeitė apaštalų veidą; Ji per amžius moko, švenčia ir tvar- 
ko Dievo Bažnyčią; Jai budint, nė pragaro vartai  nenugalės 
Kristaus sužadėtinės. 

Tokį tatai mokslą apie Švenč. Trejybę paskelbė mums 
mūsų Išganytojas. Tą tiesą skelbė apaštalai, Bažnyčios "Tėvai, 
skelbia šiandien Bažnyčia ir skelbs lig amžių pabaigos. 


2) Švenčiausios Trejybės tiesa yra švento tikėjimo pa- 
slaptis. Joks protas jos nesupras. Didžiausia būtų puikybė no- 
rėti suprasti nesuprantamą, ištirti neištiriamą, išmatuoti neišma- 
tuojamą Dievą. Jeigu patys nesuvokiame visos savo buities, 
jeigu daug prigimtų daiktų nė trupučio  neuumanome, jeigu 
menko vabalėlio ar skruzdėlės gyvenimo negalime suprasti, ne- 
norėkime tad apčiuopiamai ištirti Dievą. Šv. Augustinas, Baz- 
nyčios Daktaras, pasiryžo kartą įsigilinti į Šv. Trejybės pa- 
slaptį.  Prašydamas Dievą apšviesti protą, meldžiasi,  pasnin- 
kauja. Begalvodamas nuvargo; išeina į įūros krantą pakvė- 
puoti grynu oru. Čia pamatė kūdikį, riešuto kevalu pilantį jū- 
ros vandenį į smilčių duobelę. Šv. Augustinas klausia: kodėl 
taip uoliai į tą duobelę jūrų vandenį pilstai? Kūdikis jam atsa- 
kė: „„Veikiau aš tas neišsemiamas jūras perpilsiu į mažą duo- 
belę, negu tu suprasi ir aprašysi Švenčiausios Trejybės paslap- 
tį“. "Tai pasakęs išnyko. Jeigu Šv. Augustinas, pasaulio geni- 
jus, Švenčiausios Trejybės nesuprato ir neišaiškino, ką bekalbė- 
ti apie kitus! Visiškai suprasti Dievą reikia būti Dievu. 

3) Švenčiausiosios Trejybės paslaptis yra mūsų tikėjimo 
pamatas. Tikėjimas, pašalinus Trejybę, suirtų, kaip namai be 
“ pamato. Todėl Šv. Bažnyčia Švenč. Trejybės vardu pradeda ir 
baigia visas maldas ir apeigas, teikia Šv. Sakramentus ir liepia, 

d visi katalikai visas maldas ir darbus nuo Šv. Trejybės pra- 
ėję, Šv. Trejybe ir baigtų: „Garbė Dievui, Tėvui ir Sūnui ir 
entajai: Dvasiai“. 


Dievas — dangaus ir žemės Kurėjas. 


Pasaulio sukūrimas. 


Regimasis pasaulis, kurio tikslingumas ir tvarka stebina 
Žmogaus protą, savaime neaisirado. Nieko nėra amžino. Am- 
žinas vien Dievas. Einant tad priežastingumo dėsniu, reikia 
ieškoti pirmosios pasaulio priežasties, kuri yra ne kas kitas, kaip 
Dievas. 

Einant kai kuriais šv. Rašto nurodymais, pasaulis būtų 
šešių tūkstančių metų. Bet čia šv. Rašto nurodytieji metai sie- 
kia tik žmonijos pradžią, o kiek laiko pasaulis gyveno be žmo- 
gaus, šv. Raštas nieko nesako. Geologijos mokslas vienodo at- 
sakymo irgi neduoda. Mokslininkų nuomonės čia kartais la- 
bai žymiai skiriasi. Vieni mano, kad pasaulis turi milijonus 
metų, kiti šį skaičių sumažina ligi dešimties tūkstančių. Mums 
čia nesvarbu jų ginčai, svarbu tik, kad Dievas yra pirmoji pa- 
saulio priežastis, dangaus ir žemės Kūrėjas, kas aiškiai šv. Raš- 
1e pasakyta. 


1) a) „Dievas sutvėrė dangų ir žemę“. — Dievas sutvėrė 
„dangų“, būtent, visa, kas yra viršum mūsų: saulę, mėnesį, 
žvaigždes ir kitokius beribės erdvės kūnus; sutvėrė tuo pačiu 
žygiu tikrąja prasme „dangų“ — visa tai, kas sudaro antprigim- 


tąji gyvenimą. — Dievas sutvėrė „žemę“: jūras, sausumą, orą 
2 ir ugnį, akmenis ir žolynus, gyvulius ir galop patį žmogų. Š. 
. Autorius ypatingo kreipia dėmesio į žemę, ant kurios turėjo gy- 
š venti žmogus. „O žemė buvo tyra ir tuščia, ir tamsybės buvo 


ant gelmių“. Taigi visų pirma jis trumpai aprašo tą būklę, ku- 
rioje žemė buvo, kai jos rutulys dar neturėjo aiškios išvaizdos, 
kai buvo tik garų, vandens ir kitų sumišusių elementų masė, pa- 
skendusi tamsybėse ir netinkanti jokiam gyviui. Sausumos tuo- 
met dar nebuvo. Gilus vandenynas dengė iš visų pusių žemės 
. plutą. „Dievo Dvasia“, lyg koks Dieviškas dvelkimas, skraidė 
a ant vandenyno, pasiryžęs tą chaosą tvarkyti ir įdiegti į jį gyvy- 
<a bės daigų. Kaip ilgai žemė buvo tojo chaoso! būklėje, sunku pa- 
sakyti. 

b) Dievas sutvėrė dangų ir žemę iš „nieko“. Žmonės 
daiktus daro iš medžiagos. Be medžiagos jie negali padaryti nė 
menkiausio daiktelio. Dievas gi, tverdamas dangų ir žemę, jo- 
kios medžiagos neturėjo ir nereikalavo. Jis viską' sutvėrė iš nie- 
ko. „Meldžiu, sūnau, pažvelk į dangų, į žemę ir į visa, kas ten. 
yra; ir suprask, jog Dievas tai iš nieko yra padaręs“ (2 Mak. 
7.28). 

c) Dievas sutvėrė dangų ir žemę „savo žodžiu“, kitaip sa- 
kant, savo dieviškos valios galybe. „Jis tarė, ir įvyko, jis liepė, 
ir buvo sutverti“ (Ps. 148,5). Žmonės veikdami vargsta, galvo- 
ja... O Dievui norint, prasiskleidžia padangės, pateka saulė, švie- 
čia mėnulis, blizga žvaigždės; Dievui norint, vanduo subėga į 
jūras, žemė išduoda vaisių ir tt. Jei Šventajam Rašte Dievas 
kalba žmonių kalba, tai tik tam, kad būtų suprantamas. 

2) Dievas sutvėrė dangų ir žemę „per šešias dienas“. Kas 
yra tos dienos, paminėtos kūrinio istorijoje? Ar jos buvo pa- 
prastos mūsų paros, ar šeši laiko tarpai bei periodai, nei Šv. 
Raštas, nei Bažnyčia aiškaus atsakymo neduoda. "Todėl gali- 
ma manyti, kaip norint. Dievas galėjo sutverti mūsų pasaulį 
ir per šešias dienas ir per šešis periodus. Kiekvienas pe- 
riodas galėjo trukti tūkstančius ir net milijonus metų. Dievui 
viskas yra galima. Dievas galėjo per vieną akimirksnį sutverti 
E pasaulį, bet Jis norėjo, kad pasaulio išsivystyme ir susitvarkyme 
būtų tam tikras laipsniavimas, toks pat, koks matomas visuc- 
se pasaulio dalykuose, kurie auga, tobulėja ir vėl žūsta. Tame 
laipsniavime ir toje tvarkoje pasireiškia didžiausia Dievo išmin- 
tis ir visagalybė. 

Ką sako mokslas apie šešias kūrimo dienas? Geologai, ty- 
rinėdami žemės  plūtą, padarė nuostabių išvadų Šv. Rašto 
naudai. Jie patyrė, jog gamta formavosi Mozės aprašyme nu- 
todytąja eile, jog žemėje yva sustingusių, suakmenėjusių kūnų 
toje pačioje sluoksnių eilėje, kurioje vyksta Mozės aprašytasis 
pasaulio sutvėrimas, būtent, visų giliausiai pastebima suakme- 
nėjusių žolynų, toliau paukščių ir žuvų, dar aukščiau keturko- 
jų ir sekliausiai — žmonių. 

Mokslas sako, pradžioje žemė buvusi ugnies rutulys, kurs, 
riedėdamas neapsakomai ilgą laiką šaltoje erdvėje, atšalęs ir ap- 
sidengęs pluta. Vandens garai, šalčio šaldomi, nukritę žemyn, 
ir žemės paviršius pavirtęs jūra. Toliau mokslas sako: juo Ja- 
biau žemės pluta stingusi, storėjusi, kietėjusi, juo labiau spau- 

vidinę ugnį Dėl šio spaudimo ugnis veržusis laukan, že- 
paviršius raitęsis. „drebėjęs, bangavęs, vienur kitur plyšusi 
ta, atsivėrę ugniakalniai, ugnis gaivalingai trykšdama, švy- 
usi; išaugę kalnai, įdubusios pakalnės, į kurias subėgo 
dens. Tuo būdu atsiradę vandenynai, jūros, ežerai, balos ir 
upės. Gamtos gaivalai kloję sluoksnį ant sluoksnio, kuriuos ga- 
lop pridengusi derlinga žemė. Ž 

Ne ką kita reiškia ir Mozės aprašymas: „Pradžioje Dievas 
sutvėrė dangų ir žemę; o žemė buvo tyra ir tuščia ir tamsybės 
buvo ant gelmių ir Dievo Dvasia ant vandenų“. Dievo Dvasiai 
veikiant chaosas tvarkosi: vanduo, šviesa, oras, jūros, sausuma, 
žolės, medžiai, žuvys, paukščiai, gyvuliai, galop atsiranda žmo- 
gus. Įkvėptas rašytojas, nenutolsdamas nuo užbrėžto tikslo, kal- 


2i ba trumpai, kalba žmonių būdu, norėdamas pamokyti svarbiau- 
2 sių tiesų: jog vienas tėra viso pasaulio Kūrėjas Dievas, jog žmo- 
2 gus yra pirmas ir tobuliausias sutvėrimas, jog viskas turi jami 

tarnauti, o jis — Dievui, jog Dievo garbinimui paskirta ypatin- 


gu būdu septintoji savaitės diena... 
* Mokslo vyrai stebisi, kad Mozė, gyvenęs žiloje senovėje. 
legendų ir pasakų laikais, aprašydamas pasaulio sutvėrimo isto- 
riją, visai sutinka su geologijos mokslu.  Gamtininkas Bedonas 
sako: „Turime pripažinti Mozei tokį mokslo gilumą, koks vi- 
sai netinka tiems laikams, kada jis tai rašė“. Liniejus sako: 
„Yra įrodyta, jog Mozė rašė ir negalėjo kitaip rašyti, kaip tik 
gamtos Kūrėjo įkvėptas“. s Ė 

Kuriuo tikslu Dievas sutvėrė dangų ir žemę? Atsakymas 
trumpas: savo garbei ir kūrinių laimei, 

a) Kiekvienas protingas žmogus savo darbuose turi tikslą; 
5 be tikslo veikia tik beprotis. Jeigu Dievo paveikslas, protingas 
žmogus, nieko nedaro be tikslo, argi išmintingiausias Dievas, 
kurdamas darigų ir žemę, būtų jo neturėjęs? Jeigu doras žmo- 
gus savo veiksmuose turi dorą tikslą, argi visų geriausiasis, 
švenčiausiasis Dievas savo kūriniuose būtų neturėjęs visų do- 
riausio tikslo? Šv. Raštas sako: „Viešpats visa padarė dėliai sa- 
vęs“ (Pat. 16,4). „Aš sutvėriau savo garbei, prirengiau, jį ir pa- 
dariau jį“ (Iz. 43,7). Ir karalius Dovidas šauktė šaukia, kad vi- 
sas sutvėrimas garbintų savo Viešpatį (ps. 148). 

Kadangi savo garbei Dievas sutvėrė viską, tai ir turime Jį 
garbinti. Žmogus, kaip protinga būtybė, turi suprasti, jog Die- 

vo garbinimas yra svarbiausia jo prigimties pareiga, jog jis turi 
viso pasaulio vardu dėkoti Dievui už Jo malones. 

b) Dievas sutvėrė pasaulį kūrinių laimei. Dievui gana 
savęs, nes Jo Būtybėje reiškiasi visa Jo garbė ir laimė. Todėl, 
tverdamas dangų ir žemę, nė truputį nepadaugino sau garbės 
nei laimės. Kūrimo akstinas buvo begalinė Dievo meilė. ,„Die- 
vas yra meilė“ ( 1 Jon. 4,16). Begaline meile mylėdamas save, 
norėjo savo laimės suteikti ir kūriniams, ypatingai savo paveiks- 
lui — žmogui. 

Žmogus savo laimę atranda tarnaudamas Dievui, o kūri- 
niai — tarnaudami žmogui. Čia glūdi pilna jų laimė, 0 žmo- 
gaus — anapus kapo. 


Dievo Apvaizda. 


Visa, kas yra pasaulyje, neatsirado savaime, todėl niekas 
savaime negali nė išsilaikyti. Dievas tad savo sutvėrimų neap- 
leidžia, sutvėręs dangų ir žemę, viską palaiko ir tvarko. Šis 
Dievo veiksmas vadinamas „Dievo Apvaizda“. Nors ji yra pa- 
slėpta, vis dėlto josios darbų galime visur regėti. Reikia tik 
norėti ją matyti! Protas 1 Apreiškimas ją rodo — ji užrašyta 
beveik kiekviename šv. Rašto lave, ji regima kiekviename saulės 
spindulyje, kiekviename žolės žiedelyje. 

1) a) Dievas pasaulį palaiko. Štai ką sako Šv. Raštas: 
„Dievas pirm visų yra, ir viskas jame stovi“. „Jame mes gyve- 
name, judame ir esame“ (Apd. 17,28). 

Jeigu Dievas savo sutvėrimų nepalaikytų, pasaulis jau bū- 
tų seniai pražuvęs. Jeigu saulė šiandien taip puikiai pateka, 
šviečia ir šildo, jeigu žemė visados kas pavasarį sužaliuoja, su- 
klesti ir veda vaisius; jeigu žuvys vandenyje tebenarsto, paukš- 
čiai ore tebeskrajoja, kaip prieš tūkstančius metų, žodžiu sa- 
kant, jeigu sutvėrimų energija neilsta — vis tai Dievo Apvaizdos 
darbas.  Neprotingas gyvis instinktu žino, kaip gyvybę palai- 
kyti, kur ir kaip maisto ieškoti ir kokiu būdu vengti gyvybei pa- 
vojų. Adomui ir Ievai, suteikęs protą, Dievas liepė daugintis ir 
pripildyti žemę. Žodžiu sakant, Dievo Apvaizda pasaulį palaiko. 

b) Dievas laiko dangų ir žemę taip, kaip Jam patinka. 
Leidžia žmogui pulti, leidžia rojui virsti ašarų kloniu: „Kadangi 
tu paklausei savo pačios ir valgei iš medžio, iš kurio aš tau bu- 
vau įsakęs nevalgyti, žemė bus prakeikta dėl tavo pasielgimo; 


arp vargų tu iš jos maitinsies per visas savo gyvenimo dienas“ 

"(Pradž. 3,17). 
Ž c) Dievas laiko pasaulį tol, „kol Jam tinka“. Ne amžių 
amžiams mūsų žemė sutverta. Ir šią tiesą žinome iš Šv. Rašto. 
„Saulė aptems, mėnulis nebeduos savo šviesos, žvaigždės puls 
nuo dangaus, ir dangaus galybės bus pajudintos“ (Mat. 24,29). 
„Tu, Viešpatie, pradžieje įkūrei žemę, ir dangus yra tavo rankų 
“darbas. Jie pražus, tu gi pasiliksi; jie visi pasens, kaip apdaras, 
ir tu pakeisi juos, kaip apsiaustą...“ (Žyd. 1,10—12). Ar| dar 
ilgai mūsų pasaulis gyvens, viena tik Dievo Apvaizda težino. 

d) Dievas sutvėręs didžius ir mažus daiktus, visais lygiar 
rūpinasi ir visus atmena. Jo Apvaizdos žinioje yra ir dangaus 
. skliautai, ir mažiausias vabalėlis; ir galvos plaukai yra Jos su- 
skaityti. „Jis yra padaręs mažą ir didelį, ir lygiai jis rūpinasi 
visais“ (Išm. 6,8). „Žvilgterėkite į dangaus sparnuočius: jie 
nesėja, nei piauna, nei į kluonus nekrauna; ir jūsų dangiškasis 
Tėvas juos| maitina... Įsižiūrėkite į lauko lelijas, kaip jos auga; 
jos nesidarbuoja ir neverpia; tačiau aš sakau jums, kad ir Sa- 
lamonas visoje savo garbėje nebuvo taip apsivilkęs, kaip viena 
jųjų“ (Mat. 6,26—29). 5 

e) Dievas ypatingoje Apvaizdoje laiko žmogų. Duoda 
jam rūpestingus tėvus, liepdamas jiems savo vaikus auginti, my- 
lėti, ir sunkią jų auginimo bei auklėjimo pareigą paversdamas 
gimdytojams džiaugsmu ir pasigėrėjimu. Duoda Dievas jam 
mokytojus, ligoje gydytojus ir vaistus, varge prieglaudą, nuliū- 
dime paguodą, nelaimėje prietelį, persekiojimuose apgynimą, 
puolime atsikėlimą, mirties valandoje giedrą, ramybę, o anapus 
kapo amžiną gyvenimą. Pagaliau, žada, pasauliui pasibaigus, 
kūno iš numirusių atsikėlimą ir jo garbę. 


f) Tautų ir valstybių likimas irgi yra Dievo Apvaizdos 
rankoje. Dievas — „Karalių Karalius ir viešpačių Viešpats“ 
(I Tim. 6,15). Dievo Apvaizda vedė žydų tautą išganymo keliu. 
Ji palaidojo daugybę senų valstybių, pažadino daug naujų. 

Lietuvių tauta — Dievo Apvaizdos tauta. Vytauto Didžio- 
jo laikais ji užtvenkė kelią totoriams į katalikiškus kraštus; iš 
visų pusių protestantų, pravoslavų apsupta, kankinama, vergia- 
ma pasiliko ištikima Katalikų Bažnyčiai. Jei bus verta, Dievo 
Apvaizda lišves ją į šviesią ateitį, Deja, masonai, socialistai, 
visokio plauko liberalai gali ją vėl pražudyti, 

2) Jeigu Dievo Apvaizda pasaulį palaiko ir tvarko, tai iš 
kur kyla žemėje pikta? a) Dievas yra šventas, teisingas, nuo- 
dėmės nenori, neapkenčia, baudžia. Todėl pikta kyla ne iš Die-* 
vo, bet iš pagedusios prigimties, iš laisvos valios. Duodamas 
žmogui laisvą valią ir pažinimą, Dievas norėjo jo darbams su- 
teikti dorinės vertybės, nes be proto ir laisvos valios žmogaus 
darbai būtų nei peiktini, nei girtini, nei baustini, nei atlygintini, 
žodžiu sakant, neturėtų nuopelnų pobūdžio. „Jis padėjo ties 
tavim vandens ir ugnies; ištiesk savo ranką į ką nori. Ties 
žmogumi gyvybė ir niirtis, kas gera ir kas pikta; kas jam patin- 
ka, tai jam. duodama“ (Pamoksl. 15,17—18). 

b) Pikta Dievas leidžia. „Dievas pikta neleistų, jei ne- 
turėtų galios pikta pakeisti į gera“, sako šv. Augustinas. Nėra 
pikta, kurio negalėtų pakeisti geru. Pavyzdžiui: broliai pardavė 
Juozapą į Egiptą; štai Dievo Apvaizda Juozapą išaukština ir 
jis gelbi nuo bado tėvą, brolius ir visus egiptiečius (Pradž. 50). 
Romos ciesoriai tris šimtus metų persekiojo krikščionis; štai jų 
kraujas tapo derlinga sėkla daugybei milijonų krikščionių. So- 
cialistai, masonai šiandien rausia pamatus, kasa duobę Kristaus 
Bažnyčiai; štai jų nedori pasikėsinimai kelia katalikus iš snau- 
dulio ir žadina jų tikėjimo uolumą. Dievas leidžia geram žmo- 
gui pulti, kad, iš puolimo atsikėlęs, nuodėmės dar labiau neap- 
kęstų ir josios saugotusi. Š 

<) Dievo Apvaizda siunčia pasauliui nelaimių: Nusidėjė- 
liams, kad Aprgija, teisingiems, kad įgytų gausingesnių 
Dievo malonių. 

Daug yra nusidėjėlių, kurie negirdi sąžinės balso, vis gi- 
lyn grimsta puolimuose. Dievo Apvaizdos plakamas, sunkią 
vargų naštą nešdamas žmogus dažniausiai grįžta prie Dievo 
Bet yra dar kita bausmė anapus karsto, 

Dievas yra nė tik šventas ir teisingas, bet ir kantrus: lei- 
džia kūkaliams augti tarp kviečių iki piūties, saulei liepia švies- 
ti visiems, dangaus rasai kristi nusidėjėliui ir teisingam. . Tik 
piūties metu liepia kūkalius atskirti nuo kviečių, surišti tuos ir 
sudeginti. Dievas leidžia pasinerti gyvenimo dumbluose, lei- 
džia persekioti Kristų, Ji kryžiuoti, kol kantrybės saikas prisipi!- 
do; leidžia tiek, kiek galima pakelti. 

Dievas siunčia nelaimių teisingiesiems. Laimė žmogų le: 
pina; nelaimės ugdo-lavina širdį, tvirtina valią ir būdą. Smū- 
giai yra tikri dorybių auklėtojai. Kas nepatyrė nelaimių, tas 

supranta kantrybės, nusižeminimo, klusnumo, gailestingumo, 
pasidavimo Dievo valiai... Kūno ir sielos vargai gelbi žmogų nuo 
"ydų, kurių laimėje nepastebėtų, gelbi nuo puolimų, kurie laimė- 
| je jį paskandintų. Dažnai tad Dievas, mylėdamas teisingą Žmo- 
: gų, veda jį nelaimių, priepuolių takais, kad per kryžių įeitų į 
2 garbę, per skausiną į linksmybę. „Ką Dievas myli, baudžia“... 
“ (Žyd. 12,6). 

Dievas siunčia nelaimių ne tik paskiram žmogui, bet ir iš- 
tisoms tautoms. Dievo Apvaizda leido pulti ir keltis žydams, 
vedė juos per ugnį ir per vandenį, užkietėjusius išblaškė po pa- 
"saulį. Jie ir šiandien gyvena, kaip Dievo rūstybės paminklas. 
Gana marga yra 1usų, lietuvių ir lenkų istorija — visur žymu 
puolimo ir kėlimosi svyravimai. Dievo Apvaizda laidoja valsty- 
bes, prikelia gyventi naujas (Daniel 2,2; Patarl. 14,34). 

Neškim todėl kantriai įvairiausius kryžius, Dievo Apvaiz- 
los mums skiriamus! 


Angelai. 


1) Yra angelai. Pasaulis yra pilnas paslapčių. Kas su- 
pras-Dievo rankų darbus žemėje! Tobulumo atžvilgiu kūriniai 
laipsniais artinasi prie amžinos Dievo tobulybės — žemiausiai 


stovi žolynai, vabalėliai, aukščiau — žuvys ir paukščiai, dar - 


aukščiau —- keturkojai, aukščiausiai stovi tobuliausias kūri- 
nys — žmogus, gyvas Dievo paveikslas žemėje. Žmoguje reiš- 
kiasi taip medžiaginis, taip dvasinis pradas, tarytum, žmogus yra 
tarpininkas tarp grynai medžiaginio ir grynai dvasinio pasaulio. 


Jei tad Dievas sutvėrė medžiaginį, matomą pasaulį, jei 
žmoguje kūnišką pasaulį sujungė su dvasišku, jei Dievas tver- 
damas nedaro šuolių, tai žmogaus protas teisingai sprendžia, jog 
Dievas sutvėrė ir grynai dvasinį, neregimą pasaulį — angelus. 
Taigi žmogus dar nėra tobuliausias sutvėrimas. Tarp Dievo ir 
žmogaus daug dar turi būti laipsnių, paskirtų tobulesniems už 
žmogų sutvėrimams. "Taip sako mums protas, Ir pagonys ti- 
kėjo ir tiki į kažkokius pusdievius, kuriems pripažįsta didelę 
įtaką žmonių likimui. Šv. Tomas Akvinietis sako: „Visatos to- 
bulumas reikalauja, kad būtų joje dvasiškų būtybių, laisvų, 
mąstančių, neapsunkintų kūnu, kurs, nemokėdamas mąstyti, tik 
apsunkina ir varžo dvasia“. 


Asai 


= -9£-— 


Na, o spiritizmas ką sako?  Spiritizmo šiandien nieks ne- 
neigia, vadinas, pripažista dvasių pasaulį. 

Abiejų Testamentų Šventas Raštas, galima pasakyti, yra 
dvasių gyvenimo istorija. Ten jos nuolat veikia. 

2) Kas yra angelai? Angelai yra Dievo sutvertos grynos 
dvasios, išmintingos būtybės be kūno. "Todėl mes jų medžiagiš. 
komis akimis nematome. Jei kada žmonėms apsirciškia, tai 
apsireiškia pasisavintame kūne, apsireiškia sparnuoti, reikšda- 


mi staigumą, jauni -— skaistumą, balti — nekaltumą. Pasisa- 
vintą kūną jie pasilaiko, kol yra reikalo. Angelai turi didį su- 
pratimą — žino ir supranta didžiausias gamtos paslaptis; turi 


didelės galios; turi amžiną palaiminimą ir garbę, nes gyvena te- 
nai, kur nėra vargo ir nelaimių, kur linksmybė be nuliūdimo, 
gyvenimas be mirties, kur be palievos regi Dievo veidą. 

Ne visi angelai yra lygūs: ir tarp jų yra tobulybės laips- 
nių. Šv. Raštas skelbia devynis angelų chorus: angelus, archan- 
gelus, kunigaikštystes; galybes, viešpatystes, vyresnybes; sostus, 
kerubinus, serapinus (Iz. 6,2—3; Rom. 8,9; I Petr, 8,22). 

3) Kokiam tikslui Dievas sutvėrė angelus? Savo garbei; 
žmonių naudai; jų pačių laimei. 

Kaip žmogaus, taip ir angelų tikslas yra garbinti Tvėrėją 
ir Jame rasti savo laimę. Pranašas Izaijas regėjo angelų cho- 
rus, apsiaučiančius Dievo Sostą ir be paliovos šaukiančius: 
„Šventas, šventas, šventas Viešpats, kareivijų Dievas; visa žemė 
pilna jo garbės“! (Iz. 6,5). Tą pat reginį kartoja įkvėptas šv. 
Jonas (Apr. 4,8). „Šlovinkite Viešpatį visi jo angelai... šlovinki 
te Viešpatį visos jo kareivijos“ (Ps. 102,20—21). 

Angelai, regėdami Dievą, Jį myli be galo; mylėdami nori, 
kad visas sutvėrimas garbintų savo Tvėrėją ir mylėtų.  Mylė 
dami Dievą, myli žmogų, linki jam amžinos laimės. Pažvelkit 
tik į Kristaus gimimą! Dievas nužengia nuo savo dangiškojo 
sosto, priima žmogystę, kad vargtų, kentėtų, mirtų, tuo tarpu 
angelai neliūdi, bet linksmą giesmę gieda: „Garbė Dievui aukš- 
tybėje ir ramybė žemėje geros valios žmonėms“ (Luk. 2,14), nes 
žino, jog Dievui patiko atpirkti pasaulį ir, save pažeminant, iš- 
aukštinti žmogų. 

Iš tokios Dievo ir žmonių meilės plaukia didis ir staigus 
angelų klusnumas Dievui. Dėl šio klusnumo Šv. Raštas lyginx 
angelus su vėsulu, ugnim, žaibais. Ir sparnai, ir žodis „ange- 
las“ reiškia Dievo pasiuntinį, Dievo tarną. 

Iš Dievo ir žmonių meilės plaukia ir antra angelų parei- 
— šelpti žmones. Na, jie ir šelpia jų kūną ir „sielą: 

Angelai sergi mūsų kūną: Angelas tyruose gelbsti ištroš- 

"kusią Izmaėlio motiną Agarę; angelas Rapolas lydėjo visą kelią 
"Tobiją; angelas sargas saugojo Juditą Oloferno stovykloje, Eliją 
"tyruose, Danielių liūtų duobėje, šv. Petrą kalėjime... 
ž Angelai sergi mūsų sielą. Jeigu angelams rūpi mūsų gy- 
„vybė, daug labiau rūpi mūsų išganymas: angelas apreiškė Da- 
„ nieliui Išganytoją ateisiant, arkangelas Gabrielius apreiškė 
į Marijai, kad ji taps Dievo motina; angelai, Išganytojui gimus, 
gieda: „garbė Dievui aukštybėje ir ramybė žemėje geros valios 
žmonėms“ (Luk. 2,14!; angelai tarnauja Išganytojui bėgant į 
Egiptą; angelas stiprina Išganytoją Alyvų darže; angelai apreiš- 
kė Viešpatį iš numirusių atsikėlus... 

Angelas sargas, it brolis ir draugas, sergi žmogaus sielą 
per visą jo gyvenimą — nesiliauna žmogų raginęs į gera, gynęs 
nuo pikto, kreipęs į dorybę, žadinęs jame gerų norų. 

Angelai niūsų maldas ir gerus darbus neša Dievui. 

Angelai ateina ir lydi sielą, žmogui mirštant.. Taip, kada 
žmogus ypatingai reikalauja dangaus pagalbos, jei ne mirdamas? 
Pikta dvasia, it liūtas, laukia praryti mirštančio sielą, tuo tarpu 
angelas sargas budi prie lovos, žadindamas ligonio sieloje šven- 
tus tikėjimo, vilties, meilės ir gailesčio jausmus ir stiprindamas, 


3 Kiekvienas žmogus, šeima, kaimas, miestas, parapija, vys- 
2 kupija, provincija, tauta, valstybė turi savo angelą sargą. 
3 4) Kokios mūsų pareigos angelams? Turime savo angelus 
A gerbti. Gerbsim, jei dorai elgsimės ir vengsime pikto. Iš tikrųjų, 
jei doro žmogaus akivaizdoje yra gėda nusidėti, tai kaip galima 
* drįsti piktai daryti savo angelo akivaizdoje? Turime angelams 
dėkoti už jų tarnybą. -— Turime klausyti angelo sargo įkvėpimų. 
„Viešpats... siųs savo angelą draug su tavim ir ves tave keliu... 
Gerbk jį ir klausyk jo balso“ (Iš, 24,40). 


Piktosios dvasios. 

1) Dievas piktųjų dvasių resutvėrė. Visos dvasios išėjo iš 
Dievo rankų geros, teisingos, šventos; pažino savo Tvėrėją ir 
Viešpatį, Jį garbino, mylėjo ir noriai vykdė Jo valią. Visos buvo 
laimingos ir ketino susilaukti amžinos laimės, jeigu liks ištikimos 
“Dievui. : 

Bet Dievas nenorėjo veltui suteikti angelams amžinos lai 
mės; norėjo juos pirmiau išbandyti ir patirti jų ištikimybę; norė- 
jo, kad patys nusipelnytų Dievo malonę. Todėl, kaip pirmi žmo- 
nės, taip ir angelai, turėdami laisvą valią, galėjo Dievui tarnauti 
ir netarnauti, galėjo įgyti amžiną palaiminimą ar prakeikimą. 

Ne visi angelai ištesėjo Dievo tarnyboje. Kurie ištesėjo, 
tiems Dievas suteikė amžinąją laimę, kitus — neištikimus nubau- 
dė, Šv. Raštas pavadino juos piktomis dvasiomis. 

Bausmės dydį reikia spręsti pagal suteiktas Dievo malones, 
pagal prižadėtos laimės laipsnį ir užrūstintos Dievo Didenybės 
didumą. Juo daugiau angelams Dievas buvo suteikęs savo malo- 
nių, juo daugiau iš jų reikalavo; juo didesnę jiems buvo pažadė- 
jęs laimę, juo sunkesnę skyrė bausmę. Svarstant šias aplinkybes, 
angelų prasižengimas buvo nepaprastas — nepaprastai baustinas. 

Kokia ta bausmė? Jie prarado dangų, kur kartu su ange- 
lais ir šventaisiais turėjo per amžių amžius regėti Dievo veidą; 
buvą ištremti į pragarą, kur amžina kančia ir nuliūdimas, kur 
prakeikimo ugnis negęsta, kirminas nemiršta. Nors piktosios 
dvasios išeina iš pragaro, lanko mūsų žemę, tačiau visur su sa- 
vim pragaro kančias nešasi. Pagaliau tikime, jog visos piktosios 
dvasios kartu su piktais žmonėmis amžių pabaigoje bug iškilmin- 
gai, viešai ištremtos pragaran amžių amžiams. 

Kokia gi ta kaltė, už kurią taip smarkiai Dievas nubaudė 
neištikimus angelus? Gi puikybė. Kilniausias angelas Liucifer, 
trokšdamas sau garbės, patraukęs prie savęs daugybę dvasių, 
pakelbė Dievui karą. Mykolas arkangelas drauge su visa dan- 
gaus kareivija nuveikė pasipriešinusius ir išmetė juos it dangaus 
(Apr. 12,7—9). Kadangi „puikybė kiekvienos nuodėmės pra- 
džia“ (Pamoksl. 10.15), tai galėjo nusidėti ir pavydu-ir rūstybe... 

2) Ką piktosios dvasios daro žmogui? Velnias yra didžiau- 
sias mūsų priešas. Jis, būdamas pats prakeiktas, nelaimingas, 
pavydi ir žmogui laimės ir geidžia jam viso pikto. Jis žmonėms 
miegant, tarp kviečių pasėja raugių (Mat. 13,25); jis žmogžudys 
nuo pradžios, melagis ir melo tėvas (Jon. 8,44); jis ateiną ir iš- 
rauna Dievo žodį iš žmogaus širdies (Mat. 13,19); jį šv. Petras 
lygina su kriokiančiu liūtu, ieškančių ką praryti. 

Velnias kenkia žmogaus Kūnui. Velnias Senojo Įstatymo 
Jobui išplėšė turtą, suardė kūną. Velnias surietė moteriškę, ku- 
Ti per 18 metų akių negalėjo pakelti (Luk. 13,11—13). Velnias 
atėmė žmogui kalbą ir girdėjimą (Mat. 12,22). Velnias ateina į 

Žmogaus kūną ir jame gyvena. Žmonių, stabu ištiktų bei piktųjų 
| dvasių apsėstų, randame abejų Testamentų Šv. Rašte, 
š Velnias kenkia žmogaus sielai. Piktosios dvasios pavydi 
| žmogui amžinos laimės, nori, kad ir žmogus, praradęs savo am- 
“ žiną tėvainystę, kartu su jomis per amžius kentėtų ir neapkęstų 
"Dievo. Todėl, kaip įmanydamas, stengiasi atskirti žmogų nuo“ 
Dievo. Nėra žmogaus, kurio piktosios dvasios negundytų. 
Gundo įvairiausiu būdu: sėdamos, it kukalius tarp kviečių, 
| klaidas, melagingas tecrijas, kad žmones atitrauktų nuo tikėjime 
| dr doros; raudamos iš širdies geras mintis ir pasiryžimus; erzin- 
damos mūsų vaizduotę iv jausmius; vesdamos į piktą draugiją i“ 
pažintį; jauniems  įkalbėdamos jaunystės laisvę, gyvenimo 
džiaugsmą, seniems ilgą amžiu, išdidusiems puikybę, šykštiems 
godulystę, ištvirkusiems paleistuvystę, rūstiems kerštą ir tt. Pats 
vienas neįveikdamas, pasitelkia už save piktesnį žmogų, kad šis 
padėtų jų darbą dirbti. 
3) Ką turime daryti, kad apsigintume nuo piktų dvasių? 
"Malda, būdama dieviškųjų dorybių tikėjimo, vilties ir meilės 
reiškėja ir gaivintoja, yra geriausias ginklas atsiginti nuo piktos 
+ dvasios. Pats Išganytojas sako mokiniams: „Budėkite ir mels- 
kitės, kad neįpultumėte į pagundą. Dvasia, tiesa, stropi, bet kū- 
nas silpnas“ (Mat. 26,41). Viešpaties maldoje liepia prašyti: „ir 
nevesk mus į pagundą, bet gelbėk mus nuo pikto“. Piktos dva- 
sios bijo Šv. Kryžiaus ženklo, Jėzaus ir Marijos vardo ir Bažny- 
čios palaiminimų. 

„ Kad šios dvasiškos priemonės kovoje su pikta dvasia būtų 
sėkmingos, turime iš savo pusės pridėti gerų norų ir tvirtos va- 
lios, tuomet tik, Dievo malonei padedant, nugalėsime priešą. 

* „Priešinkitės velniui — ir jis bėgs nuo jūsų“ (Jok. 4,71 


Žmogus. 


Jo sutvėrimas ir išaukštinimas. 


1) Žmogaus sulvėriinas. Jau įrengtas puikus Dievo rankų 
rūmas. Saulė savo spinduliais apšvietė kalnus ir pakalnės; mė- 
nulis ir skaisčiai blizgančios žvaigždės papuošė dangaus skliau- 
a tus; ore skraido ir čiulba paukščiai; vandenysą nardo žuvys; vi- 
Ž sur knibžda, kruta vabalėliai. Visa žemė, lyg puikus sodas, ža- 
žiuoja, žydi, klesti ir savo kvapties pripildo orą. Viskas pagamin- 

ta. Bet dar nėra protingo sutvėrimo, kurs protu pažintų didį ir 
gerą Tvėrėją ir visų kūrinių vardu Ji pagarbintų. Štai, tarė Vieš- 
pats: ,,„Padarykime žmogų į mūsų paveikslą ir mūsų panašumą, 
ir jis tevaldo jūros žuvis ir dangaus paukščius, ir žvėris, ir visą 
žemę, ir visus slankiojančius, kurie kruta ant žemės“ (Pradž. 
1,26). Ir, tai pasakęs, „padarė iš žemės molio žmogų ir įkvėpė 
į jo veidą gyvybės kvapą“ (Pradž. 2,7), ir pavadino jį vardu 
Adomas, būtent, paimtas iš žemės. Dievas, sutvėręs žmogų, at- 
vedė pas jį visus laukų gyvulius ir visus paukščius. Adomas 
davė jiems vardus pagal jų veislės ir rūšies savumus.  Vadin- 
damas gyvulius, Adomas įsitikino, jog tarp jų nėra nė vieno, 
kurs galėtų būti jam padėjėjas, visai į jį panašus. Dievas to- 
dėl iarė: „Negera žmogui būti vienam.  Padarykime jam pa- 
dėjėją į ji panašią“ (Pradž. 2,18). Taigi Viešpats Dievas leido 
Adomui gilų miegą; o jam užmigus, išėmė vieną jo šonkaulių... 
ir perdirbo į moteriškę, kurią vyras pamatęs, tarė: „Šitai dabar 
yra kaulas iš mano kaulų ir kūnas iš mano kūno! Ji vadinsis 
žmona, nes iš žmogaus paimta. To dėliai žmogus paliks savo 
tėvą ir motiną ir glausis prie savo moters; ir bus du viename 
kūne“ (Pradž. 2,21—21). Tas Adomo miegas buvo panašus į 
dvasios pagavimą, taip kad jis, ir miegodamas, aiškiai matė, ką 
Dievas darė, ir suprato, ką tai turėjo reikšti. Sutvėrimas pir- 
1majam žmogui padėjėjos iš jo paties kūno turėjo reikšti, kad 
visa žmonių giminė kils iš vieno (Apd. 17,2), ir kad moterystė 
turi būti glaudžiausias susivienijimas vyriškio su moteriške, vie- 
no su viena (Ef. 5,28—30). Sielą Ievai Dievas sutvėrė iš nie- 
ko, lygiai kaip ir Adomui. Adomas, pamatęs moteriškę, su 
džiaugsmu sakosi turįs tokią padėjėją, kokios neradęs tarp gy- 
vulių, ir duoda jai vardą, rodantį, jog moteriškė turi tokią pat 
prigimtį, kaip ir vyras: Adomas — tėvas, Ieva — motina; Ado- 
mas — žmogus, Ieva — žmona (Ebr. kalboje — iš, iša). To- 
liau įkvėptas Adomas pranašauja apie moterystę, kurios nuro- 
do svarbiausias žymes, būtent, vyrą ir moterį jungiantį meilės 
ryšį, gilesnį ir stipresnį net už gimdytojų meilę. 

2) Žmogaus išaukštinimas. Visą pasaulį Dievas sutvėręs vienu 
savo galybės žodžiu „teesie“, tverdamas žmogų, kviečia dalyvauti 
visus tris asmenis: „Padarykimė“. Be to, žmogų sutveria pa- 
gal savo paveikslą — „padarykime žmogų į mūsų paveikslą ir 
mūsų panašumą“. Gražus, žavintis turi būti kūrinys, kurį tve- 
ria visa Švenčiausioji Trejybė.  Kilnus turi būti kūrinys, kurį 

icvas padarė „maž ką mažesnį už angelus“, padarė viso regi- 
o sutvėrimo viešpačiu ir apgyvendino rojuje. 

Ir išorinė žmogaus išvaizda yra pilna didybės. Graikai 
"dėl to jį vadina „antropos“ — žiūrįs aukštyn ir „mikrokos- 
mos“ -— mažas pasaulis. 

3 Kuriuo atžvilgiu žmogus yra panašus į Dievą? Ne kūnu, 
"nors išorinė jo išvaizda, jo viešpatavimas daug reiškia; vis dėlto 
| kūnas yra medžiaga, paimta iš žemės, ir todėl žemėn grįš. Kū- 
"nas žmoguje yra gyvuliškumo pradas. Žmogus panašus į Die- 
vą siela. Tą sielą Dievas papuošė prigimtomis ir antprigimto- 
mis savo malonėmis, kurios ir daro žmogų panašų į Dievą. 
Prigimtieji sielos savumai, kurie atskiria žmogų nuo gy- 
»ulio ir daro ji panašų į Dievą, yra šie: a) Siela yra dvasia; 
būtent, būtybė atskira nuo kūno, be kūno galinti gyventi. b) 
Dvasia nemirštanti. Miršta visoks kūnas; dvasia kūno neturi, 
todėl ir mirti negali. c) Dvasia protinga, galinti galvoti, mąs- 
tyti, pažinti tiesą, gėrį, grožį. d) Dvasia turinti laisvą valią, 
Ė galinčią pasirinkti gera ar pikta, vandenį ar ugnį, užmokestį ar 
bausmę, gyvenimą ar mirtį (Pamoksl. 15,14—18). Kitaip kal- 
bant, Dievas yra dvasia, taip pat ir žmogus; Dievas nemirtin- 
gas, ir žmogus; Dievas protingas, ir žmogus; Dičvas laisvas, ir 
žmogus; Dievas visų žemės kūrinių Viešpats, ir žmogus. 
Ą Be paminėtų savumų, pirmuosius tėvus Dievas dar pa- 
Š puošė antprigimtomis malonėmis: a) Suteikė jiems pašvenčia- 
mąją malonę, kuri daro žmogų Dievo sūnumi ir amžinos lai- 
mės dalyviu. b) Davė jiems šviesų protą, didelę pažinimo ga- 
lią, tobulą atmintį, taip jog be mokinimos, be mokytojo visa 
suprato ir žinojo, ką žmogui pridera žinoti. c)'Davė jiems tvir- 
tą valią, nepalinkusią į pikta ir d) širdį, mylinčią dorybę. e) Su- 
teikė jiems malonę nepatirti vargų, būti laisviems nuo sielvar- 
tų, bado, šalčio, ligų ir mirties. f) Skaisčioje sieloje visad ža- 
dėjo spindėti nesudrumsta giedra ir ramybė. 
Šias antprigimtas sielai malones Dievas skyrė visiems Ado- 
mo vaikams. 


Dievo įsakymas ir žmogays puolimas. 

1) Dievo įsakymas. Laimingi buvo pirmieji žmonės. Ta- 
čiau jų laimė buvo sąlyginė, paremta jų ištikimybe. Ir ange- 
lai būsimą laimę įsigijo ištikimybe. Dievas norėjo, kad pro- 
tingas sutvėrimas pažintų savo Sutvėrėją ir Viešpatį, Jo klau- 

sytų, Jį garbintų; norėjo, kad žmogaus lūpomis visas sutvėri- 
mas ištartų: „Dievas mūsų Tvėrėjas ir mūsų Viešpats“. Adomas 
tad, kaip protingas kūrinys, turėjo savo Tvėrėjo klausyti ir Jį 
garbinti; turėjo būtinai įrodyti esąs ištikimas. 

Be dorinio įstatymo, įrašyto jo širdyje, reikalaujančio nu- 
silenkti Sutvėrėjui, Adomas gauna dar apreikštąjį įsakymą, kurs 
turi nuolat jam priminti priklausomybę nua Dievo ir duoti pro- 
gos tobulėti. Štai jis: „„Valgyk iš visų sodo medžių; o iš me- 
džio žinojimo gero ir pikto nevalgyk; nes tą dien, kurioje iš jo 
valgysi, mirte numirsi“ (Pradž. 2,16—17). Šiuo įsakymu reiš- 
kėsi pirmųjų žmonių apreikštoji religija. Už šio įsakymo ne- 
vykdymą buvo skiriama bausmė -— žmogus taps mirtingas, ne- 
teks pirmykštės nekaltybės ir pašvenčiamosios malonės. 

7 2) Žmogaus puolimas. Užgintas medis tapo nelaimių, var- 
gų ir mirties šaltiniu. Pavydus velnias, Dievo ir žmogaus prie- 
šas, norėdamas sukelti žmogų prieš Tvėrėją, sudrumsti jo reli- 
giją ir jį pražudyti, pasivertęs žalčiu, įšliaužė į užgintą medį ir 
prabilo į Ievą: „Kodėl Dievas judum įsakė, kad judu nevalgy- 
tumėte iš visų sodno medžių?  Moteriškė atsakė: Mudu valgova 
iš vaisių sodne esančiųjų medžių, bet apie vaisių medžio, esan- 
čio sodno viduryje, miudum Dievas įsakė, kad jo nevalgytumė- 
va, idant kartais nenumirtumėva. O žaltys tarė moteriškei: Vi- 
sai judu nenumirsita, nes Dievas žino, kad tą diena, kurioje 
judu iš jo valgysita, atsidarys judviejų akys, ir būsita kaip die- 
vai, ir žinosita, kas gera ir kas pikta“. Gundoma Ieva susido- 
mėjusi pradėjo žiūrėti į medį; juo ilgiau žiūrėjo, juo gražesnis 
atrodė jai užgintasis vaisius: Bežiūrėdama jo labai įsigeidė; su- 
gundyta, ištiesė ranką, ėmė vaisių ir valgė; davė savo vyrui; ir 
jis, norėdamas tapti lygus Dievui, ėmė ir valgė.  Nusidedančia- 
me Adome nukentėjo visa žmogaus prigimtis: Nuodėmės pasė 
kos netruko apsireikšti. 

8) Puolimo pasėkos: Adomo ir Ievos „akys atsidarė“... 
pirma pažino, kas gera, dabar pažino ir kas pikta. Jų dvasia 
sukilo prieš Dievą, ir tuojau kūnas sukilo prieš jų pačių dvasią; 
pikti pageidimai jau reiškiasi; stengiasi, vargšai, šiaip taip pri- 
dengti savo nuogą kūną, nežinodami, kuo galėtų pridengti dva- 
5105 Nuogumą. 

Supratę savo puolimą ir Dievo rūstybę, pirma ieškoję, da- 
bar bėga nuo Jo veido — dangstosi lapais, lenda į tankumynus, 
Bėga. Bet Dievas nenori apleisti nusikaltusio sutvėrimo. Atei- 

"na nubausti, bet draug ir paguosti. Adomas, užuot gailėjęsis ir 
| išpažinęs savo nuodėmę ir maldavęs atleisti, verčia kaltę ant 
“moteriškės, net ant paties Dievo.  Teisinasi ir Ieva. Dievas, iš- 
| tyrės sugundintuosius, be ištyrime meta rūstybės žaibą žalčiui: 
„Prakeiktas esi tarp visų žemė4 gyvulių; tu slinksi ant savo pil- 
| vo ir ėsi žemę per visas tavo gyvenimo dienas“. Kas pirma bu- 
vo žalčiui prigimta, tapc prakeikimo ženklu. Čia baudžiamas 
šėtonas išmestas už puikybę iš dangaus ir pasmerktas, jis nc- 
begali pakilti į aukštybes, tarsi, šliaužioja žemėje ir ja maitinasi. 
Be to, žalčiui sutrinama galva, 0 žmogui suteikiama išganymo 
viltis — „aš padarysiu neprietelystę tarp tavęs ir tarp moteriš- 
kės, tarp tavo ainijos ir jos ainijos, ji sutrins tavo galvą, ,o tu ty- 
kosi jos kulnies“ (Pradž. 3,15). Sukursiu kovą, tu tykosi įkąsti, 
bet antroji Ieva, Marija, sutrins tau galvą. 

Skiria bausmę Ievai. „Tarė taipogi moteriškei: padaugin- 
siu tavo vargus... sopuliuose gimdysi ir būsi po vyro valdžia, o 
jis bus tavo ponas“. Vyro viešpatavimas greitu laiku virto vi- 
sišku moters pavergimu ir pažeminimu. Tik Kristus ją išgelbė- 
jo iš šios nelaimingos būklės. 


Ani I rnskbkj: 


„Adomui gi tarė... prakeikta tau žemė... Ji tau želdins erš- 
kėčius ir usnis... savo veido prakaite tu valgysi duoną, iki su- 
griši į žemę, iš kurios esi paimtas, kadangi tu esi dulkės ir vėl 
dulkėmis pavirsi“ (Pradž. 3,17—20). 

Dievas, bausdamas žmogų, išvilko jo sielą ir kūną iš visų 
antprigimtinių malonių — protas paseko; valia, kad ir laisva, 
palinko į pikta; sunkiai suvaldomos kūno aistros jau nebeklau- 
so proto; širdyje užgeso dangiška ramybė ir giedra. Ir kū. 
no skaistybė dingo. Vargai, ligos, mirtis įsiprašė į žmogaus na- 
mus. Didžiausia gimtosios nuodėmės pasėka yra Dievo rūsty- 
bė. Dievo vaikai, amžinos laimės dalininkai, dabar tapo Dievo 
rūstybės ir atmetimo vaikais. 

Pirmųjų tėvų laimė buvo žadama visai žmonijai. Adomas, 
praradęs tą laimę, pažymėjo prakeikimo dėme visus savo pali- 
kuonis. Nuo šiol sugedęs žmogus gimdys sugedusius vaikus. 

Gimtoji nuodėmė tenka iš tėvų vaikams, kaip limpama 
iga, įgilusi į tėvų kraują ir kaulus, kaip tėvų vargas, kaip teis- 
mo atėmimas iš tėvų visų privilegijų. Vaikai, tarsi, čia nekalti, 
tačiau neša tėvų kaltybę ir bausmę. „Per vieną žmogų nuodė- 
mė įėjo į pasaulį ir per nuodėmę mirtis, ir taip mirtis (perėjo ant 

visų žmonių, kadangi visi jame nusidėjo“ (Rom. 5,12). Šv. Au- 
gustinas sako: „Adomo nusidėjimas yra kiekvieno žmogaus, 
ateinančio į šį pasaulį, nuodėmė; jos sutepimas, tarytum, užnuo- 
dytos medžio sultys, eina iš bendros šaknies, sunkiasi per vi- 
sas žmonių giminės šakas, taip kad ir vienos dienos kūdikis nė- 
ra laisvas nuo kaltės rojuje įgytos“. 

Ką sako mūsų prigimti<? Žmogus, tirdamas savo prigim- 
ti, randa savy dalykų, kuriuos galima išaiškinti tik prigimties 
apgedimu. Jis emžiais jauste jaučia pirmųjų žmonių puolimą. 
Iš tikrųjų, juk be gimtosios nuodėmės nesuprantamas būtų var- 
gingas žmogaus gyvenimas nuo lopšio iki karsto. Be gimtosios 
nuodėmės žmogus pats savęs nesuprastų, nesuprastų tų prieš- 
taravimų, kokių savy pastebi: jis mato savy išaukštinimą, su- 
sijusį su nužeminimu, garbę su gėda, laimės geidimą su nelai- 
me; pažįsta gėrį, gėrisi juo, o gerai nedaro; neapkenčia pikto, 
o pikta daro. Žmogus ne kartą puola žemiau už neprotingą gy- 
vulį ir daro tai, ko gyvulys nedaro: valgo be saiko, geria be sai- 
ko, vartoja alkoholį. rūko... Šitokio žmogaus Dievas nesutvėrė. 
Aišku tad, kad žmogaus prigimtis apgedusi, valia sužeista, ir to- 
dėl linksta žmogus į tai, kas užginta; kūno aistros sunkiai su- 
valdomos; junta savy tarytum dvi prigimtis, du įstatymus — 
narių įstatymą ir proto įstatymą (Rom. 7, 23). 


Marijos nekaltas prasidėjimas. 


Dievas nuo amžių norėjo įkarti pasaulį; nuo amžių prama- 
tė žmogų pulsiant; nuo amžių buvo pasiryžęs jį gelbėti, atsiųs- 
ti Išganytoją; todėl nuo amžių pramatė ir paskyrė Išganytojui 
motiną, Mariją. 

Mes, Adomo vaikai, gimstame Adomo nuodėmėje; 0 Ma- 
rija, kuri turėjo dalyvauti pasaulio atpirkime, turėjo būti gim- 
tosios nuodėmės nepaliesta. Ji viena, lyg Nojaus arka, turėjo 
nešti pasauliui gyvybės pradą. Todėl amžina Dievo išmintis 
reikalauja, kad Dievo motina išliktų nepaliesta gimtosios nuodė- 
mes. 

Dievas yra šventas, ir visi, kas prie Jo artinasi, turi bū- 
ti šventi. Kas arčiau susijo su Dievu, jei ne Marija; todėl kam. 
jei ne Marijai, pritaikintini privalumai „šventa, nesutepta, ne- 
kaltai pradėta?“ „Visa tu graži, mano prietele, ir dėmės nėra 
tavyje“ (Giesmių giesm. 4,7). „Kaip lelija tarp erškėčių, taip 
mano prietelė tarp dukterų“ (Giesm. 2,2). 

Žaltys raitysis po Jos kojomis, norėdamas įkąsti, Marija 
trins jam galvą. Tad nė akimirksnio gimtoji nuodėmė nega- 
dėjo Jos paliesti. 2 
3 Marija malonės pilnoji; su Marija buvo Viešpats, buvo 
"pagiria tarp moterų, ir pagirlas Jos vaisius. Ar galėjo tad Die- 
"vas leisti nors trumpą valandėlę ją nuodėmei suteršti? 
Jei Dievas pranašą Jeremiją, Šv. Joną Krikštytoją nuteisi- 
"no prieš gimsiant, tai dar labiau pritiko išlaisvinti nuo gimtosios 
" nuodėmės Mariją, kuri turėjo tapti Dievo Sūnaus ir pasaulio 
Atpirkėjo motina ir Tarpininke tarp Dievo ir žmonių. 

Nekaltą Marijos Prasidėjimo šventę švenčia visa Katalikų 
Bažnyčia gruodžio 8 dieną. 


* Skirtumas tarp gyvulio ir žmogaus. 

Pažinę Dievo kūrinius, arčiau pažvelkim į žmogų, į tai, 
kuo jis skiriasi nuo gyvulio. 

1) a) Kūno atžvilgiu yra panašumų tarp gyvulio ir žmo: 
gaus — gimsta, auga, sensta, miršta ir vėl gimsta, auga, sensta, 
miršta, vis gyvis iš gyvio. 

Bet yra ir labai didžių skirtumų: gyvulys, savo tikslo be- 
ieškodamas žemėje, žiūri visuomet žemyn, o žimogus kelia galvą 
aukštyn, vaikščioja iškilmingai, lyg karalius tarp nusilenkusių 
savo valdinių, lyg aukščiausias kunigas, pašauktas vykdyti Die- 
vo įsakymus, lyg tikras pranašas, turįs ir pats eiti, ir kitus ves- 
ti į dangų) Jo veidas viską pasako: tai nušvinta, kaip giedra, 
tai vėl apsiniaukia, kaip ūkanotas dangus; akys tai blizga ra- 
mybės spinduliais, tai mėto rūstybės žaibus, tai vilgosi skausmo 
ašaromis; lūpos tai šypso ramiai, tai nervingai virpa; visame 
veide spinduliuoja mintys, dora, aistra, talentas, genijus, geru- 
mas, meilė; iš balso stygų ir krūtinės skamba muzikališki garsai, o 
tuos garsus lydi įvairūs veido žaidimai, tartum, visas kūnas vir- 
pa skambančia arfa artisto rankoje. Čia matyti dvasios viešpa- 
tavimas. Tad kūniškas skirtumas tarp žmogaus ir gyvulio yra 
labai žymus. 

b) Bet nesulyginamai žymesnis dvasiškas skirtumas: Žmo- 
gaus protas sprendžia, protauja, lygina... gyvulys pasitenkina 
instinktu (įgimtu sugebėjimu); todėl gyvulys nekalba, nepa- 
žįsta savęs, nedaro pažangos — iš gamtos užbrėžtų ribų neišei- 
na, užburtu ratu vis grįžta į savo rūšies padėtį; iš to būtinumo 
jokiu būdu negali ir nebando išsiveržti. Nors pas kai kuriuos 

gyvulius yra tobulų veiksmų — voras audžia savo tinklus, beb- 
tis stato namus, bitė lipdo korius neblogiau už gerą matemati- 
ką, techniką; bet nematome ten jokios pažangos, jokio linki- 
mo tobulėti; jie amžius taip pat tebedaro tą patį darbą. Aiš- 
ku, tame instinkte veikia ne protas, bet įgimtas kūno palinkimas 
veikti savo naudai, būtent, apsiginti, išsilaikyti, savo rūšį išlai- 
kyti. Bezdžionė tiek yra kvaila, jog, virpėdama nuo šalčio, ne- 
supranta ugnies susikurti nei sukurtos palaikyti, kad negestų.. 
Nėra pas gyvulį nei doros, nei grožio supratimo. — Pažangoje 
pasireiškia dvasinė mintis, kurios gyvulys neturi, Gyvulys to- 
bulėja tiek, kiek žmogus įdeda į jį savo proto — laukinis tam- 
pa jaukiu, lėtu, dresiruotu. 

Tuo tarpu žmogus nuolat žengia pirmyn: turi įgimtą norą 
ieškoti dvasinių turtų — tiesos, grožio, gėrio, Dievo, mokslo, 
meno, doros, religijos. Šie palinkimai, gamtos Tvėrėjo jam 
įdiegti, esminiai jo buities savumai, esmingai jį skiria nuo gyvulio. 

2) Dievas, tverdamas gyvulį, tarė: „Vandenys teišduo- 
da“, „žemė teišduoda“ gyvas būtybes. Ir tiek. O žmogų tverda- 
mas, sako: „Padarykime žmogų į mūsų paveikslą ir mūsų pa- 
našumą, ir jis tevaldo jūros žuvis ir dangaus paukščius ir visų 
žemę ir visus slankiojančius, kurie kruta ant žemės“ (Pradž. 
1,26). „Viešpats Dievas padarė iš žemės molio žmogų ir įkvėpė 
į jo veidą gyvybės kvapą... (Pradž. 2,7), padarė į save panašų. 

Kame glūdi tas jo panašumas? Dievas yra Tvėrėjas, Jo 
paveikslas žmogus irgi; Dievas yra aukščiausias pasaulio Tvėrė- 
jas, žmogus — tvėrėjėlis. Dievas į žmogų įdiegė savo dvasios 
galių. Žmogus tad yra leistas žemėn ne tam, kad, kaip akmuo, 
žolė, gyvulys, nieko neveiktų, bet tam, kad, būdamas panašus į 
Dievą amžinai veikiantį, ir pats nuolat kurtų. 

Isijęs iš Dievo kūrybos galios, žmogus žengia pirmyn: jo. 
dvasia kuria mokslą, kurio pagalba pavergė gamtos jėgas — van- 
denį, ugnį, vėjus, elektrą, radio, išmatavo beribes erdves, susekė 
žvaigždynų kelius; jo mintis lekia greičiau už šviesos spindulį, 
vieną akimirksnį skrenda nuo visatos krašto iki krašto, nuo me- 
džiaginių pasaulių į nemedžiaginę minčių karalystę. Jo dvasia, 
pradėjusi nuo šeimos, tveria valstybes, organizacijas, bendroves... 
Jo dvasia įkvepia meną — artisto menininko rankos užsimojimu 
kyla vis nauji ir nauji pasauliai. Jo dvasia suseka doros idealus, 
tobulėja — turi galią perdirbti save, pataisyti savo blogą būdą, 
pasiaukoti, kentėti, „mirti dėl idėjos, virsti doresnė, tobulesnė, 

tesnė, siekti prie aukščiausios tobulybės — susijungimo su 
evu. Jo dvasia pasikelia iki religijos; religija mus pakelia į 
anigamtinį gyvenimą; antgamtinis gyvenimas gryna tobula meile 
mus riša su Dievu; o Dievo meilė teikia dvasios pagavimų, sukelia 
rarščiausių vilčių; ji trykšta ir iš gražiausių genijaus kūrinių, ir 
indi kilnių širdžių įkvėpimuose, ji veikia valią, įkvėpdama jai 
o ir pastangų ieškoti ir rasti Dievuje savo laimę. Žmogaus 
Ivasia veržiasi vis priekin, vis aukštyn, veržiasi prie to, kas yra 
nekintama, būtina, amžina. 
3 Sugretink dabar žmogų ir gyvulį. Randi skirtumą tarp jų 
"ne laipsnio, bet esmės. Dėl ko tik žmogus teturi kūrybos galią? 
"Dėl ko tik pas žmogų toji kūryba progresuoja, gali sukurti ištisas 
naujas kultūras ir civilizacijas? Dėl ko tik žmogus tegali save 
"tobulinti? Dėl to, kad tik žmogus tėra Dievo Tvėrėjo paveiks- 
las — tik jo dvasia kyla viršum materijos. Aišku tad, kaip diena, 
jog žmogus ir gyvulys skiriasi esme, ne laipsniu. Gyvulys nie- 
kuomet negalėjo sužmogėti. 


Žmogaus siela nemiršta. 


Kūnas miršta, dvasia negali mirti; Dievo gerumas, išmintis, tei- 

singumas neleidžia sielai mirti. Troškimas gyvent, visa žinoti, 

būti laimingiems, žmonijos visuotinis tikėjimas, krikščioniškoji 

dorovė, na, iš dalies ir spiritizmas įrodo sielą esant nemirtingą. 
a) Gyvis užsimezga, auga, sensta ir miršta. Sudėtinės jo 
kūno dalys išsiskaido į atomus. Ir žmogus, gamtos kūdikis, no- 
| ri nenori, turi mirti. Kūnas! turi grįžti į žemę. Bet antra jo bui- 
| „ties dalis, siela, nemiršta. Ji yra dvasia, nesudėta iš dalelių bū- 
| tybė; dvasia protinga, galinti galvoti, mąstyti, pažinti tiesą, gėrį, 
grožį; dvasia turinti laisvą valią, galinčią pasirinkti gera ir pik- 
ta, — tad dvasia galinti gyventi ir be kūno. Kadangi jos veiksmo, 
darbo, užsiėmimo dalykas yra ne medžiaginiai daiktai, tik amži- 
nos, nekintančios tiesos, tad ir, jinai, toji veikėja, turi būti neme- 
džiaginė, amžina; būtėnt, kai gyvulių gyvybės pradas baigiasi 
kartu su materija, žmogaus dvasia skiriama amžinybei, kūnui 
mirštant, nemiršta. 

b) Dievo gerumas, išmintis ir teisingumas reikalauja, kad 
siela amžinai! gyvuotų. 

Žmoguje yra linkimas nemirti, visuomet būti, yra linkimas 
siekti pastovios laimės. Šis linkimas žmogaus prigimtyje atsira- 
do ne atsitiktinai, bet yra esminė josios ypatybė. Ją įdiegė pats 

gamtos Tvėrėjas — Dievas. Jei žmogus iš prigimties geidžia 
amžinai gyventi, geidžia absoliučios laimės, o žemėje jos nėra, 
tai Dievo gerumas, išmintis ir teisingumas reikalauja, kad šis 
įgimtas žmogaus linkimas liktų patenkintas anapus kapo. 

Žmogus geidžia mokslo. Kad jį igytų, jis dieną-naktį rymo 
ant knygos, rausiasi knygynuose; vartoja visas savo kūno ir dva- 
sios jėgas, kad tik patenkintų troškimą pažinti tiesą. Deja, mir- 
damas pastebi — beveik nieko nežinąs. Jeigu žmogaus siela mir- 
tų kartu su kūnu, šis geismas liktų nepatenkintas. Juk tai pikta 
pašaipa! Išmintingas ir teisingas Dievas negali to leisti. Taigi 
žinių horinzontas patenkinamai prasiskleis kitame gyvenime. 

Žmogus geidžia laimės, ją vejasi, o ji nuo jo bėga, bėga per 
visą gyvenimą. Nerasi žmogaus, kurs būtų visai patenkintas, vi- 
sai laimingas, kurs nieko netrokštų — vienas turi turtų, neturi 
sveikatos; kitas sveikas ir stiprus, bet plikas; trečias viskuo apte- 
kęs, bet trūksta jam garbės. Uždėk jam garbės vainiką — vis 
jam bus per maža, vis dar jis sieks didesnės laimės... laimės, ko- 
kios žemėje nėra. Rodos, jau toks laimingas, Saliamonas sako: 
„Sukroviau sau sidabro ir aukso, karalių ir šalių turtus... Ko mano 
akis geidė, joms! negyniau, ir nedraudžiau savo širdžiai džiaugtis 
visokiu pasimėgimu... Bet apsigrįžęs... aš mačiau visuose tuštybę 
ir sielos prislėgimą, ir kad niekas nepasilieka po saule“ (Pamoksl. 
2,8—11). 

Jei tad siela mirtų draug su kūnu, ji nebegalėtų patenkinti 
šito įgimto laimės troškimo. O tai prieštarautų Dievo gerumui ir 
išminčiai. 

c) Visa žmonija visais amžiais tiki sielą esant nemirtingą. . 
Tai liudija seniausi dokumentai, liudija tikybų istorija, laido- 
jimo apeigos, karstai, paminklai; liudija maldos už mirusius, 
aukurai, aukos; liudija ne tik civilizuotos, bet ir laukinės tautos. 

Nieko nėra pasaulyje amžino: viskas nyksta, miršta; mirš- 
ta ir žmogus. Visuotinės mirties akivaizdoje iš kur atsirado ti- 
kėjimas į žmogaus sielos nemirtingumą, iš kur atsirado nemir- 
tingumo sąvoka, net pats „amžinumo“ vardas? Dėl ko nemir- 
tingumą tepripažįstame vienam žmogui — juk mirtis, rodos, 
visus lygiai paliečia. Visuotinės mirties akivaizdoje, rodos, tu- 
rėtumėm neigti sielos nemirtingumą, tačiau žmonija jį pripa- 
žįsta. O ar galimas daiktas, kad visa žmonija save apgaudinė- 
tų, ar galima, kad gamtos Tvėrėjas — Dievas leistų visai žmo- 
nijai būti tokios didės klaidos auka? Todėl žmonijos tikėji- 

mas į būsimąjį gyvenimą, tikėjimas gilus ir sąmoningas, patik- 
|" žina mūsų protavimą apie sielos nemirtingumą. 
d) Ką sako krikščioniškoji etika (doros mokslas)? Už ge- 
rus darbus ji žada dangų, už piktus pragarą. Vadinas, krikš- 
čioniškosios dorovės pamatas yra sielos nemirtingumas. Jeigu 
"siela mirtų, griūtų krikščioniškosios dorovės pagrindas. Be sie- 
los nemirtingumo nesuprastumėm regimos pasaulyje keisteny- 
"bės: vieni čia, nepadoriai gyvendami, gyvenimu džiaugiasi, kiti, 
dorovės įsakymų uoliai laikydamies, skurdą kenčia; vieni su Lo- 
" zorium ant mėšlyno pusnuogiai badu miršta, kiti su turinoliu 
puotauja, brangiais rūbais dėvi; vieni pavargėlius šelpia, šluosto 
“ nuskriaustiesiems ašaras, kiti, beširdžiai, vargšų vargu naudo- 
jasi, juos engia, plėšia, vagia, suka. "Teisybė pasauly paneigta; 
įstatymai mindomi; žmonija vaitoja nedorybių slegiama. „Ir 
" šio pasaulio teismai neteisingi“ (Pamoksl. 3,16). 
Mes tikime, jog ta nelygybė bus išlyginta, ašaros bus nu- 
" šluostytos kitame gyvenime. Jei Dievas yra, Jis tur tai pada- 
"ryti! Paneigus Dievo teismą, dorovė liktų neapdrausta, nebūtų 
jokio skirtumo tarp dorybės ir nedorybės. Geri darbai, vargai 
| įr idėjiniai žygiai liktų be nuopelnų, pikti darbai — be bausmės. 
Sąžinė, tiesa, teisybė būtų tušti žodžiai. Žmogus būtų nelaimin- 
giausias sutvėrimas, daug vargęs, daug kentėjęs, regėdamas turis 
| išnykti, su širdgėla žengtų į karstą. 
Ė e) Ką sako Šv. Raštas? Sielos nemirtingumas — Šv. Raš- 
to pamatas. Š. Raštas nuolat kalba apie žmogaus sielą, jos ne- 
mirtingumą, jos išganymą... (Pradž. 2,7; 12,7; Job. 19,25; Ezek. 
37,10; 2 Mak. 7,9; Mat. 16,26; 2 Kor. 5,1; Mat. 10,28; Luk. 16, 
19— 31; Mat. 5,26; Mat. 25,31—46; Jon. 11,24; 1 Kor. 15,12—25; 
"1 Kor. 15,51). Š 
Išvada: 1) Siela yra; ji yra dvasia, neturinti jokių mate- 
| rijos ypatybių, todėl nematoma, neapčiuopiama, atspėjama tik 
iš savo veikimo kūne. Ji negali kuo kitu virsti, taigi ir pasi- 
" lieka amžinai dvasia. Kadangi joje nėra jokių dalių, tai nėra 
| įr kas galėtų joje irti ir ją sunaikinti. 
4 2) Kaip iš regimo pasaulio pažįstame neregimą jo Tvė- 
rėją, kaip iš pasėkos pažįstame priežastį, taip ir žmogų pažįs- 
tame iš jo darbų. Ne materija, tik dvasia tenuveikia tokius 
žmogaus darbus. Jo dvasiai žemė per ankšta, pasaulis per 
"siauras; ji siekia prie nematerialių dalykų. Ją mes matome 
" nematerialėje žmogaus prigimtyje, jo dvasiškuose palinkimuose; 

kad yra nemirtinga siela, sprendžiame, atsižiūrėję į Dievo tobu- 
lybes, žmonijos įsitikinimą, Švento Rašto tvirtinimus. 

3) Per giliai įleido šaknis į žmogaus prigimtį nemirtin- 
gumo tiesa; jokios aistrų nei klaidų pastangos, bandančios 
žmogų sugyvulinti, neužgesys žmonijoje nemirštančios dvasios. 
Žmogaus sielos nemirtingumas eina greta Dievo buvimo. Jei 
Dievas yra, toki siela yra; jei Dievo nėra, jos nėra. Šalin juoda 
mintis! Tikiu į Dievą Tėvą visagalį, dangaus ir žemės Sutvėrėją! 


II Apaštalų Išpažinimo straipsnis. 


„Tikiu į Jėzų Kristų, vienatinį Jo Sūnų, mūsų Viešpaltt“. 


Apaštalų Tikėjimo Išpažinimas po Dievo Tėvo, dangaus ir 
žemės Tvėrėjo, tikėti paduoda Jo Sūnų, pasaulio Išganytoją Jėzų 
Kristų. 

1. Tikiu — greta Dievo Tėvo lygiai išpažįstu ir Jėzų Kri- 
stų, kaip tikrą Dievą. Jis yra kelias, tiesa ir gyvenimas. „Kas 
tiki į Sūnų, tas turi amžinąjį gyvenimą“ (Jon. 8,36). Tikiu -— 
išpažįstu Jo mokslą ir geidžiu vykdyti Jo įsakymus, Jam tar- 
nauti, Jį mylėti, žodžiu sakant, krikščioniškai tikėdamas, žadu 
krikščioniškai gyventi, nes tikėjimas be doro gyvenimo yra miręs, . 

2. Tikiu į Jėzų. Vardas Jėzus reiškia „Išganytojas“, 
„Atpirkėjas“; „Praminsi jį vardu Jėzus, nes jis išgelbės savo 
tautą nuo jųjų nuodėmių“ (Mat. 1,21). Nėra danguje kito var- 
do, per kurį gautume išganymą. Visas išganymo malones gau- 
name Jėzaus vardu. Todėl vardas Jėzus — vardas saldus, var- 
das garbingas, vardas galingas, vardas šventas. 

3. Tikiu į Kristų. Kristus bei Mesijas reiškia „pateptasis“, 
patepias ne šv. Aliejumi, bet dangaus malone, .pateptas trejopu 
garbės laipsniu: pranašo, kunigo, karaliaus — kaip pranašas 
baudžia, pranašauja; kaip kunigas pats save aukoja Dievui Tė- 
vui; kaip karalių karalius, valdovų valdovas, valdo pasaulį. Jo 
mokslu turi būti pagrįstas valstybių, organižacijų, šeimos ir kiek- 
vieno žmogaus gyvenimas. Jo sostas danguje ir žmogaus sie- 
loje. Jis yra tvirtas, nenugalimas, amžinas. Kristus pats pa- 
sisakė esąs karalius, tik ne šio pasaulio karalystės karalius. Po- 
piežius Pijus XI, pažymėdamas tą tiesą, visam katalikiškam 
pasauliui įsakė švęsti Jėzaus Karaliaus šventę paskutinį spalių 
sekmadienį. Katalikų Bažnyčia nuo senovės įsakė sveikintis žo- 

džiais: „Garbė Jėzui Kristui“, suteikdama šiam pasveikinimui 
ir atsakymui „per amžius“ šimtą dienų atlaidų. Taigi visi be 
reikalo dabar linkstame šį krikščionišką pasveikinimą pakeisti 
stabmeldišku: „labs ryts“, „laba diena“, „labs vakars“. 

4. Tikiu į... Sūnų. Išganytojas yra tikras Dievo Sūnus. 
Tėvas Jį prieš amžius pagimdė. „Tu mano Sūnus; aš šiandien 
pagimdžiau tave“ (ps. 2,7). „Tasai yra mano. mylimasis Sūnus, 
kuriame aš turiu sau pasimėgimo“ (Mat. 3,17). 


Tikiu į vienatinį Sūnų. Jėzus yra „vienatinis“ Dievo Sū- 
nus, nes kito Sūnaus Dievas neturi. Mes esame Dievo vaikai 
Jo malone įsūnyti; vienos prigimties ir būtybės su Dievu Tėvu 
tėra „vienatinis“ Jėzus Kristus. 


5. Tikių į... mūsų Viešpatį. Jėzus Kristus yra mūsų Vieš- 
pats, nes, kaip tikras Dievas, kartu su Dievu Tėvu mus sutvėrė 
ir palaiko. Ir nužengdamas iš dangaus, nesiliovė buvęs Dievu. 
Jo klauso vėjai ir audros, ligos ir pati mirtis. Todėl turime Jį 
garbinti ir gyventi, kaip Jam patinka. = 


Išganytojas pažadamas. 


Kas galėjo pakelti puolusį žmogų? Tas, kuris, išmokėjęs 
jo skolas, galėjo patenkinti Dievo teisybę. Bet rask žmogų, 
kuris taip daug galėtų, kuris galėtų sutaikinti žemę su dan- 
gumi! Žmogus gali atsilyginti žmogui, bet ne Dievui... Būtinai 
čia reikėjo dieviško Tarpininko. 

Todėl Dievas, pasigailėjęs žmogaus, ištremdamas jį iš ro- 
jaus, pažadėjo jam Išganytoją: „Aš padarysiu neprietelystę tarp 
tavęs ir moteriškės, tarp tavo ainijos ir jos ainijos; ji sutrins 
tavo galvą, o tu tykosi jos kulnies“ (Pradž. 3,15). Čia antroji 
Ieva — Marija ir Jos Sūnus Jėzus žada nugalėti žmonijos prie- 
šą ir sutrinti jam galvą. Tą pažadą Dievas pakartojo Abrao- 
mui: „Tavo ainijoje bus palaimintos visos žemės tautos“ (Pradž. 
22,18), pakartojo Izaokui, Jokūbui, pažadėdamas padauginti jų 
palikuonis, kaip dangaus žvaigždes, kaip jūrose smėlį. Paskui 
pažadėjo Dovidui jo giminėje išlaikyti sostą per amžius. Šv. 
Dvasios įkvėptas karalius pažadėtąjį ainį, kaip Dievą ir žmogų, 
garbina psalmėje: „Viešpats tarė mano Viešpačiui: Sėskis mano 
dešinėje... Tu kunigas per amžius Melchizedeko būdu“ (ps. 
109,1—4). 

Išganytojas pranešamas. 


Įkvėptas Jokūbas mirdamas pranešė savo sūnui Jūdui, 
kad jo ainiai viešpataus Izraėlyje tol, kol ateis tas, kurio lau- 
kia visos tautos. „Nebus atimta iš Jūdo lazda ir vadas iš jo 
ainijos, kolei neateis siųstinasis, ir jo tai lauks tautos“ (Pradž. 
49,10). Trims amžiams praslinkus, įkvėptas Mozė regėjo Sena- 
me Įstatyme glūdintį Naująjį. Todėl per jo burną Dievas pra- 
nešė tautai: „Aš jiems pažadinsiu iš jų brolių tarpo pranašą, 
panašų į tave, ir įdėsiu savo žodžius į jo burną, ir jis jiems kal- 
bės visa, ką jam būsiu įsakęs. Kas gi nenorės klausyti jo žo- 
džių, kuriuos jis kalbės mano vardu, tam aš atkeršysiu“ (Atk. 
18,18—19). 

Pagaliau pranašai, įkvėpti vyrai ir uolūs tiesos gynėjai, 
taip aiškiai ir vaizdžiai gvildeno ir nupiešė ateisiantį Išganyto- 
ją, Jo kilnų gimimą, mokslą, darbus, stebuklus, kančią, viso 
gyvenimo ir mirties aplinkybes, Jo iš numirusių prisikėlimą, ta- 
rytum, kartu su Išganytoju būtų gyvenę, Jį regėję, klausę, nors 
pirmas pranašas Izaijas gyveno 785 m., paskutinis, Malakijas, 
442 m. prieš Kristų. Štai keletas pavyzdžių. 

Kristaus atėjimo laiką pranašauja Jokūbas, būtent, kad 
Jūdo ainiai tol viešpataus Izraėlyje, kol ateis tas, kurio laukia 
visos tautos (Pradž. 49,10). Pranašavimas įvyko: kai Išgany- 
tojas atėjo, žydų tautą jau buvo pavergę romėnai;  Jėruzalės 
soste sėdėjo jau žydams svetimas idumietis, žiaurusis Erodas. 
Pranašai Aggėjus ir Malakijas pranašauja, kad Išganytojas atei- 
siąs dar tebestovint Zorobabėlio bažnyčiai, kurioje Išganytojas, 
12 metų kūdikis, stebino Rašto mokytojus; kurioje, susisukęs 
virvę, išvarė perkančius ir parduodančius, kurioje darė stebuk- 
lų, barė pariziejus, iš kurios pagaliau, kaip žinome, nebeliko 
akmens ant akmens (Agg. 2,7—10; Malach. 3,1). Pranašas Da- 
nielius pranešė, kad, praslinkus 490 metų nuo Jėruzalės atsta- 
tymo, gimsiąs ir mirsiąs Išganytojas (9,22—27). Malakijas: pra- 
nešė, kad pirma Išganytojo ateisiąs Jonas Krikštytojas (3,1—2). 

Kristaus žydišką kilmę pranešė Dievas per įkvėptą Mozę: 
„Aš jiems pažadinsiu iš jų brolių tarpo pranašą, panašų į tave, 
ir įdėsiu savo žodžius į jo burną“ (Atk. 18,18). Balaamas pra- 
našauja: „Aš jį matysiu, bet ne dabar, į ji veizdėsiu, bet ne iš 
arti. Žvaigždė užtekės iš Jokūbo ir lazda pakils iš Izraėlio“ 
(Skaič. 24,17). Kristus kilsiąs iš Dovido namų: „Atžala išeis 

iš Jesės šaknies, ir žiedas kils iš jo šaknies“ (Iz. 11,1—8). 
Kristaus motina būsianti mergaitė: „Štai mergaitė pra- 
dės ir pagimdys Sūnų, ir Jis bus vadinamas vardu Emanuel“ 
(Iz. 7,14). 


Gimimo vietą pranešė pranašas Michėjus: „Ir tu, Efratos 
Betlėjeme, mažutėlis esi tarp Jūdos tūkstančių, iš tavęs man išeis, 
kurs bus valdovu Izraėlyje, o jo išėjimas nuo pradžių, nuo am- 
žinumos dienų“ (Mich. 5,2). 


Stebuklus nurodė Izaijas: „Pats Dievas ateis ir išgelbės 
jus. Tuomet atsivers aklųjų akys ir kurtinių ausys bus at- 
kimštos. Tuomet raišas šokinės, kaip briedis, ir nebylių licžu- 
vis bus palaidas“ (Iz. 35,4—6). 


Žengimą į Jeruzalę pranešė Zakarijas; kančią Izaijas: „Jis 
ėmė ant savęs mūsų skausmus ir jis nešė mūsų Sopulius... Jis 
buvo sužeistas dėl mūsų neteisybių, sudaužytas dėl mūsų kal- 
tybių... Jis buvo paaukotas, nes norėjo, ir neatvėrė savo bur- 
nos, kaip avis, vedama piauti, ir kaip avinėlis nutilsta prieš tą, 
kurs jį kerpa, taip ir jis neatvėrė savo burnos“ (Iz. 53,4—7). 
„Dieve, mano Dieve, pažvelk į mane, kam mane apleidai?.. Aš 
esu kirminas, o ne žmogus... žmonių pasityčiojimas ir liaudies 
atmata... visi, kurie mane mato, juokiasi iš manęs, judina lūpas 
ir kraipo galvą... Piktadarių gauja apgulė mane. Jie perdūrė 
mano rankas ir mano kojas, suskaitė visus mano kaulus... Jie 
pasidalino sau mano drabužius ir metė burtą apie mano jupą“ 
(ps. 21,2—19). 


Saulės užtemimą pranešė Amosas (8,5); šono perdūrimą 
Zakarijas (12,10); laidotuves — Izaijas (53,9—12); atsikėlimą 
iš numifusių — Dovidas (ps. 15,10; Izaijas 11,10); į dangų įžen- 
gimą — Dovidas (ps. 67,19); Šv. Dvasios atsiuntimą — Joėlis 
(2,28—29). 


Bažnyčios įsteigimą, Jos išsiplėtojimą ir tvirtumą — 
pranašas Malachijas. Pasak jo, Senojo Įstatymo aukoms 
pasibaigus,  prasidėsianti Nauja Auka, auka gryna,  nėsu- 
tepta, šventa, ne tik Jėruzalėje, bet visur nuo rytų lig vakarų; 
ir Viešpaties vardas būsiąs pagarbintas tarp visų tautų. Dovi- 
das sako: „„Viešpataus nuo jūros iki jūrai, nuo upės iki žemės 
skritulio pakraščių“ (Ps. 71,8). Įsteigs viešpatystę iš visų tautų, 
kuri per amžius stovės (Iz. 66,19--22; Dan. 2,44), 

Kas tai yra pranašas. 


Pranašas yra Dievo įkvėptas vyras, uolus tiesos gynėjas. 
Pranašas — tai balsas, kuris kalba (Dievo vardu; tai ranka, 
kuri rašo Dievui diktuojant; tai pasiųstasis rodyti kelio tiems, 
kurie paklydo; priminti, kurie pamiršo sandorą; pabarti, pa- 
bausti, kurie nevykdo įstatymo. Pranašas neramia širdimi, bet 
giedria akimi mato viešpataujantį pikta, mato būsimą bausmę, 
po bausmės ir atgailos mato būsimą paguodą. Pranašas yra 
balsas nemokančiųjų kalbėti, ranka nemokančiųjų rašyti, be- 
teisių gynėjas, vargšų užtarėjas; balsas, kuris kalba karalių rū- 
muose ir kalnų lindynėse, ant šventyklos laiptų ir sostinės aikš- 
tėse. Jo širdis pripildyta skausmo, jis kenčia dėl savo tautos, 
bara, gąsdina ją bausmėmis, nes ją myli; šaukia į atgailą, nes 
trokšta jai amžinybės. 

Jis ne karalius, ne kunigaikštis, ne kunigas, ne įstatymų 
rašytojas; jis atsiskyrėlis žmogus, neturįs nei ginklo, nei turtų, 
nei aukštos vietos, nei sekėjų; jis graudus, kartu ir galingas 
balsas tyruose; jis dainius, kalbas galingais vaizdais. Jis Dievo 
pasiuntinys, skelbėjas, aiškintojas ir Dievo valios reiškėjas. To- 
dėl jis aukštesnis už karalių, kuris neklauso Dievo, ir už filo- 
sofą, kuris neigia Dievą, ir už žmones, kurie apleidžia Dievą. 

Jis gydytojas, bet ligoniai sakosi nesergą: jis kaltintojas, 
bet kaltinamieji neprisipažįsta kalti; jis užtarytojas, bet užta- 
riamieji nereikalauja jo pagalbos; jis pranešėjas, bet nebyliai 
negirdi jo pranešimų; jis gelbėtojas, bet merdintieji patenkinti 
puvimu. 

Kadangi teisybės balsas bado akis, tai pranašas, kaip 
Taupsuotasis, vengiamas, kaip priešas, persekiojamas ir Žudo- 
mas: Elijas bėga nuo Jezabėlės; Amosas ištremiamas, Izaijas 
žudomas, Zakarijas užmušamas tarp šventyklos ir altoriaus, Jo- 
nas įmetamas į jūrą, Jonas Krikštytojas žiauriojo Erodo įkiša- 
mas į kalėjimą ir nukertamas jo liežuvis, kurs tiesą kalbėjo, 
badomas yla. Pagaliau pranašų pranašas, Jėzus Kristus, prika- 
lamas prie kryžiaus, kurio kraujo lašo pakako visai žmonijai 
atpirkti. 


Išganytojas laukiamas. 


Pažadų, pranešimų šviesoje žmonija laukė ateinančio Iš- 
ganytojo. 

Laukė dangus — angelai gieda: „Garbė Dievui aukštybėse 
ir ramybė žemėje geros valios žmonėms“ (Luk. 2,14). 

Laukė žemė — piemenys jo ieško ir randa. Trims išmin- 
čiams atvykus pasveikinti gimusio Išganytojo, sujunda visa Jė- 
ruzalė; Erodas nusigąsta, šaukia Rašto mokytojus, teiraujasi, 
kur turi gimti žydų karalius; paskiau išžudo nekaltus Betliejaus 
bernelius. Minios telkiasi apie Joną Krikštytoją, atgailoja, plau- 
na nuodėmes Jordano vandenyje, klausdami: „Kas tu esi? ar 
neesi Elijas, ar ne pranašas, ar ne Mesijas?“  Samarietė prie 
šulinio prašoma gerti, sako Išganytojui: „Žinome, kad ateis Iš- 
ganytojas, ir jo laukiame“. Pilypas skubinas pranešti Baltra- 
miejui, radęs tą, apie kurį Mozė ir pranašai kalbėjo — Jėzų iš 
Nazareto... Vis tai įrodo, kad žydų tauta Išganytojo laukė. „Jis 
tikrai tas pranašas, kurs turi ateiti į pasaulį“ (Jon. 6,14). 

Deja, sumedžiagėjusi žydų tauta laukė savotiško išgany- 
tojo. Ji svajojo apie galingą mesiją, galingą karalių, panašų į Do- 
vidą; svajojo apie valdovą, kuris atstatys galingą žydų „valsty- 
bę, atstatys Saliamono rūmus ir bažnyčią. Jis atkeršys visiems 
Izraėlio priešams. Pasaulio karaliai mokės jam duoklę. Jėru- 
zalė taps pasaulio sostine. Vainikuoti karaliai klaupsis prieš 
Izraėlio tautą. Vergai viešpataus, viešpačiai vergaus. 

Žinoma, netrūko žydų, kurie laukiamąjį Išganytoją supra- 
to tikra prasme.  Patekę romėnams, regėdami Jėruzalės soste 
sėdinčius jau svetimus karalius, vieni ir kiti suprato, kad Jokii- 
bo pranašavimas jau turi įvykti. Todėl abeji pranašo žodžiais 
karštai maldavo Dievą: „Rasokite, dangūs, iš aukštybių, ir tegul 
debesys išlyja teisingą, tegul atsiveria žemė ir teišželdo gelbė- 
toją“ (Iz. 45,8). 

2) Laukia pagonys. Įsigilinus į pagonių religiją, į jų pa- 
sakas, mitus ir padavimus, randame pažadėto ir laukiamo Iš- 
ganytojo pėdsakų. Ten irgi pasakojama apie rojų, apie žmo- 
gaus puolimą, žmonijos skurdą ir gelbėtoją. Temstant Dievo 
pažinimui, nykstant religijai, žmogui tolstant nuo Dievo, gyve- 
nimui krypstant iš dorovės kelio, krypo, temo kartu ir pažadų 
supratimas — virto mitais, legendomis, pasakomis. Tačiau, 
vienaip ar kitaip suprato Išganytoją, vis dėlto Jo laukė, 


Adventas. 


Pažado, pranešimo, laukimo laikas reiškiamas Adventu, 
kuris primena žmogaus būklę prieš Kristų ir ragina mus pri- 

rengti sielas tinkamai pasitikti ateinantį Išganytoją. Tuo lai- 
ku laikomos Rarotinės Mišios, kurios prasideda: „Rasokite, dan- 
gūs, iš aukštybių, ir tegul debesys išlyja teisųjį, tegul atsiveria 
žemė ir teišželdo gelbėtoją“ (Iz. 45,8) 


Il Apaštalų Išpažinimo straipsnis. 


„Kursai prasidėjo iš Šventosios Dvasios, gimė iš Panos Marijos“. 


Išganytojas ateina. 


Dievas sutvėrė žmogų žemės valdovu. Deja, tas valdovo 
vainikas nuvyto. Žmogus pradėjo kas kartą labiau tolti nuo 
Dievo, pradėjo Dievo bijoti ir nuo Jo bėgti. Bet'kur pabėgsi? 
1lįsi į žemę, ir ten yra Dievas; pasinersi jūrų gelmėse, ir ten 
yra Dievas; erelio sparnais nulėksi į žemės kraštą, ir ten Dievo 
dešinė pasieks tave! Žmonija stengėsi permaldauti Dievą au- 
komis, bet veltui. Tik pats Dievas tegalėjo grąžinti žmogui 
ramybę. 

Kadangi žmogus nuo Dievo bėgo, tai pats Dievas ateina 
pas ji, ateina ne kaip Viešpats, bet kaip Tėvas, brolis, draugas 
ir prietelis; ateina nusižeminęs ir pasislėpęs žmogaus kūne. 
Gimsta kaip žmogus, auga kaip žmogus, miega kaip žmogus, 
valgo kaip žmogus, džiaugiasi, verkia, liūsta kaip žmogus, kenčia 
kaip žmogus, miršta kaip žmogus. 


Tačiau ir pasislėpęs žmogaus kūne blizga dievybės spin- 
duliais — gimsta Šventosios Dvasios surėdymu; žvaigždė blizga 
ant Betliejaus tvartelio, angelai gieda: „Garbė Dievui aukštybėse 
ir ramybė žemėje geros valios žmonėms“ (Luk. 2,14); piemenė- 
liai ir išminčiai Jį sveikina; būdamas kūdikiu, moko bažnyčioje 
Rašto mokytojus; pats vargšas, vargšus prie savęs glaudžia, al- 
kanas alkanus peni, nuliūdęs nuliūdusius guodžia, ligonius gy- 
do; gimsta, kad mirtų; miršta, kad mirtį nugalėtų ir mus visus 
iš numirusių prikeltų. Visagalis tampa silpnas, garbingas —- 
nužemintas; pasaulio Viešpats — pavargėlis; gyvų ir mirusiųjų 
Teisėjas — kaltininkas. 

Kodėl Išganytojas ateina nusižeminęs? 

1) Ateina nusižeminęs, vargdamas, kaip mes vargstame, 
kentėdamas, kaip mes kenčiame, kad vargo žmogus jo nebijotų, 
bet gryna širdimi, kaip tėvą, brolį, prietelį pamiltų. Ramybės 

kunigaikštis ateina nešinas geros valios žmonėms ramybe, kuri 
pakeičia jų širdį, pakeičia žemės veidą. — Ateina nusižeminęs, 
nes, jei būtų atėjęs, kaip valdovas ir galybių viešpats, toks, ko- 
kio žydai ir šiandien tebelaukia, tuomet ir pikta širdis būtų jam 
nusilenkusi. Bet Dievas šitokios aukos nereikalauja. Jis rei- 
kalauja, kad žmogus laisva valia, gryna, nesutepta, tauria mei- 
le pamiltų savo Išganytoją, meile, kokia Jis pats žmogų mylė- 
jo. — Kadangi pasaulis buvo virtęs šlykščių pageidimų dirva, 
tai skaistusis Išganytojas ateina nusižeminęs, kad išgydytų kūno 
ir sielos aistras, širdį pakeltų aukštyn. 

Tvartas, šienas, gyvuliai, piemenėliai, išminčiai, nusižemi- 
nęs Kūdikėlis paslaptingai į mus kalba: ko vertas pasaulio 
džiaugsmas, kurs virsta ašaromis? ko verti jo turtai, jo nyks- 
tančios gerybės, nesugebančios patenkinti širdies troškimų, prie- 
šingai, gimdančios godumą, apgaulę, skriaudą, neapykantą, 
kerštą? ko verta pasaulio didybė, nesugebanti nusilenkti amži- 
nai tiesai? ko vertas sumedžiagėjęs žmogus, išaikvojęs dvasines 
jėgas, virtęs tuščių padaru? ko vertas žmogus be sielos?... 

2) Kadangi nuo amžių Dievas buvo pasiryžęs ne kitaip, 
kaip tik per kryžių atpirkti pasaulį, tai ateina Išganytojas nu- 
sižeminęs, kad piktos valios žmonės Jo nepažintų, nepažinę, kad 
nukryžiuotų. 


Kaip pasaulis sutiko Išganytoją. 


1) Angelai, piemenys, išminčiai. 


Dangaus vardu pasitinka ir sveikina gimusį Išganytoją an- 
gelai, giedodami: „Garbė Dievui aukštybėje ir ramybė žemėje 
geros valios žmonėms“!). Pragaras dreba, dangus linksminasi, 
švęsdamas Dievo malonės ir meilės šventę. 

Žemės vardu sveikina piemenys ir išminčiai. 

Kaip pasitinka piemenys? Betliejaus piemenys buvo iš 
Uro piemenų giminės, Sauliaus ir "Dovido ainiai. Tačiau, nors 
karališkos kilmės, šie piemenys nebuvo išdidūs, jie buvo kuklūs 
kaip kūdikiai, patys vargšai, vargšą suprantą. Dangaus įkvėpti, 
jia sužino, jog šitas kuklus kūdikėlis, varguose gimęs, yra Gel- 
bėtojas tų geros valios žmonių, kuriems angelas paskelbė ra- 
mybę. Todėl sveikina jį meilės kupinu žvilgsniu, aukoja savo 


1) Luk, 2,14. 

skaisčios širdies jausmus. Jie atstovavo tos rūšies žmonėms, 
kurie visą) siela pasitiko ateinantį Išganytoją. 

Kaip pasitinka išminčiai? Išminčiai nebuvo karaliai. Tai 
buvo Medijos ir Persijos karalių mokytojai, patarėjai, dievų va- 
lios reiškėjai, aukų atnašautojai, sapnų aiškintojai, astrologai, 
pranašai. Jie vadovaudavc. tautai mokslo ir religijos dalykuose, 
jie buvo tautos sielos ir kūno vadai. 

Nepaprasta žvaigždė, pasirodžiusi dangaus erdvėse, įkvėpė 
Jiems, kad gimė žydų karalius — Mesijas. Kupranugariais per- 
joję Nomadų smėlio dykumą, aplenkę Mirties jūrą, žvaigždės 
vedami, išminčiai pasiekė Palestiną. Čia jie klausinėjo, „kame 
yra gimusis žydų karalius? nes mes matėme jo žvaigždę Rytų 
krašte ir atėjome jo pagarbinti“'). Visa Jėrūzolima sujudo. 
Žiaurusis Erodas nusigando, sušaukė Rašto žinovus ir teiravosi, 
kur turi gimti žydų karalius. Sužinojęs, siunčia išminčius į 
Betliejų. 

Vos išminčiai įžengė į Betliejaus kelią, žvaigždė sublizgėjo 
nepaprastu skaistumu. Jie galėjo manyti, išvysią karališkus 
rūmus, karalaitį, gulintį auksinėje lovelėje, šilkais suvystytą. 
Deja, žvaigždė sustojo ant gyvulių tvartelio. Išminčiai nenusi- 
mena, neabejodami eina į tvartą. Radę kuklų kūdikį, paguldytą 
prakartėje ant šieno, sveikina bejėgi kūdikėlį, kurs negalėjo nei 
paklausti, nei atsakyti, nei rankutės pakelti, kurs tačiau turėjo 
paveikti medžiaginį pasaulį. 'Aukoja Jam auksą (kurį Jis pa- 
mins po kojų), kaip karaliui; aukoja smilkalą, kaip Dievui; mi- 
zą, kaip mirtingam žmogui. 

Išminčiai pagonių vardu sveikina Išganytoją. Todėl Baž- 
nyčia trijų išminčių šventę vadina „Epifanija“, Viešpaties apsi- 
reiškimo) švente pagonių tautoms. 

Ir mes turime savo Betliejų, bažnyčią, kur Išganytojas kas- 
dien gimsta; mes Jį lankome, sveikiname ir Jam aukojame savo 

„ širdies jausmus. 


2) Kaip pasitiko Erodas ir jo sekėjai 


Išganytojas atėjo. Pasaulis sušvito skaisčia dienos šviesa. 
„Aš pasaulio šviesa. Kas mane seka, nevaikščioja tamsybėse“?). 
Jis dvasine jėga nugalėjo senąjį, sugedusį pasaulį. Jis įkūrė 


1) Mat. 2,2; ?) Jon. 8,12. 

savo karalystę — Bažnyčią, pagrįstą Dievo ir artimo meile. Jis 
— karalių Karalius, visų valdžių Kūrėjas, atėjo ne viešpatauti 
ir ne griauti valstybių, bet dvasine jėga perkeisti žemės veido; 
atėjo padėti žmonijai sutvarkyti kūno ir sielos gyvenimą. 

- Deja, vos tik Jis gimė, tuoj pasaulis sukilo prieš Jį, pra- 
dėjo persekioti, nuo pat lopšio tykoti Jo mirties. Erodas nuo- 
lat drebėjo dėl savo sosto; šluote šluoja savo priešus — galimus 
sosto rangovus. Štai pasklinda gandas, kad Betliejuj gimė Do- 
vido ainis — žydų karalius. Erodas sudrebėjo.  Siunčia savo 
bernus išžudyti visų Betliejaus kūdikių, manydamas kartu nu- 
žudysiąs ir tą, kurio mirties troško. Tie nekaltieji berneliai 
buvo pirmi kankiniai už Kristų, pirmi šventieji, pirmos atpirki- 
mo aukos. 

Erodo šalininkai nenyksta; jų visur pilna. Jie apsivelka 
įvairiais drabužiais, maino kailį, pasivadina ' įvairiais vardais, 
prisitaiko prie įvairių aplinkybių. Jie, nieko bendro tarp savęs 
neturėdami, bendru frontu eina prieš Kristų. Visas jų tikslas 
nepermaldaujamai nekęsti Kristaus, nekęsti ir naikinti visa, kas 
primena Kristų ir Jo kilnųjį mokslą; ardyti Kristaus mokinių 
padarytus darbus, persekioti Bažnyčią, griauti naudingiausias 
jos įstaigas. Kalvarijos tragedija pasikartoja per amžius — 
Kristus persekiojamas, kryžiuojamas. — Nors pikto pasaulio 
dvasia eina prieš Kristų, Jį kryžiuoja, tačiau Jis per amžius gy- 
vas ir galingas. 


3) Kaip pasitiko Išganytoją žydai. 


Žydų tauta buvo Dievo išrinktoji ir mylimoji tauta. Ji 
turėjo išsaugoti išganymo mintį. Iš jos turėjo ateiti pasaulio 
laukiamas Išganytojas. Dievas tą mintį amžiais žadino ir gai- 
vino. Išganytojas atėjo. 

Deja, kieto sprando tauta sumedžiagėjo ir Išganytojo as- 
menį įpynė į tautos gyvenimo likimą. Todėl, Jam atėjus, Jo ne- 
pažino, nesuprato, ir todėl prikalė prie kryžiaus.  Varginama 
tai asiriečių, tai babiloniečių, tai persų, tai graikų, tai romėnų, 
tai idumiečių, apgailestauja dingusios prieš tūkstantį metų že- 
miškos karalystės didingumą ir laukia išvaduotojo, kurs užims 
Saliamono sostą ir viešpataus visame pasaulyje. 

Atėjusis Išganytojas negalėjo žydams duoti to, ko jie iš 
Jo laukė. Jis negalėjo būti nei laimingu karvedžiu, nei išdidu- 

siu karalium, nes Jo karalystė yra ne iš šio pasaulio. Jis davė 
žmonėms tik savo meilę. Sava tauta pirmoji pradeda Jo ne- 
apkęsti, persekioti ir nuveda pagaliau ant Golgotos. 

Blizga Išganytojas spinduliais pranašų, Jono Krikštytojo, — 
spinduliais dieviškojo mokslo, gyvenimo, — stebuklais. Amži- 
nos šviesybės saulė šviečia, o žydai palieka akli ir kurti. Nors 
milijonai saulių šviestų — aklam vis tamsu. 

Žydų tautos nuodėmė buvo perdaug didelė; Dievas tad 
negalėjo jos nebausti jau žemėje. 


Išganytojas yra Dievas. 

Jėzus Kristus yra mūsų Išganytojas ir tikrasis Dievas. Tą 
tiesą žinome iš pranašų, iš Dievo Tėvo ir paties Išganytojo žo- 
džių, iš Jo stebuklų, gyvenimo ir mokslo, iš apaštalų liudijimo, 
iš nuostabaus šv. Evangelijos plitimo. 

1) Išganytojas kentėjo, kaip žmogus, siela ir kūnu. Reikia 
ti vyrai, sielos akimis regėdami ateisiantį Mesiją, nepaliko ne- 
pažymėję nė smulkiausios apie Jį aplinkybės. Pažymėjo, kada. 
kur ir kokios kilmės Išganytojas ateis; pranešė Jo gyvenimą, 
Jo darbus nuo gimimo iki mirties, Jo mokslą, nužeminimą ir 
garbę. Vadina ateisiantį Išganytoją Dievu, švenčiausiu, stebuk- 
lingu, Tėvu, ramybės kunigaikščiu. Izaijas sako: „Pats Dievas 
ateis ir išgelbės jus“.') 

Šiandien, skaitydami pranašus, jaučiame, tarytum, skaitą 
Naujo Įstatymo Evangeliją. Ką pranašai pranešė, viskas įvyko. 
Tad įkvėpti pranašai mus skatina išpažinti Kristaus dievybę. 

2) Dievas Tėvas Išganytoją vadina Savo Sūnumi per 
krikštą ir atsimainant ant Taboro kalno: „Tasai yra mano my- 
limasai Sūnus, kuriame aš turiu sau pasimėgimo“*); sveikinda- 
mas Mariją, per angelą tarė: „Šventasis, kurs gims iš tavęs, va- 
dinsis Dievo Sūnumi“?). 

3) Išganytojas pats save vadina Dievo Sūnumi, lygiu Die- 
vui Tėvui: „Aš ir Tėvas esame vienas“*), būtent, vienos su. Dievu 
Tėvu prigimties, vienos esmės — tikras Dievas. Šv. Petras, Iš- 
ganytojo klausiamas, kuo Jį laiko žmonės, tarė: „Tu Kristus, 
gyvojo Dievo Sūnus“?). Kaip Dievas, Kristus geriems žada am- 


*) Iz. 35,4; ?) Mat. 3,17; ?) Luk. 1,35; *) Jono 10,30; 5) Mat. 16,13—17. 

žiną gyvenimą, nusidėjėliams atleidžia kaltybes, — duoną ir vy- 
ną permaino į savo kūną ir kraują. Daug kur Jėzus Kristus 
sakosi esąs Išganytojas ir tikras Dievas. Kas gali taip drąsiai 
pasisavinti Dievystę? Tik Dievas. 

a) Savo Dievystę Išganytojas įrodė stebuklais. Stebuklas 
yra regimas darbas, įvykstąs gamtoje, bet ne pagal gamtos dės- 
nius. Antgamtinį darbą bei stebuklą reikia naujai sutverti. Su- 
tverti gi tegali gamtos Viešpats. Išganytojas permainė vandenį 
į vyną, duoną ir vyną į savo kūną ir kraują; prašvinta kaip 
saulė, išblykšta kaip sniegas; vaikščioja viršum ežero bangų; til- 
do vėjus ir audras; penketu duonos kepalų ir dviem žuvelėmis 
pavalgydina 5000 žmonių, jiems pavalgius surenka 12 pintinių 
trupinių; gydė neišgydomus ligonius; prikėlė iš numirusių Lo- 
zorių, jaunikaitį iš Naimo, Jairo dukterį; pagaliau pats trečią 
dieną kėlės iš numirusių, keturiasdešimtoje dienoje įžengė į 
dangų. 

Kristaus vardu darė stebuklų apaštalai, šventieji, ir šian- 
dien stebuklų nestinga. Ir šiandien Išganytojas gali pasakyti 
tai, ką pasakė atkakliems žydams: „Jei nenorite manim tikėti, 
tai tikėkite darbams, kad pripažintumėte ir įsitikintumėte, kad 
Tėvas yra manyję ir aš Tėvuje“!). 

b) Savo Dievystę Kristus įrodė pranašystėmis. Jis pra- 
nešė tokių dalykų, kuriuos tik Dievas tegalėjo žinoti: Judos Iska- 
rijoto išdavimą, šv. Petro užsigynimą, savo kančią, mirtį, iš nu- 
mirusių atsikėlimą, į dangų įžengimą, Šventosios Dvasios atsiun- 
Limą, Evangelijos išsiplėtojimą, Bažnyčios uolos tvirtumą, Je- 
zuzalės ir bažnyčios išgriovimą. 

<) Savo Dievystę Kristus įrodė šventu ir stebuklingu gy- 
venimu. Pranašai praneša Jo gyvenimo aplinkybes. Prasideda 
iš Šventosios Dvasios; dar negimęs šv. Elžbietos sveikinamas; 
gimdamas savo motinai apsaugoja panystę; patekėjo nepapras- 
ta Betliejaus žvaigždė; angelai gieda: „Garbė Dievui aukštybė- 
je...“; piemenys, trys išminčiai Jį sveikina; žiaurusis Erodas iš- 
žudo visus Betliejaus bernelius; šventa šeima, angelo įsakoma, 
bėga į Egiptą; dvylikos metų kūdikis moko daktarus; didi šven- 
to Jono asmenybė taiso Jam kelią; visų dorybių idealas eina 
skersai-išilgai Palestinos „gerai darydamas“; pikčiausieji prie- 
šai neranda Jame jokio pikto.  Kentėdamas didžiausius sopu- 


*) Jono 10,38. 

lius, nemurma; mirdamas ant kryžiaus, meldžiasi už savo bu- 
delius. Mirus, verkia visa gamta — saulė temsta, žemė dreba, 
uolos plyšta, numirę keliasi iš numirusių. Jis keliasi iš numirusių, 
(žengia į dangų. Visas Jo gyvenimas blizga Dievybės spinduliais! 

d) Dieviškas yra ir Jo mokslas. Žmogaus puolimas“ tikė- 
jimo ir doros atžvilgiu buvo neapsakomas. Iškreipęs Dievo pa- 
žinimą, žmogus vietoj Tvėrėjo ėmė garbinti stabus, padarytus iš 
medžio, iš akmens, iš molio. Be to, pranykus širdyje dorybei, 
į savo dievus įkūnijo paleistuvystę, žmogžudystę, girtuoklystę ir 
kitus piktus palinkimus. Sąžinei užmigus, žmogus nebemokėjo 
atskirti gera nuo pikto. Jokia prigimta galybė negalėjo prikelti 
puolusios žmonijos; reikėjo, kad pats Dievas, pasigailėjęs savo 
sutvėrimo, paduotų jam ranką. Išganytojo mokslas pakeitė že- 
mės veidą — žmogus vėl pažino tikrąjį Dievą ir savo gyvenimo 
tikslą; pažino krikščioniškosios dorybės grožį; Dievo paveikslas, 
išsilaisvinęs iš kūno verguvės, pasikėlė į aukštybės. Jei iš vai- 
sių pažįstame medį, iš pasėkų priežastį, tai kas galėjo atnešti tą 
stebuklingai gaivinantį mokslą, jei me pats Dievas? 

e) Savo Dievystės įrodymus — stebuklus, pranašavimus, 
gyvenimą, mokslą, Išganytojas patvirtina savo mirtim ant kry- 
žiaus. Dievo vardu klausiamas, ar Jis yra Dievo Sūnus, ir mir- 
ties akivaizdoje, galėdamas išsigelbėti, tvirtino esąs Dievo Sūnus: 
„Jūs matysite žmogaus Sūnų, sėdintį Dievo galybės dešinėje iš 
ateinantį dangaus debesyse“?). 

Kalvarijos tragediją lydi stebuklai: žemė dreba, saulė 
temsta, uolos plyšta, numirėliai keliasi iš numirusių. Šimtinin- 
kas ir kiti palydovai, „kurie su juo buvo, sergėdami Jėzų, pa- 
matę žemės drebėjimą ir tai, kas darėsi, labai nusigando ir sakė: 
Tikrai šitas buvo Dievo Sūnus“?). 

4) Kristaus Dievystę išpažįsta apaštalai. Šv. Jonas pra- 
deda Evangeliją žodžiais: „Pradžioje buvo žodis. Tas Žodis 
buvo pas Dievą, ir Žodis, buvo Dievas... Tas Žodis įsikūnijo ir 
gyveno tarp mūsų“*). „Simonas Petras tarė: Tu Kristus, gyvo- 
jo Dievo Sūnus“*). Tomas — „Mano Viešpats ir mano Die- 
vas“?). Poyilas — „Per jį sutverta visa danguje ir žemėje... jis 
yra pirm visų ir visa juo laikosi“?). 


1) Mat. 26,63—64; ?) Mat. 27,54; 3) Jon. 1,1—14; *) Mat. 16,16; 
5) Jon. 20,28; 5) Kolos. 1,16- 17. 

Apaštalai tvirtų tvirčiausiai buvo įsitikinę, jog Jėzus Kri- 
stus yra Dievas. Be šio beribio, antprigimtinio tikėjimo ar būtų 
jie pakėlę tiek vargo, paniekos, tiek kančių ir net mirtį? 

5) Kristaus  Dievystę tvirtina nuostabus Jo Evangelijos 
plitimas. Kad trumpu laiku būtų galima pavergti visas tautas 
ir sujungti jas į vieną bendruomenę, reikia tvirtos ir išmiklintos 
kariuomenės, reikia daug pinigų ir gabumų. O žmogaus širdis 
dar kietesnė už plieną, tvirtesnė už tvirčiausią tvirtovę, — ją 
dar sunkiau apvaldyti. Tuo tarpu Jėzus Kristus ją apvaldė be 
kariuomenės, be pinigų, be pasaulio gudrumų, būtent, apšarva- 
vęs savo mokinius antgamtiniais šarvais, siunčia juos skelbti 
Evangelijos visoms tautoms. Stebuklas! Dvylika apaštalų, var- 
guolių, žvejų, bemokslių visą pasaulį pavergė Jėzui Kristui. 
Ne žmogaus, Dievo vardu apaštalai tą didį darbą nuveikė! 

6) Pagaliau, apaštalų tikėjimas — „Jėzus Kristus yra tik- 
ras Dievas“, giliai įstrigo į žmonių širdį ir neužgeso per 19 am- 
žių. Priešingai, kas kartą jis liepsnoja vis skaidresne šviesa. | 

Mūsų laikais Jėzaus Kristaus Dievystė daug turi priešų. 
Išganytojas jų nebijo. Jo Bažnyčia, pastatyta ant Petro uolos, 
stovės Jo Dievystės sargyboje iki amžių pabaigos. 

Garbė Jėzui Kristui, mūsų Išganytojui ir Viešpačiui dabar 
ir per amžius! 


Išganytojas yra tikras Dievas ir tikras žmogus. 


Jėzus Kristus yra Dievas ir. žmogus. Apie Jo Dievystę kal- 
bėjau, dabar pasakysiu apie Jo žmogystę. 

Tikiu ir išpažįstu, jog amžinasis Žodis priėmė žmogaus 
kūną iš Panos Marijos ir žmogaus sielą pagal Šventosios Dva- 
sios surėdymą. Tą įsikūnijimo paslaptį šv. Jonas evangelistas 
išreiškia žodžiais: „Žodis įsikūnijo ir gyveno tarp mūsų“!). 

Dievo Sūnus, priėmęs žmogaus prigimtį — kūną ir sielą, 
turi dvi prigimtis ir dvi valias — dievišką ir žmogišką. — Dievo 
Sūnus, priimdamas žmogaus prigimtį, savo Dievystę sujungia su 
žmogyste į vieną dievišką asmenį, likdamas kartu tikras Dievas 
ir tikras Žmogus. 

Kaip tikras žmogus turėjo visas sielos ir kūno ypatybes, 
kaip Dievas turi visas dieviškas ypatybes ir tobulybės. Dievišką 


1) Jono 1,14. 

prigimtį Jis turi nuo amžių, žmogišką — nuo įsikūnijimo valan- 
dos. Kaip Dievas yra lygus Dievui Tėvui, kaip žmogus Jam klus- 
nus. Kaip Dievas negalėjo kentėti nei mirti; kaip žmogus galėjo 
ir tikrai kentėjo ir mirė. | 

Tiedvi prigimtis dievišką ir žmogišką regime visame Išga- 
nytojo gyvenime. Kaip Dievas, Jis daro stebuklus, pranašauja, 
skelbia savo mokslą, keliasi iš numirusių ir tt. Kaip žmogus, 
Jis miega, valgo, meldžiasi, liūsta, verkia, kenčia, miršta. Gimsts 
kaip žmogus, — sako šv. Augustinas, bet iš skaisčiausios Mer- 
gelės; kaip žmogus maitinasi, bet Jo maistas — Dievo valia; 
miega, bet miegodamas tildo vėjus ir audrą; kenčia, bet angelai 
Jam tarnauja; miršta, bet visas sutvėrimas, gedulu prisidengęs, 
alpsta po nukankinto Viešpaties kojomis. Jis tad yra kartu 
Dievas ir žmogus; galingas ir silpnas; mažas ir savo didenybėje; 
guli prakartėje ir sėdi garbės soste. Mažutėlis, o trys išminčiai 
Jį garbina; gimsta gyvulių tvarte, o angelai skelbia Jo gimimą; 
guli ant šieno, o stebuklinga žvaigždė Jam šviečia; pats parduo- 
tas, atperka žmoniją; pakeltas ant kryžiaus, dalina amžinus vai- 
nikus; mirdamas, mirtį nugali; sužeistas, ligas gydo; gimsta, kad 
mirtų, o miršta, kad save ir visus iš numirusių prikeltų; nu- 
žengė į pragarus ir kartu yra danguje. 

Pats Visagalis tampa silpnas, garbės pilnas kenčia nuže- 
minimą; viso pasaulio Viešpats priima pavargėlio drabužius; 
gyvųjų ir mirusiųjų teisėjas darosi kaltininku, kaliniu, kad tik- 
rus kaltininkus ne tik išteisintų, bet dar išaukštintų. 

Išganytojas viename dieviškame asmenyje yra tikras Die- 
vas ir tikras žmogus. 


Marija Dievo Motina ir mergelių Karalienė. 


1) Marija teisingai ir teisėtai yra Dievo Motina. a) Jėzus 
Kristus, kaip Dievas, yra amžinas, beribis, todėl motinos neturi 
ir negali turėti; turi Tėvą, kurs prieš amžius Jį pagimdė. Ta- 
čiau Marija, Šventosios Dvasios surėdymu, apdengusi amžinąjį 
Žodį žmogaus kūnu, teisingai vadinasi Dievo Motina, Dievo 
Gimdytoja. b) Jėzus Kristus savo dievystę ir žmogystę sujungė 
į vieną dievišką asmenį; todėl, jeigu galima sakyti: Dievas 
meldžiasi, valgo, kenčia, miršta, tai galima ir reikia sakyti: Dievas 
gimsta, Marija — Dievo Motina, Dievo Gimdytoja. c) Kad Ma- 
rija nebūtų Dievo Motina, neiurėtumėm Dievo-Išganytojo, nes 

vien tik Jėzus Kristus kaip žmogus galėjo kentėti ir kaip Die- 
vas mus atpirkti. d) Ta tiesa yra pagrįsta Šv. Raštu ir padavi- 
mu; „Štai pradėsi įsčioje ir pagimdysi sūnų ir praminsi jį var- 
du Jėzus. Jisai bus didis ir vadinsis Aukščiausiojo Sūnumi““?)... 

2) Vardas „Dievo Motina“ aukščiau Mariją iškelia už vi- 
są dangų: kai angelai ir šventieji — Dievo tarnai, Marija — 
Dievo motina. Tie žodžiai nesuprantami, neišmatuojami, kaip: 
pats Dievas. Visas Marijos gyvenimas — stebuklų stebuklas — 
Jos prasidėjimas, jos mergystė, mirtis, į dangų priėmimas — 
vis tai dalykai, žmogaus protui nepasiekiami; bet Jos motinys- 
tė už viską kilnesnė, Ją iškelia ant aukščiausio tobulybės ir gar- 
bės laipsnio. Motinystės vardu Marija amžiais daro stebuklus. 


3) Marija, priimdama Dievo motinystę, apdraudė sau mer- 
gystę. Ji suprato mergystės grožį; Ji pirma ją aukoja Dievui. 
Jos auka Dievui patiko. Todėl ją, ne kitą, amžinasis Žodis nuo 
amžių pasirenka sau motina. Marija priima motinystę, jei Die- 
vas išlaikys jos mergystę. Dievas pažada; štai, sako, „Švento- 
ji Dvasia nužengs ant tavęs, ir Aukščiausiojo galybė apdengs 
tave savo šešėliu; todėl ir Šventasis, kurs gims iš tavęs, vadin- 
sis Dievo Sūnumi“?). Marija sutinka, sakydama: „štai, aš Vieš- 
paties tarnaitė, tebūnie man taip, kaip tu pasakei“?).  Amžina- 
sis Žodis tapo kūnu. "Todėl Marija per amžius yra mergelių 
Karalienė. 

4) Šventasis Juozapas buvo Marijos sužadėtinis, Kristaus 
globėjas. 


Tylus Jėzaus Kristaus gyvenimas. 


Nazarėtas. Skaisčioji Marija draug su sužadėtiniu Juoza- 
pu tyliai gyveno Nazarėte. Čia ją pasveikina arkangelas Gab- 
rielius: „Sveika Marija, malonės pilnoji, Viešpats su Tavimi“... 
Čia Marija priėmė Dievo motinystę: „Štai aš Viešpaties tarnaitė. 
teesie man Tavo žodžiu“. Čia amžinasis „Žodis tapo Kūnu“; 
iš čia Marija lanko. tolimoje, kalnuotoje šalyje gyvenusią savo 
giminaitę Elžbietą, kuri, išvydusi Mariją, sveikino ją, kaip savo 
Viešpaties Motiną. Pagaliau iš Nazareto, ciesoriaus įsakoma, 
vyksta įsirašyti į savo kilmės miestą Betliejų. 


i) Luk. 1,31—85; ?) Luk. 1,35; 3) Luk. 1,38. 

Betliejus — mažas Judos miestelis. Bet jis pagarsėjo va- 
du, apie kurį kalbėjo pranašai, kuriam gimstant sublizgėjo dan- 
guj stebuklinga žvaigždė. 

Įsirašymo metu rasti miestelyje žmoniškos vietos buvo neį- 
manoma. Juozapas ir Marija gavo patalpą gyvulių tvarte. Čia, 
kaip karaliaus rūme, gimė pasaulio Išganytojas. 

Išganytojas, ramybės kunigaikštis, ateina pasislėpęs, nusi- 
žeminęs; tačiau Jo atėjimas yra garsesnis, negu žemės viešpačių. 
Evangelistas Lukas apie Jo atėjimą rašo, kaip apie didžiausį įvy- 
kį: „Penkioliktais ciesoriaus Tiberijaus viešpatavimo metais, Pon- 
cijui Pilotui valdant Judieją, Erodui gi esant Galiliejos tetrarka...po 
vyriausiais kunigais Annu ir Kaifu, Viešpaties Žodis pasigirdo... 
Jonui tyruose.“') Dievo angelas Jėzų gimus apreiškė piemenims: 
„Skelbiu jums didį džiaugsmą, koks bus visai tautai, kad šian- 
dien jums gimė Dovydo mieste Išganytojas; Jis yra Kristus vieš- 
pats. Ir tas jums bus ženklas: rasite kūdikį suvystytą vystyk- 
lais ir paguldytą prakartėje.“?) Piemenys tekini bėga pamatyti 
gimusio Išganytojo. Išvydę kūdikį, gulintį ant šieno, atiduoda 
jam garbę. Vos angelas ištarė „šiandien jums... gimė Išganyto- 
jas“, visas dangus sugaudė: „Garbė Dievui aukštybėje ir ramybė 
žemėje geros valios žmonėms.“*) Viršum tvartelio prašvito nuo- 
stabi žvaigždė. Trys išminčiai (Melchijoras, Gasparas, Baltaza- 
ras), išvydę žvaigždę, išgirdę įkvėpimo balsą: „Eikite pagerbti gi- 
musiojo Išganytojo“, iš tolo atvyko Jeruzalėn, teiraujasi pas Ero- 
dą, kur yra gimęs žydų karalius, nes regėjome Jo žvaigždę! Ero- 
das nusigando; įsako kunigams ir Rašto mokytojams patirti, 
kur turi gimti Mesijas. Trys išminčiai, žvaigždės vedami, leidosi 
Betliejaus link. Štai ir Betliejus! Išvydę nuostabią šviesą viršum 
tvarto, skubiai eina ten ir, radę suvystytą kūdikį, gulintį prakar- 
tėje, puola ant kelių prieš mažutėlį, garbina Jį ir aukoja auksą, 
smilkalą ir myrą — auksą, kaip dangaus ir žemės Viešpačiui, 
smilkalą, kaip vyriausiam kunigui ir Dievui, myrą, kaip žmogui. 

Aštuntą dieną kūdikis pavadinamas vardu „Jėzus“, būtent, 
Išganytojas. Ė 

Erodas, žydų karalius, nesulaukdamas grįžtant išminčių, 
siunčia kareivių į Betliejų išžudyti visų iki dviejų metų bernelių. 

Dievas norėjo, kad gimęs kūdikis augtų, kol ateis atpirki- 
mo valanda. Todėl, kad išgelbėtų kūdikėlį Jėzų, apreiškė Juo- 


1) Luk. 3; ?) Luk. 210—12; 3) Luk, 2,14. 

zapui: „Kelkis, imk vaikelį in Jo motiną, bėk į Egiptą ir būk te- 
nai, kol tau pasakysiu“'). Juozapas, nesibijodamas tolimos ir 
sunkios kelionės, su Jėzum ir Marija iškeliauja į Egiptą ir gyve- 
na tenai iki Erodo mirties. 

Erodui mirus, Juozapas, angelo liepiamas, su Jėzum ir Ma- 
rija grįžta į Nazarėtą, kur Išganytojas pasiliko iki trisdešimt 
metų. 

Tylus ir romus Jėzaus gyvenimas Nazarėte pažymėtas 
Evangelijoje trumpais žodžiais: „Buvo jiems paklusnus... augo iš- 
mintimi, metais ir malonė pas Dievą ir pas žmones““). Buvo pa- 
klusnus, augo..., bet ir čia iškilmingai pareiškė savo dievišką iš- 
mintį bažnyčioje: dvylikos metų vaikelis draug su Juozapu ir 
Marija vyksta Jeruzalėn į Velykų šventę. Šventėms praslinkus, 
visiems grįžtant namo, Jėzus pasiliko bažnyčioje. "Tėvai, spėda- 
mi Jėzų nuėjus su giminaičiais, ramiai per visą dieną keliavo, bet, 
pastebėję apsirikimą, su. didžiu nuogąsčiu grįžta Jeruzalėn ir per 
tris dienas ieško Jėzaus. Pagaliau randa bažnyčioje sėdintį mo- 
kytojų tarpe, besiklausantį jų ir juos beklausinėjantį, visiems be- 
sistebint kūdikio išmintimi ir atsakymais. Kai Marija su širdgė- 
la pasako: „Sūnau, kam mums taip padarei? Štai tavo tėvas ir 
aš su skausmu ieškojova tavęs. Jis jiems tarė: „Kam manęs ieš- 
kojote? argi nežinote, kad man reikia būti tuose dalykuose, ku- 
rie yra mano Tėvo?“?). 


Viešasis Jėzaus Kristaus gyvenimas. 


Šv. Jonas. 


Išganytojui dar nepradėjus viešų išganymo darbų, dar ty- 
liai, ramiai tebegyvenant Nazarėte, šv. Jonas, išėjęs iš tyrų, ėmė 
rengti Viešpačiui kelią, kad išsipildytų, kas buvo pranašo Mala- 
kijo pranešta: „Štai aš siunčiu savo angelą ties tavo veidu; jis 
pataisys tavo kelią ties tavimi“*), ir kas įkvėpto tėvo Zakarijo bu- 
vo pranešta: „Tu gi, vaikeli, vadinsies Aukščiausiojo pranašu, nes 
tu eisi ties Viešpaties veidu jo kelių taisyti"). 

Didelė buvo šv. Jono asmenybė. „Iš tiesų sakau jums, tarp 
gimusiųjų iš moteriškės nekils didesnio už Joną Krikštytoją“.?) 
Ir nebuvo panašesnio į Jėzų Kristų: Išganytojas ateina praneša- 


ij Mat. 2,13; *) Luk. 2,51—52; *) Luk. 2,48—51; *) Luk. 7,27; *) Luk. 
1,67—76; 9) Mat. 11.11. 

mas, ir Jonas; angelas skelbia Išanytojo Įsikūnijimą, ir Jono: 
"Išganytojas motinos įsčioje šventųjų šventasis, ir Jonas; Kristus 
stebuklingai gimsta, ir Jonas; Išganytojas ruošiasi dideliam dar- 
bui tyruose, ir Jonas; Išganytojas miršta dėl amžinos idėjos, ir 
Jonas; Išganytojas skelbia atgailą, ir Jonas. 

Visas šv. Jono gyvenimas yra didžios ir griežtos atgailos gy- 
venimas. Iš pasaulio moralinio skurdo eina į tyrus. Ten mel- 
džiasi ir pasninkauja. Vilki apdaru iš kupranugario plaukų ir 
storu ašutiniu drabužiu, juosi šikšniniu diržu, minta skėriais ir 
miško medum. Gamta — miško ošimas, paukščių čiulbėjimas, 
laukinių žvėrių staugimas skelbia jam Dievo didybę, malonę, gė- 
tybę. Atsiskyrėlio gyvenimas jam padėjo nugalėti aistras ir tin- 
kamai prisiruošti dideliam darbui. 

Į atgailą šaukte šaukė — aš „balsas šaukiančio tyruose“, 
taisykite Viešpačiui kelius, taisykite savo gyvenimą, lai gyveni- 
mą kalnas ir kalnelis nusilenkia, pakalnės pakyla, kreivi keliai 
išsitiesia, šiurkštūs sušvelnėja, nes „kiekvienas kūnas regės Dievo 
išganymą“. 


rio jūs nepažįstate. Jis yra tasai, kurs po manęs ateis, kurs pirm 
manęs buvo“). Aš krikštiju atgailos krikštu, Jis krikštys nuodė- 
mių atleidimo krikštu, krikštu susitaikinimo su Dievu. Aš neesu 
vertas atrišti Jo kurpių dirželio, aš mažesnis už Jo tarną. 


Išganytojas ateina pasislėpęs, nusižeminęs, veikia tyliai, o 
Jonas gimsta ir auga pertekliuje, veikia ugningai — jo žodžiai 
degte dega, lyg audra, laužte laužia, Eina, kaip didi šviesa, sker- 
sai-išilgai žydų žemės. Sugretinus su tyliu Išganytojum, atrodė, 
kadi tarnas didesnis už poną, žvaigždė šviesesnė už saulę. Ta- 
čiau, ne kas kitas, tik pats nusižeminęs Išganytojas blizga tarno 


1) Jono 1,19— 97, 

spinduliais, blizga slaptingai ir šviečia gėros valios žmonėms. 
Blizga ir atkakliems žydams; deja, jie akli; nors milijonas sau- 
lių šviestų, jie nemato; praregės teismo dieną. 


Išganytojo krikštas. 


Sukako Jėzui trisdešimt metų amžiaus, be kurio senajame 
Įstatyme nė vieno nekelia į kunigus, nei į Rašto mokytojus, nei 
į pranašus *), — tada Jis ir pradeda viešą išganymo darbą, pra- 
deda nuo šv. Jono krikšto. Išganytojui nereikėjo krikšto, nes 
savo nuodėmių neturėjo. Tačiau, kadangi prisiėmė visų žmonių 
kaltybes, tai visos žmonijos vardu pradėdamas atgailą, liepė Jo- 
nui save pakrikštyti atgailos krikštu. Nors nereikalingas buvo 
Išganytojas ir atgailos krikšto, bet žmonija buvo reikalinga nusi- 
žeminimo pavyzdžio. Kaip per puikybę pirmieji žmonės prara- 
do savo laimę, taip per nusižeminimą Jėzus ketino ją sugrąžinti. 

Išganytojui besikrikštydinant, įvyko didis stebuklas: „štai 
atsivėrė jam dangus, ir jis matė Dievo Dvasią, nužengiančią, kaip 
karvelį, ir nusileidžiančią ant savęs. Ir štai, balsas iš dangaus 
sakė: Tasai yra mano mylimasis Sūnus, kuriame aš turiu sau pa- 
simėgimo.“ ?) Jo klausykite. 


Kristus gundomas. 


Išganytojas, priėmęs krikštą, eina į tyrus, kad marinimu sa- 
vęs ir malda prisirengtų išganymo darbui. Keturiasdešimt dienų 
ir naktų meldžiasi, pasninkauja. Sujudo: pragaras, nujausdamas 
prasidėjusį žmonių išganymą. Kas tą darbą įvykdys, dar buvo 
paslėpia. Tačiau velnias, spėdamas, ar tik ne tas, kurs tyruo- 
se meldžiasi ir alksta, ėmė Jį gundyti, lyg Adomą ir Ievą rojuje. 
Rodydamas Adomui ir Ievai gardų obuolį, erzino jų geidulį; žino- 
damas Jėzaus alkį, gundo: „Jei tu Dievo Sūnus, sakyk, kad iš ši- 
tų akmenų pasidarytų duonos“. Jis, atsakydamas, tarė: Parašy- 
ta: „Žmogus yra gyvas ne vien duona, bet kiekvienu žodžiu, kurs 
išeina iš Dievo burnos.“ Velnias žadina Adomo ir Ievos drąsą: 
nesibijokite: „judu nenumirsite“...; ir Jėzų „paėmė į šventąjį 
miestą, pastatė jį ant bažnyčios viršaus ir jam tarė: Jei tu Die- 
vo Sūnus, pulk žemyn; nes parašyta: Jis davė savo angelams pa- 
liepimą apie tave, ir jie neš tave ant rankų, kad kartais neužsi- 


*) Kun, 4; 2) Mat. 3,16—17. 


Ža 

gautumei sau kojos į akmenį“. Velnias Adomui ir Ievai įkalba 
didybę: „atsidarys judviejų akys, ir būsita kaip dievai“; ir Jėzų 
Kristų, paėmęs į labai aukštą kalną, parodė jam visas pasaulio 
karalystes ir jųjų garbingumą ir jam tarė: „Aš visa tai tau duo- 
siu, jei parpuolęs pagarbinsi mane.“ Taigi velnias, įtraukęs į sa- 
vo pinkles pirmuosius žmones ir kartu visą žmonių giminę, da- 
bar, gundydamas Išganytoją, bando pragaišinti išganymo darbą. 
Bet Jėzus nesileido gundomas: „Eik šalin, sako, šėtone! nes para- 
šyta: Viešpatį savo Dievą, tegarbinsi ir jam vienam tetarnausi. 
Po to velnias paliko Jį; štai, prisiartino angelai ir tarnavo jam“.?) 


Jėzaus Kristaus mokslas. 


Jšmokė, kaip tikėti, kaip gyventi, kokių priemonių im- 
tis pasiekti amžinai laimei. 


1) Išmokė, kaip tikėti. Tikėjimas yra visai žmonijai įgim- 
tas savumas. Niekam neteko matyti tautos be tikėjimo. Visi vi- 
suomet stengėsi Dievą pažinti ir garbinti... Todėl pas visas tau- 
tas randame tikėjimą į Dievą, kaip dvasinio gyvenimo pamatą. 

Bet tas tikėjimas, žmogui puolus, amžiams slenkant, iškry- 
po. Pagonys, net ir žydai, jau nebesuprato pareigų Dievui, sau 
ir artimui. Pagedimas prigimtomis jėgomis jau buvo nepataiso- 
mas, prapultis neišbrendama. 

Jėzus Kristus pakeitė žemės veidą. Jo mokslas apšvietė 
žmogaus protą, Jo malonė uždegė širdį. Pagonys, supratę stab- 
meldystės tuštumą, išpažino vieną Dievą, kurs, viską sutvėręs, 
palaiko ir tvarko. Pažinę Dievą, jie išmoko tinkamai Jį garbinti. 
Ir žydai, manę, kad Dievas yra tik Abraomo Dievas, suprato, kad 
Jis lygiai laiko savo Apvaizdoje visas tautas ir visas jas veda am- 
žinybėn. Visa žmonija aiškiai sužinojo apie žmogaus gyvenimo 
tikslą ir uždavinius, apie sielos nemirtingumą, apie kūno iš nu- 
mirusių atsikėlimą, apie teismą, dangų, pragarą; apie žmogaus 
puolimą ir atpirkimą; apie Dievo Žodžio įsikūnijimą, — Jėzų 
Kristų, apie Jo dievystę ir žmogystę, apie kančią, mirtį, iš numi- 
rusių atsikėlimą, Šventosios Dvasios atsiuntimą; apie Dievo ma- 
lonę, nuodėmių atleidimą. Tokios tat pamatinės naujo mokslo 
tiesos, kurių prieš Jėzų Kristų žmonija gerai nesuprato arba vi- 
siškai nežinojo. 


i) Mat. 41—11. 

2) Išmokė, kaip gyventi. Negana tikėjimo, tikėjimas be ge- 
rų darbų yra miręs. Jėzus Kristus išmokė, kaip gyventi. Jis da- 
vė įsakymų, kuriuos, kaip Dievo valią, turime vykinti. Pirmas 
ir visų didžiausiasis Jo įsakymas yra Dievo meilės įsakymas: 
„Mylėsi Viešpatį, savo Dievą, visa širdimi, visa savo siela 
ir visa savo mintimi“! Kas Dievą myli visa širdimi, 
tas ir daro, kas Dievui tinka; draudžia ir vengia, kas yra priešin- 
ga šventai Jo valiai. Antras Jo įsakymas yra artimo meilė: „„My- 
lėsi savo artimą, kaip pats save“*). Žydai ir pagonys mylėjo sa- 
vuosius, mylėjo gimines, geradarius, draugus, bet priešų nekentė, 
Jėzus Kristus liepė mylėti visus be skirtumo, net ir priešus. Žo- 
džiu ir pavyzdžiu nurodė, kaip juos mylėti: „visa, ko jūs norite, 
kad žmonės jums darytų, ir jūs jiems darykite“?). Savo išdavi- 
ką Judą vadina savo prieteliu; mirdamas ant kryžiaus meldžia- 
si už budelius: „Tėve, atleisk jiems, nes nežino, ką darą““). Nu- 
rodė, kaip mylėti save, būtent, mylėti labiau savo sielą, negu kū- 
ną. Kas labiau myli kūną, tas nemyli savęs, tas savęs neapkenčia. 
Krikščioniškoji meilė įsakmiai nustato kūno ir sielos santykius: 
„Jei kas nori eiti paskui mane, tegul pats savęs išsižada, tegul 
ima savo kryžių ir teseka manė“?). 


Jėzus Kristus, davęs įsakymus, mokydamas, kaip gyventi, 
kviečia savo išpažintojus į krikščioniškąją tobulybę, kad, klestė- 
dami dorybėmis, pasiektumėm aukščiausią tobulybės laipsnį. Iš- 
ganytojas reikalauja gerų darbų — maldos, pasninko, išmaldos; 
geidžia, kad gerus darbus darytumėm gryna mintimi — ne dėl 
žmonių, bet dėl Dievo. 


Jei gyvensime taip, kaip Išganytojas įsakė, rasim ramybės 
žemėje ir amžiną palaiminimą anapus kapo. 

3) Išmokė, kokių priemonių imtis laimei pasiekti. Davęs 
savo mokslą, pašaukęs visus į amžiną laimę, pagaliau suteikė 
dvasiškų priemonių, kurias turime vartoti, kaip regimus neregi- 
mos žmogaus su Dievu sandoros ženklus. Jis suteikė šventus 
Sakramentus — Krikštą, kad Jo malonė mus nuplautų iš gimto- 
sios nuodėmės; Sutvirtinimą,. kad tvirtintų mūsų tikėjimą; 
"Eucharistiją, kad mus alkstančius ir trokštančius maitintų šven- 
čiausiu savo kūnu ir krauju; Atgailą, kad mus nusidėjėlius vėl 
su Dievu sutaikintų; paskutinį patepimą, kad sušelptų mus mir- 


1) Mat. 22,37; ?) Mat. 22,39; 3) Mat. 7,12; *) Luk. 23,34; 5) Mat. 16,24. 

ties valandoje; Kunigystę, kad mums duotų kunigų; moterystę, 
„ kad, duodamas vaikams tėvus, laimintų jų židinį. 

Suteikdamas savo malonę, liepia jos prašyti: „Prašykite 
ir bus jums duota; ieškokite ir rasit, belskite ir bus jums atidary- 
ta“). „Iš tikrųjų, iš tikrųjų, sakau jums: ko tik prašysite Tė- 
vo mano vardu, Jis jums duos“?). Taigi prašykime — malda 
pakelia širdį ir mintis į!'Dievą, per maldą galime įgyti sau reika- 
lingų Dievo malonių; malda — sielos kvėpavimas ir antra dva- 
siška priemonė, kuria visur turime naudotis. 

Išganymo darbą Kristus pavedė savo Bažnyčiai. Bažnyčia 
tad, pastatyta ant švento Petro uolos, mus veda išganymo keliu; 
todėl, kas gyventi nori vienybėje su Jėzum Kristum, turi klausyti 
Jo Bažnyčios, už kurios durų nėra išganymo. . 

4) Savo dievišką mokslą patvirtino stebuklais, pranašavi- 
mais ir šventu gyvenimu. 

a) Stebuklas yra antgamtinis darbas, gamtos dėsniais nepa- 
daromas. Vandenį permainyti į vyną, vėjus ir audras vienu žo- 
džiu nutildyti, penkiais duonos kepalais papenėti žmonių minią, 
gydyti neišgydomus ligonius, numirėlius iš numirusių kelti, pa- 
galiau pačiam atsikelti — vis tai darbai antgamtiniai. Todėl, kas 
tokius stebuklus daro savo jėgomis, turi būti jis pats ir jo mok- 
slas iš dangaus. Juk ir apaštalais pasaulis nebūtų tikėjęs, jei 
Kristaus mokslo Kristaus vardu jie nebūtų patvirtinę stebuklais. 
Per visus amžius ir šiandien Išganytojas savo mokslą laiduoja 
stebuklais. 

b) Jėzus Kristus savo mokslą patvirtino pranašavimais. 
Pranešė Judos išdavimą, tris Petro išsigynimus, savo kančios ir 
mirties aplinkybes, savo iš numirusių atsikėlimą, į dangų įžengi- 
mą, Šventosios Dvasios atsiuntimą, Jėruzalės išgriovimą, šv. Evan- 
gelijos plitimą. Tie pranašavimai įvyko. Kas nemato šiandien 
nuostabaus Šv. Evangelijos plitimo po visą pasaulį, Šv. Bažnyčios 
tvirtumo, kurios per 19 amžių nenugalėjo pragaro vartai? 

Pranešė, kad kils melagingų mokytojų, kurie suvedžios 
žmones. Pranešdamas, įspėjo savo sekėjus jų neklausyti: „Kils, 
sako, netikrų kristų ir netikrų pranašų, ir jie darys didžių ženk- 
lų ir stebuklų““). Melagingų pranašų niekuomet nestigo: buvo jų 
apaštalų laikais, yra jų šiandien, bus ir amžių pabaigoje. Numatė 


*) Mat. 7,7; *) Jono 16,23; 3) Mat. 24,24—25, 

Išganytojas ir nekrikščioniškos pasaulėžiūros kūrėjus, jų priešin- 
gus įstatymus, masonų valdžias, erezijas, bedievybę. 

c) Pagaliau Išganytojas savo mokslą patvirtino šventu gy- 
venimu. Šventųjų šventasis tik šventą tegalėjo duoti mokslą, kurs 
turėjo pakeisti žemės veidą. 

Kristaus mokslo sekėjai, įgyvendinkime savyje Jo mokslo 
dvasią, kuri pasireiškia doru gyvenimu! Sekdami Kristumi, nu-. 
eisme ten, kur Jis gyvena. 


IV Apaštalų Išpažinimo straipsnis. 
„Kentėjo prie  Pontijaus Piloto, buvo prikaltas 
prie kryžiaus, numiręs ir palaidotas“! 


Keletas minčių in įvykių kančiai dar neprasidėjus: 
Žydų tautos šventykla; Sinedrijonas, pariziejų ir kunigų 
išdidumas; žmonių tamsuolių širdis perkama ir parduo- 
dama; Judos Iskarijoto godumas; Paskutinė Vakarienė. 


Žydų tautos šventykla, 


Šventyklos reikšmė; valandos nuotaika; Jėzus 


valo Dievo namus. 


Jėruzalės šventykla buvo didė žydų šventovė. Čia stovėjo 
šventųjų šventojoje Sandoros skrynia, čia stovėjo negęstąs auku- 
ras, čia gyveno Aarono įpėdinis vyriausiasis kunigas su 20.000 
kunigų; tik čia tebuvo galima tinkamai Dievą pagarbinti ir aukas 
aukoti; tik čia Dievas klausė tautos maldų. Todėl čia visa tauta 
rinkosi švenčių švęsti. Į Velykų šventę kas metai suplaukdavo 
didelė daugybė piligrimų. Aišku tad, kad Jėruzalės šventykla 
turėjo nepaprastos svarbos ne tik tautai, bet ir pačiai sostinei. 
Mat, šventasis miestas gyveno iš piligrimų, kurių antplūdis užvers- 
davo miestą aukomis, dovanomis, atnašomis, dešimtinėmis. Šven- 
tyklos privilegijomis naudojosi visi sostinės gyventojai, prade- 
dant nuo kunigų, baigiant vargšais, mitusiais turtuolių stalo tru- 
piniais. * 

Jų šventykla buvo ne susikaupimo ir maldos vieta, bet pi- 
lis apsiausties metu, indėlių bankas, prekiavimo rinka, derybų 
birža, politinių ginčų vieta, pasimatymo ir įspūdžių pasidalinimo 
vieta, tarytum, tyčiomis parinkta patenkinti vienų išdidumui, ki- 
tų gobšumui. 

Kadangi šventykla buvo visų ir šiokių ir tokių penėtoja, ka- 
dangi religija buvo Jėruzalės pramonės vyriausioji šaka, tai, kas 
drįsdavo pakelti prieš visa tai balsą, būdavo laikomas sostinės, 
tautos ir Dievo priešu. 

Jėzus Kristus dievišku savo mokslu kaip tik ir stovėjo prieš 
visą šį iškrypimą: reikalaudamas pakeisti gyvenimą, reikalauda- 
mas dvasios skaistumo, sudavė smūgį pariziejams; skelbdamas 
aukų beprasmiškumą, pataikė į kunigų širdį; savo pasiuntinybe 
panaikindamas šventyklos pirmenybę, pagriovė sostinės pajamų 
pamatą. 

Pagaliau pats, minios giesmių lydimas, eina, į šventyklą; 
randa pilną žmonių kiemą; tai šventovės prieangis, nešvarios 
prekyvietės rinka. Perkančių  parduodančių reginys darė pasi- 
biaurėtiną įspūdį. Dievo namai tapo mamonos namais. Dieviš- 
kasis Mokytojas, paėmęs rimbą, skverbiasi į minią, išbarsto mai- 
nininkų pinigus, apverčia stalus, išvaro jaučius ir avis. ,,„Mano 
namai vadinsis maldos namai, jūs gi padarėte iš jų galvažudžių 
olą“!). 

Jėzus, iššluodamas vagių urvą, išvalydamas šventyklą, su- 
kėlė prieš save visą šventojo kalno prekybą: pirklius, kurie 
mamonos pagalba reikalaus kaltininką nubausti; kunigus, kuriė 
mamonos vardu valdė ir tuko; vyriausiąjį kunigą, kurs vien iš 
aukinio paukštyno turėjo daug pelno; pariziejus ir sadukiejus, 
paliesdamas jų vardą ir kišenę; bankininkus, nuvainikuodamas 
mamonos dievaitį. Dabar visi jie susitelkę ieškos progos apskųsti 
Jį ir.pasmerkti. 


Sinedrijonas. 


Minios nuotaika; pariziejų dvasia. 


Trejus metus Jėzus Kristus skelbė Evangeliją žydų žemėje. 
Visur mokė nemokančius, guodė prispaustus, ramino nuliūdu- 
sius, šelpė pavargėlius, valgydino alkanus, atleidinėjo nuodėmes, 
gydė ligonius, kėlė numirėlius, visur ėjo „gerai darydamas“. Vi- 
sur žmonių minia sekė paskui Jį. JO garbė augo kasdien. Kai iš 
Betanijos žengė į Jėruzalę, minios jį pasitinka  džiūgaudamos: 
vieni lipo ant stogų pamatyti didžiojo pranašo, kiti „tiesė savo 
drabužius ant kelio; kiti gi kirto medžių šakas ir klojo ant kelio. 


1) Mat. 2113. 

Ėjusios priešakyje ir paskui sekusios minios šaukė sakydamos: 
Osanna Dovydo sūnui! Pagirtas teesie, kurs ateina Viešpaties 
vardu! Osanna aukštybėse!... Sujudo visas miestas ir sakė: Kas 
yra šitas? Minios gi sakė: Tai Jėzus, pranašas iš Nazarėto“?). 
Tarytum visas Izraėlis klojo savo širdis Išganytojui. 

Tačiau visai kitoki buvo kunigų, Rašto mokytojų, parizie- 
jų ir sadukiejų nuotaika. Jie visi ieškojo savo garbės, visuomenės 
labas jiems nerūpėjo. Vyriausiasis kunigas Kaifas savo didybei 
nežinojo galo. Jis manė, jog vienas tėra Dievas danguje, o Kai- 
fas žemėje. Todėl jie visi laukė Mesijo galingo vado, pavergian- 
čio visą pasaulį žydų tautai, mamonos dievaičio; nė girdėti neno- 
rėjo apie atėjusį Mesiją, kurs skelbė nusižeminimą ir savęs išsi- 
žadėjimą, barė veidmainius  pariziejus, pranašavo Jėruzalės ir 
šventyklos išgriovimą. Tokia žydų didybės manija pagimdė pa- 
vydą, pavydas — rūstumą, rūstumas — kerštą, kerštas — kryžių, 
kryžius — išganymą. 

Susirenka sinedrijonas. Sinedrijonas buvo didžiūnų suei- 
ga, aukščiausioji taryba, kuriai priklausė tautos valdžia. Jį su- 
darė kunigai, raštų žinovai, miestelėnų, turtingųjų ir vidutiniųjų 
sluogsnių įgaliotiniai. Visi buvo vienos nuomonės, kad reikią 
Jėzų suimti.ir nužudyti. Tik vienas Nikodemas bandė Jį ginti. 
Vyriausias kunigas Kaifas iškilmingai pareiškė: „vienas žmogus 
mirs už tautą“. Šiuo posakiu vyr. kunigas nesąmoningai paskel- 
bė kryžiaus paslaptį, skiriamą nuo amžių Dievo Sūnui — Kristus 
vienas turėjo mirti už visą žmoniją. Kaifas, kaip vyr. kunigas, 
vienas teturėdamas teisę aukoti auką už savo žmonių nuodėmes, 
nepasijuto beaukojąs nekaltą žmogų už visą žmoniją. Dieviškoji 
tragedija jau pradedama. Laikas vertė skubėti. Sinedrijonas nu- 
tarė Jėzų suimti dar prieš Velykas. Auka buvo čia pat, ant Aly- 
vų kalno. 

Suimti, nužudyti! Bet kaip? Jėzaus vardas buvo per daug 
garsus visame Izraėlyje. Kas tad drįstų pakelti ranką prieš didį 

“ Mokytoją, tą turėjo pasiekti žmonių rūstybė. Kitaip, rodos, nė 
negalėjo būti. 

Deja, sinedrijonas, pariziejų,  sadukiejų, pirklių, kilniųjų 
žydų, ypač kunigų padedamas, žinojo, ką daryti, žinojo, kaip 
apvaldyti tamsuolių širdį, žinojo šmeižtų ir agitacijos galybę, 


1) Mat. 21,8—11. 

žinojo, jog gobšas už pinigus „ir savo sielą parduotų“!'); žinojo, 
jog tie patys, kurie šiandien laimina, rytoj keiks. Todėl pilna 
sauja svaidė pinigus tamsuoliams,  peikdamas Jėzaus mokslą, 
darbus, gyvenimą. 


Judo Iskarijoto dvasia. 


Godumas apėmė ir Judo Iskarijoto širdį. Jo godumas iš- 
duoda ir parduoda Kristų: „Ką norite man duoti, ir aš Jį jums iš- 
duosiu? Jie gi jam paskyrė tris dešimtis sidabrinių. Ir nuo to 
meto jis ieškojo progos Jį išduoti“). ž 

Įsigilinkim į šio baisaus įvykio paslaptį. Ba godumo, dar 
koki kiti veiksniai ir sumetimai galėjo pastūmėti Judą parduoti 
ir išduoti priešams savo mokytoją? 

Negalima manyti, kad Judas tik godumo vedamas būtų 
pasiryžęs išduoti Kristų.  Gobšui iškeisti gyvą prekę į smulkius 
pinigus buvo per maža nauda, dėl kurio būtų ryžęsis atlikti savo 
biaurų žygį. Gobšui nebuvo išskaičiavimo ilgai pasilikti vargšų 
draugijoje, juk galėjo pasiieškoti pelningesnės vietos, galėjo su 
visa pinigine pabėgti. Bet to nepadarė. 

Kainitų sekta sako, Judas buvęs Dievo Apvaizdos įrankis. 
Žinodamas, kad Jėzus savo ir Tėvo valia turi mirti, ryžosi su 
skausmu pasiimti sau amžiną išdavimo gėdą, kad viskas, kas 
pranešta, išsipildytų. Judas tad buvęs idėjos didvyris, kankinys. 

Kiti mano, Judas buvęs zeliotas (tokios sektos); prisidėda- 
mas prie Jėzaus, manęs išgelbėti tėvynę. Bet iš Jėzaus pamok- 
slų suprato, patekęs pas visai kitokį Mesiją. Ak ta tėvynės meilė 
ir kartus nusivylimas jį pastūmėję į priešų pusę. 

Kiti mato išdavimo priežastį pasitikėjimo praradime. Išga- 
nytojo pranašavimai neįvyksta, Judas nekantrauja, laukia prisi- 
artinančios karalystės, laukia — nesulaukia. O priešų kaskart 
daugėjo; keršto, mirties šmėkla jį nugali. Tad, kad išvengtų sine- 
drijono rūstybės, niekšiškai prieš jį nusilenkdamas, išduoda Jėzų. 

Kiti ieško išdavimo priežasties perdaug dideliame Judo ti- 
kėjime: Judas iš Išganytojo laukė naujo stebuklo. Tikėjo, kad 
Jėzus, teismui stebuklu įrodęs savo dievybę, apgins save, arba 
aumiręs tuojau prisikels. Pasitikėdamas dieviškojo Mokytojo 
neliečiamybe ir galybe, išduoda jį priešams, kad greičiau išauš- 
tų didžioji diena, atpildo diena už iškilotus vargus. 


") Pamoksl. 10,10; ?) Mat. 26,15. 


B 


Kiti mato išdavimo priežastį keršte. Judas buvęs kerštin- 
gas. Negali suvirškinti Simono namuose vakarienės, Jėzaus prie- 
kaištų — pasitaikius progai eina į Kaifo rūmus. 

Ar Judas pagalvojo, kad jo įskundimas bus Jėzaus mirties 
priežastis? Galėjo nepagalvoti, galėjo pasėkų neapsvarstyti. Šv. 
Matas evangelistas pasakoja neregėtą jo nusiminimą, dėl kurio 
meta pinigus šventykloje ir bėga pasikarti, vadinas, tą pačią die- 
ną numirti su savo auka. 

Bet priežastis, dėl kurios Judas išduoda Kristų, vis dėlto 
lieka paslaptis. Ją težino pats Judas ir Išganytojas. 

Tad paklauskim to, kurs už visus geriau žinojo, kurs kiau- 
rai matė Iskarioto sielą, kaip mato visų žmonių sielas, ir žinojo 
iš anksto tai, ką Judas darys. Jis jį pasirenka apaštalu, moko, 
auklėja, peni savo kūnu ir krauju, plauna jo kojas. Jisai žino, 
kad Judas yra vagis, bet patiki jam iždą; žino, kad Judas yra 
nepatikimas, nepastovus, o paveda jam brangiausią teisybės tur- 
tą; žino, kad jis turės Jį išduoti, o padaro jį paslapčių dalininkų, 
penėdamas jį savo kūnu ir krauju; mato, kaip, Judas veda gink- 
luotą sargybą Jo suimti, 0! Jis jį pasitinka, kaip visuomet, ramus 
ir malonus; Judas veidmainišku pabučiavimu Jį išduoda, o Jis 
ramiai klausia: „,Prieteliau, ko atėjai?“ 


Jėzus žino, kad niekšiška Judo prekyba yra reikalinga, 
kaip reikalingas Piloto silpnumas, Kaifo rūstybė, kareivių žiau- 
rumas. Jis žino, jog Judas turi daryti tai, ką daro. Tik vieną 
prašymą į jį nukreipia: „Ką manai daryti, daryk greičiau“). Kar- 
tu Jėzus pareiškia pasigailėjimą ir pasmerkimo ištarmę: „Deja 
tam žmogui, per kurį jis bus išduotas“?). „Geriau būtų tam žmo- 
gui, jei jis nebūtų gimęs“?). 

Judo tad paslaptis, susijusi su Atpirkimo Paslaptimi, pasi- 
lieka neprieinama ir nesuprantama; ji vyksta tikslingai pranašų 
pranešama. 


Paskutinė vakarienė. 


1) Jūdas ieško patogios vietos ir laiko išduoti savo Mokyto- 
ją. Progą randa. Štai „Pirmą neraugintos duonos dieną, kuo- 
met atnašaus Velykų avinėlį, mokiniai jam tarė: Kur nori, kad 


Ų Jono 13,27: *) Luk. 22,22; 3) Mat. 26,24. 

mes eitumėm ir parengtumėm tau valgyti Velykų avinėlį? Tuo- 
met jis siuntė du savo mokytiniu it jiedviem tarė: Eikite į mies- 
tą; ten sutiks judu žmogus, nešąs vandens ąsotį; sekitd jį, ir kur 
jis įeis, sakykite namų savininkui: Mokytojas sako: kame yra 
mano vieta, kur galėčiau valgyti Velykų avinėlį draug su savo 
mokytiniais? Jis parodys judum didelį priruoštą kambarį; te- 
nai mums prirenkite... Jie rado, kaip jis jiems buvo sakęs, ir 
prirengė Velykas“). Čia negalima nepažymėti stebūklo:' Die- 
viškasis Išganytojas, nematęs, nepažinęs šeimininko, nei jo tar- 
no, nei kitų aplinkybių, duoda smulkų ir griežtą įsakymą pareng- 
ti velykinį kambarį. 

Saulei nusileidus, susėdo Jėzus su dvylika aplink stalą, 
dėl susidariusios nejaukios nuotaikos visi rimti ir nuliūdę. Visi 
jautė, kad tai buvo paskutinė vakarienė. Du iš jų dėl priešingų 
priežasčių buvo daugiau už kitus prislėgti, kuriems jau nebuvo 
žadėta susilaukti kito vakaro: „Kristus ir Judas, parduotas ir par- 
davikas, Dievo Sūnus ir šėtono išpera. Judas jau buvo sudaręs 
visą sąmokslą, trisdešimt sidabrinių (220 litų), vergo kainą, jau 
turėjo rankose. Velnias, jį paėmęs į savo spąstus, stūmė į darbą. 
Pirkėjai nekantravo, laukė aukos. 


Susijaudinęs Išganytojas meilių balsu tarė: „Geiste geidžiau 
valgyti draug sų| jumis šitą Velykų avinėlį pirma, nekaip kentė- 
siu... Nes, sakau jums, nuo! šito laiko aš nebevalgysiu jo... ir ne- 
begersiu šito vynmedžio vaisiaus, iki ateis Dievo karalystė.“ ' 
Jiems sėdint. už stalo ir valgant, Jėzus tarė: „Iš tikrųjų, sakau 
jums, vienas iš jūsų, kurs su manim valgo, išduos mane. Jie 
nuliūdo ir vienas po kito pradėjo jam sakyti: „Argi aš?“ Jis 
jiems tarė: „Kurs su manimį dažo ranką į indą. Žmogaus Sū- 
nus, tiesa, eina, kaip apie jį parašyta, bet deja tam žmogui, per 
kurį žmogaus Sūnus išduodamas. Geriau būtų tam žmogui, jei 
jis nebūtų gimęs“?). Išganytojo žodžiai šiurpu nukratė mylinčius 
Jį mokinius. Vienas tik Judas Iskarijotas murksojo sau kietas, 
lyg uola, šaltas, lyg ledas. Jonas paklausė, kuris jų išdavikas; 
Jėzus tarė: „Tas, kuriam aš paduosiu padažytos duonos.“ Ir pa- 
dažęs duonos jis padavė Simono sūnui Judui Iskarijotui. Po kąs- 
nelio šėtonas įėjo į jį. Jėzus jam tarė: „Ką manai daryti, daryk 
greičiau“?). 


*) Mork. 14,12—16; 2) Mork. 14,18—21; 3) Jon. 13,16—27. 

2) Vakarienės metu Išganytojas, būdamas šios šeimos gal- . 
va, nori savo prietelių akivaizdoje būti malonesnis už tėvą, labiau 
nusižeminęs už tarną — mazgoja mokinių kojas. Jis karalius, 
nusilenkia iki vergo; Jis mokytojas, nusižemina labiau už moki- 
nius; Jis Dievo Sūnus, pasiimąj sau dalelę, kurią už vis daugiau- 
sia žmonės niekina; Jis pirmasis, o priklaupia prie kojų žemiau- 
siojo, lyg būtų paskutinis. Tik motina arba vergas būtų galėjęs 
padaryti tai, ką tą vakarą padarė Jėzus. Motina savo vaikams, 
ir niekam kitam, vergas niekam kitam, tik savo šeimininkams. 
Motina su pasitenkinimu iš meilės, vergas nusilenkdamas iš pa- 
klusnumo. Bet Jėzui dvylika nebuvo, nei vaikai, nei šeimininkai. 
Tačiau su pasitenkinimu Jis plauna jų kojas. Po to Išganytojas 
jiems kalbėjo: „Ar, suprantate, ką aš jums padariau? Jūs vadi- 
nate manė Mokytoju ir Viešpačiu, ir gerai sakote, nes aš esu, Tai- 
gi, jei aš, Viešpats ir Mokytojas, mazgoju jūsų kojas, tai ir jūs tu- 
rite vienas kitam mazgoti kojas“.!) Čia Išganytojas paliko ne 
tik malonaus nusižeminimo pavyzdį, bet ir tobulos meilės 
įrodymą. 

3) Nuplovęs apaštalų kojas, Išganytojas įsteigė Švenčiau- 
sią Sakramentą. Jiems valgant vakarienę, Jėzus ėmė duonos, pa- 
laimino ją ir laužė, davė savo ;, mokytiniams ir tarė: „Imkite Ir 
valgykite; tai yra mano kūnas.“ Jis ėmė ir taurę, dėkojo ir jiems 
davė, sakydamas: „„Gerkite iš jos visi; nes tai yra mano kraujas 
naujosios sandoros, kurs bus išlietas už daugelį nuodėmėms atleis- 
ti“.?) „Tai darykite mano atminimui“.3) Jau pirmiau Išganytojas 
buvo žadėjęs savo kūną ir kraują duotį maistu, bet mokiniai Jo 
nesuprato; kai kurie net piktinosi. Paskutinės vakarienės metu 
tą pažadą išpildė. 

Išganytojas norėjo ir mirdamas, ir žengdamas į dangų, ir 
sėdėdamas dešinėje Dievo Tėvo, per amžius gyventi tarp mūsų pa- 
sislėpęs Švenčiausiame Sakramente; norėjo dangišku maistu 
gaivinti ir laiminti mūsų sielą. Atsiduodamas su sielą ir kūnu; 
dievyste ir žmogyste, Išganytojas nieko didesnio ir brangesnio ne- 
galėjo suteikti savo sutvėrimui. 


4) Po vakarienės Išganytojas, kartu su apaštalais, siuntė 
karštą maldą į dangiškąjį Tėvą: „Tėve, valanda atėjo, pagarbink 
savo Sūnų.“*) 


*) Jon. 13,4—17; ?) Mat., 26,26—28; 3) Luk. 22,19; *) Jono 17,1—26 

Gaila buvo Išganytojui savo mokinių, nes matė jų baimę ir 
nuliūdimą, matė jų išsiblaškymą ir puolimą. Todėl paskutinį 
kartą norėjo juos sutvirtinti, visą savo sielą perlieti į jų sielas: 
„Tenenusigąsta jūsų širdys:... einu jums vietos prirengti... ateisiu 
ir pasiimsiu jus pas save, kad kur aš esu, ten ir jūs būtumėte... 
Aš kelias, tiesa ir gyvenimas... Aš nepaliksiu jūsų našlaičiais... 
Aš melsiu Tėvą ir jis duos jums kitą Ramintoją, kad pasiliktų su 
jumis per amžius... Ramintojas gi, šventoji dvasia, kurią Tėvas 
atsiųs mano vardu, Jis jus visko išmokins.“') 

„Jei pasaulis jūsų nekenčia, žinokite, kad manęs pirm jūsų 
nekentė... Atminkite mano žodžius... tarnas ne didesnis už savo 
valdovą. Jei jie mane persekiojo, persekios ir jus; jei jie laikė 
mano žodžius, laikys ir jūsų.“?) Ir vėl, pažvelgęs į mokinius, ta- 
rė: „Visi jūs šią naktį manimi pasipiktinsite. Nes parašyta: aš 
užgausiu piemenį, ir bandos avys bus išskirstytos“... Petras jam 
tarė: „Jei visi tavimi pasipiktintų, aš niekuomet nepasipiktinsiu.“ 
Jėzus jam tarė: „Iš tikrųjų, sakau, tau, šią naktį pirma negu gai- 
dys užgiedos, tu tris kartus manęs išsiginsi.“ Petras jam tarė: 
„Nors man reiktų ir mirti draug su tavim, aš tavęs neišsigin- 
siu.*?) Viešpats dar kalbėjo: „Simonai, Simonai! Štai šėtonas 
reikalavo jūsų, kad persijotų jus, kaip kviečius; bet aš prašiau 
už tave, kad tu nenustotumei tikėjimo; todėl tu kada nors grįžęs 
stiprink savo brolius“*). Ir vėl, pakėlęs akis 'į dangų, mel- 
dėsi už savo mokinius. Pabaigęs maldą tarė: „Eikime, štai 
jau arti mano valanda“, ir, perėjęs Kedrono upelį, įžengė į 
Alyvų daržą. 


Viešpaties kančia 
Alyvų darže. 


Paėmęs su savim Petrą, Jokūbą ir Joną, o kitus palikęs pa- 
kalnėje prie vartų ir liepęs visiems budėti, trimis atvejais siuntė 
karščiausią maldą dangiškajam Tėvui. Visa gamta niaukiasi, liš- 
di, lyg apmirusi, tyliai klauso Jo šventų žodžių, skaito Jo šven- 

" Čiausios širdies plakimą. Čia velnias ir vėl bando gundyti, rody- 
damas žmogaus prigimčiai nepakeliamą baimę, liūdesį, stengia- 
si sudrumsti išganymo šaltinį. 


) Jon. 14,1—26; >) Jono 15,18—20; 3) Mat. 26,31—35; *) Luk. 22,31—32. 

Savo tautos atmetamas, Judo išduodamas, apaštalų aplei- 
džiamas, Petro išsižadamas, vienas, vienų vienas Išganytojas savo 
dievišku protu mato visas savo kančių aplinkybes — anapus 
Kedrono, greta Alyvų daržo mato Kaito kieme kunigų, pariziejų, 
melagingų liudytojų, budelių gaują, Judą išdaviką ir Pontijaus 
Piloto kareivius; mato pančius, raiščius, kuriais suraišios Jo šven- 
tas rankas ir kojas; girdi Petro išsižadėjimą; pajuokimus, keiks- 
mus, pažeminimus, klyksmus, šauksmus: „nukryžiuok, nukry- 
žiuok, jo kraujas tekrinta ant mūsų ir mūsų vaikų“; girdi mirties 
nutarimą; regi nežmonišką mušimą, stumdymą, plakimą; junta 
ant galvos erškėčių vainiką, ant pečių kryžių, regi Kalvarijos 
kalną, pervertas ant kryžiaus savo kojas ir rankas ir sopulingą 
savo merdėjimą. Visa tai, kaip veidrodyje gyvai regėdama, nu- 
sigando Jo žmogiškoji prigimtis... pradėjo liūdėti ir sielvartau- 
ti... „Mano siela nuliūdusi iki mirčiai“, „Mano Tėve, jei tai ga- 
lima, tegul ta taurė praeina pro mane; tačiau ne kaip aš noriu, 
bet kaip tu. Po to jis atėjo pas savo mokytinius, rado juos mie- 
gančius ir tarė Petrui, kurs žadėjo eiti su Išganytoju į kalėjimą ir 
mirti: taip jūs negalėjote budėti su manim: nė vienos valandos? 
Budėkite ir melskitės, kad neįpultumėte į pagundą. Dvasia, tiesa, 
stropi, bet kūnas silpnas.“!) 

„Jis vėl antrą kartą nuėjo ir meldėsi“. Dabar Išganytojas 
mato visą nedorybių eilę, pradedant nuo pirmo lig paskutinio 
žmogaus, mato, kaip Jo dangiškas Tėvas visas žmonių nuodėmes, 
visą jų didybę, suktybę, baisybę deda ant Jo pečių, mato jau iš- 
tiestą teisingą Dievo ranką, kad tą pasaulio nedorybę nuplautų 
Sūnaus kraujuje. Visa tai regėdamas, Jėzus alpsta, trokšdamas 
visų išganymo, sako: „Mano Tėve, jei ta taurė negali praeiti, tik 
kad aš ją gerčiau, tebūna tavo valia“. Ateina pas mokinius ir 
vėl randa miegančius; tą kartą paliko juos nieko nesakęs. 

Trečią kartą, parpuolęs ant savo veido, meldėsi. Dabar 
aiškiai mato, kaip daugelis jo 'kančia nepasinaudos; girdi balsą: 
ar verta lieti savo brangiausią kraują už- žmones, kurie net iš- 
ganymo nenori? Jo sielą suspaudė dar didesnis sopulys ir nu- 
liūdimas, ėmė stigti jėgų, pagaliau gęstančiu ir alpstančiu balsu 
tarė: „Mano Tėve, jei ta taurė negali praeiti, tik kad aš ją ger- 
čiau, tebūna tavo valia“. Kraujo prakaitas išpylė Jo veidą ir 
varvėjo ant nuodėme persisunkusios žemės.  Nužengęs iš dan- 


i) Mat. 26,39—41. 

gaus angelas pastiprino krauju paplūdusį Viešpatį; pastiprino 
kaip žmogų, nešantį naštą, liejantį už mus kraują ir už mus mirš- 
tantį; kartu atvyko pranešti pasauliui valandos, kurią išsipil- 
dys mūsų išganymas; pagarbinti Dievo Sūnaus, kada visi Jį ap- 
leido, draugai sumigo. Jėzus alpsta, bet nugali savo nusilpimą 
ir laimi; dvasia nugali kūną. Pabaigęs maldą, laimėjęs kovą, 
iš dangiškojo Tėvo priėmęs kančią ir mirtį ant kryžiaus, meilės 
ir gailestingumo ugnim degąs, eina pas mokinius ir, radęs visus 
* bemiegant, tarė: „Miegokite jau ir ilsėkitės; štai, valanda 
prisiartino, ir žmogaus Sūnus bus išduotas į nusidėjėlių 
rankas. Kelkitės, eikime; štai prisiartino tas, kurs mane 
išduos“.!) Ę 

Vidurnaktį iš Jeruzalės išlindo būrys žmonių. Tai Piloto 
kareiviai, tai pariziejų ir kunigų tarnai. Jie eina apsišarvavę 
kardais, kalavijais, pagaliais; eina ieškoti ramybės kunigaikščio, 
eina su žiburiais ieškoti šviesybių šviesybės, eina Alyvų daržo 
link. Judas, pirma apaštalas, dabar tamsybės tarnas, rodo jiems. 
kelią, sakydamas: „Kurį aš pabučiuosiu, tai jis; tą nutverkite“. 
Beregint jie užklupo savo auką. „Ave Rabbi“, sveikas, Moky- 
tojau“, sako Judas ir prisiartinęs Jį bučiuoja. „Jėzus gi jam 
tarė: Prieteliau, ko atėjai?“?) „Judai, pabučiavimu tu išduodi 
žmogaus Sūnų“*). Petras norėjo Jėzų ginti. Ištraukęs iš makš- 
ties kardą, nukirto dešiniąją ausį vyriausiojo kunigo tarnui. Iš- 
ganytojas tarė Petrui: „Kišk savo kalaviją į makštį“, „nes visi, 
kurie ima kalaviją, pražus nuo kalavijo. Ar manai, kad negaliu 
melsti savo Tėvą, ir jis tuojau man atsiųs daugiau kaip dvylika 
legionų angelų“*). Bet „nejaugi aš negersiu tos taurės, kurią 
mano Tėvas yra man davęs?“ Taigi Jėzus, galėdamas vienu 
žodžiu; vienu žvilgterėjimu nugalėti visus priešus, galėdamas pa- 
galiau pasislėpti, eina jų pasitikti: „Ko ieškote? Jie jam atsakė: 
Jėzaus Nazarėno. Jėzus jiems tarė: Aš esu... jie pasitraukė at- 
gal ir parpuolė ant žemės. Jis vėl juos klausia: Ko ieškote? 
Jie atsakė: Jėzaus Nazarėno. Jėzus tarė: Sakiau jums, kad aš 
esu.“?) „Kaip prieš galvažudį jūs išėjote su kalavijais ir su vėz 
dais manęs sugautų; aš kasdien sėdėdavau pas jus, mokydamas 
bažnyčioje, ir jūs nenutvėrėte manęs.““) „Bet tai yra jūsų va- 


1) Mat. 26,45—46; *) Mat. 26,50; 3) Luk. 22,48; *) Mat. 26,52—53; 
*) Jono 18,4—8; 5) Mat. 26,55. 

landa.“!) Mokiniai išbėgiojo. Piloto kareiviai, it alkani liūtai, 
puolę, surišo Išganytoją.  Uždėję pančius ant kaklo ir ant ran- 
kų, negailestingai vilkdami, vedėsi Jeruzalėn. 


Jėzus statomas prieš Anną, Kaifą, Pilotą, Erodą. 

Piktadarių gauja, suėmusi Išganytoją Alyvų darže, visų pir- 
ma atvedė Jį pas seniausiąjį kunigą Anną, Kaifo uošvį. Annas, sep- 
tynerius metus buvęs vyriausiu kunigu, ciesoriaus Tiberijaus 
atstatytas, pasiliko teisėtas šventyklos viršininkas. Jis pirm visų 
ryžtasi išklausinėti Jėzų. Veidmainis tardydamas klausia: „Koks 
tavo mokslas, iš kur jį paėmei, kokia galybe darai stebuklus, 
kur tavo mokiniai?“. „Jėzus jam atsakė: Aš viešai kalbėjau 
pasauliui; aš visuomet mokiau sinagogoje ir bažnyčioje, kur su- 
sieina visi“ žydai; slapčia gi aš nieko nekalbėjau. Kam mane 
klausi? Klausk tuos, kurie girdėjo, ką jiems esu kalbėjęs.“?j 
Kaifo tarnas, tas pats, kuriam Petras Alyvų darže buvo nukir- 
tęs ausį, kurį Jėzus stebuklingai buvo išgydęs, „užgavo Jį per 
veidą, sakydamas: Tu taip atsakai vyriausiajam kunigui?“ Nei 
žemė neatsivėrė, nei-perkūnas netrenkė, nei angelų būrys neatsi- 
skubino Viešpaties apginti, nes Dievas kantrus, nes Išganytojas 
norėjo kentėti. Jis tiek tik atsakė: „Jei aš netiesą kalbėjau, 
įrodyk, kad tai netiesa; jeigu gi tiesą, kam. mane muši?  Annas 
nusiuntė jį surištą pas vyriausiąjį kunigą Kaifą.“?) 

Kaifas, surinkęs kunigus, Rašto mokytojus, pariziejus ir 
pasamdytus liudytojus, nerimo, laukdamas aukos atvedant. Štai 
ir ji. Naktis greitai bėgo. Kaifas ir jo tarnai kaip ant anglių 
sėdėjo, negalėdami nieko prieš Jėzų surasti. Du liudytojai tvirtino, 
Jėzus gydąs ligonius, darąs stebuklus subatoje, žadėjęs išgriauti 
Dievo bažnyčią ir po trijų dienų vėl ją atstatyti. Išganytojas, gir- 
dėdamas save! skundžiant ir begėdiškai šmeižiant, tylėjo ir: tylėjo. 
Tuomet atsikėlęs vyriausias kunigas jam. tarė: „Tu nieko neat- 
sakai į tai, ką, šitie prieš tave liudija.“ Bet Jėzus tylėjo; tylėjo dėl 
to, kad nematė priešų širdy nė kibirkšties teisybės; visi geidė jo 
mirties. Pagaliau, matydamas neištrauksiąs iš Išganytojo nė žo- 
džio, Kaifas kitu tonu prabilo, šaukdamas į liudininkus patį Die- 
vą: „Prisiekinu tave gyvuoju Dievu, kad mums; pasakytumei, ar 
tu Kristus, Dievo Sūnus“. Išganytojas, Dievo vardu klausiamas. 
toliau tylėti negalėjo. Todėl, nors žinojo, jog už vieną žodį reikės 


*) Luk. 22,53; *) Jono 18,20—21; 3) Jono 18,22—24. 

nukentėti, atvėręs lūpas, iškilmingai tarė: „Tu tai pasakei!“ Aš 
esmi vienatinis Dievo Sūnus, pasaulio Išganytojas. „Aš jums 
sakau: nuo šio laiko jūs matysite žmogaus Sūnų sėdintį Dievo 
galybės dešinėje ir- ateinantį dangaus debesyse“. Kaifas pašoko, 
perplėšė viršutinį savo drabužį ir piktu balsu suriko: „Jis pikt- 
žodžiavo Dievui; kam dar mums liudytojų? Štai dabar jūs gir 
dėjote piktžodžiavimą? Kas jums regisi? Jie gi atsakydami tarė: 
vertas mirties“.!) 


Pasmerkę Jėzų mirti, žydai pavedė Jį kareivių  sargybai. 
Nuožmūs tarnai drauge su Piloto kareiviais, kaip įmanydami, 
per kiaurą naktį kankino Išganytoją: „spjaudė jam į veidą ir 
mušė kumštimis; kiti gi daužė plaštakomis Jo veidą, sakydami: 
pranašauk mums, Kristau, kas yra tave užgavęs“. Tuo tarpu Pet- 
ras, Kristaus mokinys, iš tolo regėjo, kas darosi. Gaila jam buvo 
Išganytojo, todėl, kitiems išsislapsčius, jis vienas, it šešėlis, slenka 
paskui savo mokytoją net ligi Kaifo kiemo. Bet jau nemano 
ginti savo mokytojo, tik pats žvalgos, kad nepatektų į budelių 
rankas. Todėl nusiminęs sėdi sau ir šildos prie ugnies tarp Kai- 
fo žmonių. Čia „viena tarnaitė priėjo prie jo ir tarė: Ir tu bu- 
vai su galiliejiečiu Jėzumi“. Petras nubalo, nusigando ir visų 
akivaizdoje išsigynė: „Moteriške, aš nežinau, ką tu sakai“. Tru- 
putį lūkterėjus, išeinant jam pro duris, pamatė jį kita tarnaitė ir 
tenai buvusiems sakė: „Ir šitas buvo su Jėzumi Nazarenu“. Jis 
ir vėl išsigynė su priesaika: „aš nepažįstu to žmogaus“. Dar lūk- 
terėjus, priėjo ten stovėjusieji ir tarė Petrui: „Tikrai ir tu iš jų; nes 
ir tavo šneka tave apreiškia“. Tuomet jis ėmė keiktis ir prisieki- 
nėti, nepažįstąs to žmogaus. Ir tuojau gaidys sugiedojo.  Pet- 
ras atsiminė Jėzaus žodį, kurį jis buvo pasakęs: „Pirma negu 
gaidys giedos, tu tris kartus manęs išsiginsi“. Ir, išėjęs laukan, 
graudžiai verkė. Petras, pirmas Viešpaties mokinys, žadėjęs 
kartu su mokytoju eiti kalėjiman ir mirti, „dabar išsižadėjo Kris- 
taus, Tas tikėjimo ramstis, ta uola, ant kurios Kristus žadėjo 
pastatyti savo Bažnyčią, pūstelėjus lengvam. vėjeliui, susiūbavo 
ir lūžo. Bet, vos Kristus pažvelgė į Petrą, vos pajudino! jo širdį, 
jis suprato savo nusidėjimą ir graudžiai verkė. Nuo šiol Petras 
Kristaus jau niekur neišsigynė. Jis visur skelbė Jo vardą, už Jį 


mirė ant kryžiaus.?) > 


1) Mat. 26,57—66; ?) Mat. 26; Mork. 14; Luk. 22. 

Išaušo.  Sausakimšai prisikimšo Kaifo kieme. Lengva su- 
prasti, ko tie žmonės nori. Mat, Kaifas ir, jo tarnai papirko tam- 
suolių ir piktos valios žmonių širdį. Dar prieš teismą jau ėjo 
gandas: Jėzus bus Judo išduotas, sugautas, tardomas, apkaltin- 
tas ir pasmerktas mirti ant kryžiaus. Dabar jie susirinko išgirsti 
mirties sprendimo. Kadangi Judėją tuomet valdė Roma, tai Kai- 
fas neturėjo teisės pasmerkti Jėzų mirti. Reikėjo, kad Pontijus 
Pilotas, ciesoriaus pavaduotojas, pats tai nuspręstų. Todėl vyriau- 
siasis kunigas, Senojo Įstatymo mokytojas, raidės aiškintojas, išė- 
jęs į prieangį, pataria žmonėms vesti Jėzų pas Pilotą ir būtinai 
reikalauti kaltininko mirties. Liepė tad Kaifas išvesti Jėzų iš ka- 
lėjimo, lyg baisiausią piktadarį, surakintą geležiniais. Žmonių 
gauja, išvydusi auką, suriko: ,„Težūna, težūna, te mirtim miršta“, 
ir lydėjo Jėzų pas Pilotą, į teismo rūmus. 

Jėzus, statomas prieš Pilotą. Pilotas, Tiberijui viešpatau- 
jant, buvo Romos pastatytas prokuratorius (gubernatorius). Vė- 
liau Kaligulos ištremtas į Galiją, baigė gyvenimą nusižudydamas. 
Pilotas žydų viršūnių buvo nekenčiamas, ir jis nekenčia žydų tau- 
tos, tautos nepataisomos ir įžulios. Buvo aiškiai jaučiamas abi- 
pusis nepalankumas, dėl kurio žydai Kristaus bylą, rodos, turėjo 
prakišti. Tačiau politikai, žūt būt pasiryžę nukryžiuoti Jėzų, kad 
pasiektų savo tikslą, iš anksto. susitaria Pilotą paspausti. Paduo- 
da skundą su politiniu atspalviu. Liudytojai iš anksto jau pa- 
ruošti. Viskas tiksliai! suplanuota. Piloto kiemas kimšte prikimš- 
tas. Kad nesusiteptų prieš Velykas, žydai į teisėjo kamerą neina. 
Tad pats Pilotas, išėjęs į kiemą, klausia: „Kokį skundą atnešate 
prieš šitą žmogų“? — „Jei šitas žmogus nebūtų piktadaris, mes 
nebūtumėm jo tau įdavę“. Pilotas, suprasdamas Kaifo, kunigų ir 
pariziejų pinkles, nenorėjo pasmerkti nekalto žmogaus, bet ir bi- 
jojo skundžiamą paleisti, todėl „imkite, sako, ji ir jūs patys teiski- 
te jį, žiūrėdami savo įstatymo“. „Mums nevalia' nieko nužudyti“, 
atsako žmonės. Numanūs pariziejai žinojo, kad tie patys žmonės, 
kurie šiandien eina prieš Jėzų, rytoj Igailėsis ir sukils prieš Kaifą 
ir jo šalininkus. Todėl spaudė, kad pats Pilotas Kristų pi- 
smerktų mirti ant kryžiaus. Taigi Pilotas, pasišaukęs Jėzų, klau- 
sia: „Ar tu esi žydų karalius? Jėzus atsakė: Mano karalystė ne 
iš šio pasaulio; jei mano karalystė būtų iš šio pasaulio, mano tar- 
nai juk kovotų, kad nebūčiau išduotas žydams“. Pilotas jam tarė: 
„Tai tu esi karalius?“ Jėzus atsakė: „Tu pats sakai, aš esu kara- 
lius. Aš tam gimiau ir tam atėjau į pasaulį, kad liudyčiau apie 

tiesą. Kiekvienas, kurs yra iš tiesos, klauso mano balso“. Pilotas 
ji paklausė: „Kas yra tiesa?“ — ir, nenorėdamas išgirsti atsaky- 
mo, nes tiesos bijojo, 'skubinosi pas žydus: „Aš nerandu jame jo- 
kios kaltės“.!). Bet jie dar smarkiau tvirtino, sakydami: „Jis sa- 
vo mokslu sukelia tautą visoje Judiejoje, pradedant nuo Galiliejos 
iki čionai“. Pilotas, išgirdęs apie Galilieją... nusiuntė jį pas. Erodą, 
kurs pats tomis dienomis taip pat buvo Jeruzalėje.?) 


Jėzus prieš Erodą. ' Erodas Antipas Erodo didžiojo sūnus, 
buvo panašus į savo tėvą“ niekšas, neteisėtas Erodiados vyras, š. 
Jono Krikštytojo budelis. Šv. Jono galva jam tebesivaidena, todėl 
šį kartą bijojo kito pranašo! krauju sudrumsti sau ramybę. Bet, 
kaip visi rytų barbarai, taip ir jis sirgo geismu matyti stebuklų. 
Tačiau apsiriko. Jėzus klausiamas ir skundžiamas tylėjo ir tylėjo, 
nes atėjo į pasaulį ne Erodams įtikti, kurie visur visuomet ieško 
nepaprastų įspūdžių ir nuotykių, kurie nori regėti stebuklų, lyg 
komedijos scenoje. „Tuomet Erodas... pasityčiodamas apvilk- 
dino baltu drabužiu ir nusiuntė atgal prie Piloto“.?) 


Išganytojas pasmerkiamas mirti. 


Jėzus vėl prieš Pilotą. Pilotas nenorėjo pasmerkti nekalta- 
jį. Nusiuntęs Jėzų pas Erodą, jau tarės atsikratęs tos įkyrios by- 
los. Deja, štai ir vėl žydai barškina į jo kameros duris. Įtūžimas 
tų asmenų, kurie daugeliu atžvilgių jam buvo įtartini, žmonos 
Klaudijos Prokulos užtarimas, teisiamojo atsakymai, Antipos su- 
silaikymas vertė jį atmesti žydų reikalavimą. Jėzaus pamoksluose 
nebuvo nieko, kas būtų galėję mesti Pilotui įtarimo šešėlį. Priešin- 
gai, daug kas galėjo Romai patikti: Jėzus, skelbdanias meilę prie- 
šams, gerino romėnų nepakenčiamą būklę Judiejoje; vadinda- 
mas palaimintais vargšus, ragina žydus sutikti su skurdžiu savo 
likimu; patardamas atiduoti ciesoriui, kas yra ciesoriaus, barda- 
mas pariziejus, nesilaikydamas subatos, valgydamas su muitinin- 
kais ir pagonimis ir pagaliau skelbdamas ne šio pasaulio kara- 
lystę, negalėjo sudaryti ciesoriui Tiberijui jokio pavojaus. Prie- 
šingai, jam ir Romai būtų buvę naudinga, jei žydų tauta būtų pa- 
sekusi Kristumi. Taigi Pilotas šį kartą jiems tarė: „Jūs atvedėte 
man šitą žmogų, būk jis keliąs maištą tautoje, ir štai aš, klausinė- 
damas jūsų akivaizdoje, neradau tame žmoguje nė vienos tų kal- 


1) Jono 18,28—38; *) Luk. 23,5—7; 3) Luk. 23,6—12. 

tybių, dėl kurių jį skundžiate. Taip pat ir Erodas... Taigi aš jį 
nuplakdinsiu ir paleisiu“.!) 

Visų pirma Pilotas atiduoda Jėzų žmonių malonei. Žydams 
buvo leista Velykų proga duoti laisvę vienam kaliniui. Todėl, 
išėjęs prabilo į žmones: „Kadangi dabar Velykos, kurį norite, kad 
jums išleisčiau iš kalėjimo: Barabą, ar' Jėzų, vadinamą Kristum?““ 
Visa minia ėmė šaukti draug: „Šalin šitą, paleisk mums Barabą“. 
Kurgi padėti Jėzų? klausė nustebęs Pilotas. „Ant kryžiaus, ant 
kryžiaus jį“, šaukė, klykė tamsūs papirkti žmoneliai. Trečią kar- 
tą klausia: „Ir ką gi pikta yra jis padaręs? Aš nerandu jame jo- 
kios kaltybės, vertos mirties; taigi nuplakdinsiu jį ir paleisiu“.. 
Manė, kad žydai, pamatę Jėzų skaudžiai nuplaktą, negeisią Jo mir- 
ties; bet jie nesiliovė reikalavę didžiu šauksmu, kad būtų prikal- 
tas ant kryžiaus, ir jų šauksmas ėjo vis smarkyn.?) 


Prasidėjo plakimas. Kareiviai, prisirišę Jėzų prie stulpo, 
smarkiai mušė. Išganytojo krauju pasruvo žemė. Be to, paėmę 
Jėzų į teismo butą... ir, išvilkę jį iš rūbų, jie jį apsiautė raudona 
skraiste, nupynė iš erškėčių vainiką, dėjo jam ant galvos ir davė 
jam nendrę į dešinę ranką! Ir atsiklaupdami ties juo, jie tyčio- 
josi iš jo, sakydami: Sveikas žydų karaliau! Ir spiaudydami į ji, 
jie ėmė nendrę ir daužė jo galvą?) 

Šitokį Jėzų — sumuštą, sukruvintą, erškėčiais apvainikuo- 
tą, vos gyvą, nepanašų į žmogų, išvedė Pilotas parodyti žydams 
ir tarė: „Ecce homo“ — „štai žmogus“. Pakelkite tik akis, apmąs- 
tykite jo žaizdas, jo kančią, išlietą jo kraują, įsižiūrėkite į jo erš- 
kėčių vainiką! Argi dar jums negana, ar nesiliausite reikalavę jo 
mirties? Bet kunigų ir pariziejų širdis nežinojo pasigailėjimo. 
Žydų tauta iš prigimties yra žiauri, linkusi savo auką negailestin- 
gai kankinti. Ir šitokį išvydę Jėzų, jie ėmė šaukti: „Ant kryžiaus, 
ant kryžiaus jį!“ „Imkite jį jūs ir prikalkite ant kryžiaus, nes aš 
nerandu jame kaltės“, sako Pilotas. „Mes turime įstatymą, ir 
žiūrint įstatymo, jis turi mirti, nes padarė iš savęs Dievo Sūnų“. 
atsakė žydai. Pilotas, įėjęs į kamerą, klausia Jėzų: „Iš kur tu?“ 
Bet Jėzus nieko jam neatsakė... „Tu man neatsakai? ar nežinai, 
kad aš turiu valdžios prikalti tavą ant kryžiaus ir turiu valdžios 
paleisti tave?“ Jėzus atsakė: „Tu neturėtumei prieš mane jokios 
valdžios, jei tau nebūtų duota iš aukštybės. Todėl, kas mane tau 


*) Luk. 23,14—16; *) Luk. 23,14—23; *) Mat. 27,27—30; Jono 19,3. 

išdavė, turi didesnę nuodėmę“. Pilotas nenorėjo pasmerkti nekal- 
tą ir bijojo skundžiamą paleisti: „Jeigu tu jį paleisi, tu neesi cie- 
soriaus prietelis; nes kiekvienas, kurs daro iš savęs karalių, prie- 
šinasi ciesoriui“, šaukė /žydai. Baimė prarasti aukštą vietą nuga- 
lėjo teisybės jausmą: Pilotas neteko drąsos toliau! ginti Jėzų. 

Penktadienio vidurdieny Pilotas atsisėdo teismo kėdėje, vie- 
toje, kuri vadinasi Litostrotos, ebraiškai Gabata. Pastatęs Jėzų 
prieš save, tarė žydams: „Štai jūsų karalius“. Bet jie sušuko: „Ša- 
lin jį, šalin! ant kryžiaus jį!“ Pilotas jiems tarė: „Ar aš turiu pri- 
kalti ant kryžiaus jūsų karalių?“ Vyriausieji kunigai atsakė: 
„Mes neturime karaliaus, tiktai ciesorių“.!) Matydamas Pilotas, 
kad jis nieko neveikia ir kad sumišimas eina didyn, ėmęs vandens, 
nusiplovė rankas tautos akivaizdoje ir tarė: „Aš neesu kaltas šito 
teisiojo kraujo; jūs žinokitės“. Ir visa tauta atsakydama tarė: „Jo 
kraujas teesie ant; mūsų ir ant mūsų vaikų“... Jėzų padavė jiems 
prikalti ant kryžiaus.?) 

Pilotas pripažįsta Jėzų nekaltą, o vis dėlto pasmerkia Jį 
mirti; skelbia Jo teisingumą, o laisto teisingojo kraują. Plauna 
jis savo rankas, bet juodos sielos nenuplaus! 


Golgota. 


Vos Pilotas atidavė Jėzų į žydų rankas, pasmerkimo garsas 
žaibu apibėgo Jėruzalę; renkasi kareiviai, budeliai; iš visur plūsta 
žmonės pirmiau nukryžiuoti Jo savo širdyje, paskiau pasigėrėti 
kryžiaus tragedija: Išneša kryžių. Jėzus džiausmingai sveikino 
tą medį, kuriuo turėjo atpirkti pasaulį, tą aukurą, ant kurio pa- 
aukos pats save dangiškajam: Tėvui. Su džiaugsmu Jis ėmė ant 
savo pečių kryžių. Prasidėjo procesija, kokios pasaulis dar ne- 
buvo regėjęs. Žengęs apie du šimtus žingsnių, Jėzus apalpo ir 
puolė po kryžium. Atsivėrė žaizdos ir švenč. krauju pasruvo že- 
mė. Išganymo meile degdamas, Jėzus keliasi ir vėl bando toliau 
nešti, bet nukankintas, vos gyvas keletą kartų puola po kryžium. 
Priešai, bijodami, kad kely nenumirtų, nepasiekęs Golgotos, pri- 
vertė ėjusį pro šalį Simoną! Kirenietį nešti jo kryžių. Žmonių mi- 
nios, alkstančios ir trokštančios Išganytojo mirties, sekė paskui. 
Iš tolo ėjo tyliai verkiančios moteriškės. Jėzus, atsigręžęs į jas, ta- 
Tė: „Jėruzalės dukterys, ne manęs verkite, bet verkite velyk pa- 


*) Jono 19,1—15;4 *) Mat. 27,24—96. 

čios savęs ir savo vaikų“... Neverkite, aš einu, užmušamas, nės 
norėjau kentėti ir mirti. Mano mirtis atneš jums gyvenimą. Ver- 
kite žydų, kurių esate motinos ir seserys, nes jie nepažino Vieš- 
paties aplankymo; Ateis jiems dienos rūsčios... 


Štai ir Golgota. į Ant kalnų Dievas amžiais darė stebuklų. 
Šiandien Išganytojas lipa ant Golgotos, kad, kaip Vyriausias Nau- 
jojo Įstatymo kunigas, kaip tarpininkas tarp Dievo ir žmogaus, 
pats save Dievui ant kryžiaus paaukotų. 1 


Budeliai, nuplėšę Išganytojui drabužius, prikalė prie kry- 
žiaus tarp dviejų piktadarių, kad įvyktų, kas pranešta: „Jis paskai- 
tytas tarp piktadarių“.') Kareiviai pasiėmė jo drabužius ir jupą. 
Jupa buvo nesusiūta, bet nuo viršaus iki apačiai visa numegzta; 
todėl sakė vienas kitam: „„Nepiaustykime jos, bet meskime burtą, 
kieno ji bus“,?) kad įvyktų, kas pranašo pasakyta: „jie perdūrė 
mano rankas ir kojas, suskaitė visus mano kaulus... jie pasida- 
lino sau mano drabužius ir metė burtą apie mano jupą“.?) 


Pilotas viršuj Kristaus galvos liepė prikalti lentelę, ant ku- 
rios buvo graikiškai, lotyniškai ir hebraiškai parašyta: „Jėzus Na- 
zarenas, žydų karalius“. Šis parašas žydams labai nepatiko, todėl 
jie prašė pakeisti jį kitu: „Jis sakėsi: Aš esu žydų karalius“. Pilo- 
tas, jų reikalavimo nepatenkindamas, atsakė: „Ką parašiau, pa- 
rašiau“.*) 

Išganytojas miršta ant kryžiaus, minia kartu su kunigais ir 
Rašto žinovais piktžodžiauja: „Še tau, kirs sugriauni Dievo baž- 
nyčią ir per trejetą dienų ją atstatai; gelbėk pats save; jei tu Die- 
vo Sūnus, nuženk nuo kryžiaus“. „Vis| dėlto mirti ir keltis iš nu- 
mirusių yra didesnis stebuklas, negu nuo kryžiaus žengiant išlai- 
kyti sau gyvybę (Šv. Aug.). 

Nuo šeštos valandos pasidarė tamsu visoje žemėje iki devin- 
tos valandos. Ir apie devintą valandą Jėzus šaukė didžiu balsu: 
Eli, Eli, lamma sabaktani, tai yra, mano Dieve, mano Dieve, kam 
mane apleidai.... Šaukdamas didžiu balsu atidavė dvasią. 

Ir štai bažnyčios uždanga perplyšo pusiau nuo viršaus iki 
apačios, ir žemė sudrebėjo, ir uolos skilo, ir kapai atsidarė, ir 
daug kūnų šventųjų, kurie buvo užmigę, kėlėsi iš numirusių. O 
po Jo prisikėlimo, išėję iš kapo; jie atėjo į šventąjį miestą ir pasiro- 


') Mork. 15,8; *) Jono 19,23—24; *) Ps. 21,17—19; *) Jono 19,19—22 

dė daugeliui. Šimtininkas gi ir kurie su juo buvo sergėdami Jėzų, 
pamatę žemės drebėjimą ir tai, kas darėsi, labai nusigando ir ta- 
rė: Tikrai šitas buvo Dievo Sūnus“.!) 

Sukietėję žmonės juokėsi, kada visa gamta vaitojo ir alpo 
po užmuštojo kojomis; jie juokėsi, kada žemė drebėjo, kada 
uolos plyšo ir numirėliai kėlėsi iš kapų, kada giedras dangus stai- 
ga aptemo, kada tiršti rūkai juodų debesų vainiku /apsupo saulę 
ir pridengė ją, lyg kokiu storu uždangalu, ir visoje šalyje pasida- 
rė tamsu iki devintos valandos.?) 

Tegu nulenkia žmogus galvą prieš nesuprantamą Atpirkimo 
paslaptį; tenepamiršta jo širdis, kokia kaina buvo padengta be- 
galinė jo skola Dievui! Praėjo devyniolika šimtmečių, kai žmo- 
nės, Kristuje atgimę, verkia, prisimindami Išganytojo kančios die- 
ną. Bet nė jūros ašarų niekados neatsvers vieno kraujo lašo, išlie- 
to ant Kalvarijos kalno. 


Palaidotas. 


1) Jėzus Kristus, tris! valandas kybojęs ant kryžiaus, mirė 
penktadienį devintą valandą. Pilotas, žydų prašomas, įsakė pik- 
tadariams sulaužyti blauzdas, nuimti nuo kryžių ir palaidoti. Įsa- 
komi kareiviai sulaužė blauzdas vienam ir kitam piktadariui, ku- 
tie tuojau mirė. „Priėję prie Jėzaus ir pamatę, kad jis jau mirė, 
jie nelaužė jo blauzdų, tik vienas kareivis atvėrė jam ietimi šoną, 
ir tuojau išėjo kraujo ir vandens“.?) Čia matome išsipildžiusius 
du pranašavimus: ,„Kaulų nesulaužysite jame“, ir „žiūrės į tą, ku- 
rį jie pervėrė.“*) 

Žydai Išganytojo kūną žadėjo palaidoti drauge su piktada- 
riais. Bet dangiškasis Tėvas žadėjo. savo Sūnaus kapui suteikti 
garbės: „jo kapas bus garbingas“.5) Todėl Jis neleido, kad pa- 
saulio Atpirkėjas būtų palaidotas su piktadariais. 


Juozapas iš Arimatiejos, sinedrijono narys, slaptas Kristaus 
mokinys, drąsiai eina pas Pilotą ir prašo leisti palaidoti Jėzų. Pilo- 
tas, patikrinęs Jėzaus mirtį, leido. Taigi Juozapas, paėmęs dro- 
bulę ir šimtą svarų myros, drauge su kitu sinedrijono nariu Niko- 
demu, nuleidę Išganytojo kūną nuo kryžiaus, nuplovę, aplaistę 


*) Mat. 27,39—54; ?) Luk. 23,44; *) Jon. 19,31—34; *) Jono 19,36—37; 
5) Iz. 11,10, 

kvepalais, susupę drobulėje, nunešė į gretimą  Juozapuį pri- 
klausantį daržą, kur Juozapas turėjo sau uoloje išsikaldinęs nau- 
ją kapą. Tame kape jie ir palaidojo Jėzų. Užvertę ant kapo du- 
rų akmenį, skubiai grįžo namon. 

Kunigai, Rašto mokytojai, pariziejai nerimsta. Eina pas 
Pilotą ir sako: „Valdove, mes atsiminėm, kad tas suvedžiotojas, 
dar gyvas tebebūdamas, sakė: Po trijų dienų aš prisikelsiu. Liepk 
tad sergėti kapą iki trečios dienos, kad kartais neateitų jo mokyti- 
niai, jo nepavogtų ir nesakytų liaudžiai: Jis kėlėsi iš numirusių; tas 
paskutinis suklaidinimas bus piktesnis už pirmąjį. Pilotas jiems 
tarė: Jūs turite sargybą; eikite, sergėkite, kaip mokate. Ir jie nu- 
ėjo, ir, padėję antspaudą ant akmens, apstatė kapą sargais“.') 

Išganytojo karstas, kuriame  ilsėjos Jo švenč. kūnas, liko 
garbingas, kaip ir kryžius, ant kurio Jis kybojo ir mirė. Per visus 
amžius į tą šventą vietą plūsta daugybė krikščionių piligrimų pa- 
gerbti kelių ir takų, kuriais ėjo Išganytojas, žemę,  pasruvusią 
Išganytojo krauju, Alyvų daržą, Kalvariją, ypač Viešpaties kars- 
tą. Visos krikščionijos „širdis linksta į rytus, iš kur patekėjo 
šviesybės saulė. Tenai mes savo nuodėmes nukryžiavome, palai- 
dojome; tenai, Išganytojo šiaukiami, kelsimės iš numirusių. 

2) Juozapo ir Nikodemo elgesys, sinedrijono taktika, sargy- 
ba sukelia minčių, kurios varu siūlosi apsvarstomos. 

Juozapas ir Nikodemas, kol Jėzus gyveno, bijojo savo drau- 
gų ir todėl Kristų lankė slapta, naktimis. Kristų teisiant, kad ne- 
reikėtų protestuoti, juodu nedalyvuja. Bet, Jėzui mirus pažemi- 
nančia mirtim ant kryžiaus, kada, rodos, dar labiau reikėjo Jo. 
vengti, Juozapas ir Nikodemas viešai kelia Jėzui karališkus šerme- 
nis, plauna, tepa brangiu tepalu, apsupa drobule jo kūną, nelei- 
džia laidoti drauge su piktadariais, bet guldo savo karste. Ką tai 
reiškia? Reiškia, mokiniai atsimainė dangaus įkvėpti. Todėl Ka- 
jetonas klausia: „Juozapai, kas tave paragino drąsiai reikalauti 
iš Piloto Kristaus kūno, kurį žydai pasmerkė mirti? Kas tave pri- 
vertė užleisti savo gražų uoloje iškaltą karstą palaidoti kūną to, 
kurs mirė ant kryžiaus?) Nikodemai, kas tau įkalbėjo tiek pinigų 
išleisti Jo kūnui ištepti? Jei norėjote Kristui patarnauti, geriau 
būtų buvę tai padaryti gyvam, o ne mirusiam. Dėl ko tebegyve- 
nant Jėzui neturėjote drąsos viešai paskui Jį sekti? Kodėl, būda- 
mi taryboje, kuri pasmerkė Kristų mirti, tylėjote? Juk buvo: jū- 


1) Mat. 27,63—66. 
į 

'sų pareiga Jį ginti? Jūs tuomet tylėjote ir tik dabar ateinate, ka- 
da Jis mirė. Norite Viešpačiui Jėzui tinkamus šerminis iškelti? 
Gražu; bet žinokite, kad numirėliui abejingas daiktas, kur ilsis 
jo lavonas. Jei seniau viešai vengėte Kristaus, ši valanda nepatogi 
Jam išpažinti. Jei tylėjote prie Viešpaties gyvos galvos, tai reikėjo ir 
Jam mirus ramiai glūdėti“... Tas pats Kajetonas sako: „Kad Juo- 
zapas ir Nikodėmas pirmiau tylėjo ir nepasirodė esą Kristaus šali- 
ninkai, o tik Jam mirus pasireiškė, iškeldami Jam gražias laidotu- 
ves, yra įrodymas Kristaus dievybės; nes tik Dievas tokiose aplin- 
kybėse tegalėjo permainyti šių bailių sielą. Pirmiau negalėjo Vieš- 
pats Jėzus padaryti jų uoliais šalininkais, negalėjo jiems įkvėpti 
minties Jį ginti, nes Dievo noru turėjo mirti ir tai laisvai mirti. 
Dievas Išganytojas, įkvėpdamas jiems ginti Jo nekaltybę, būtų ' 
pats sau prieštaravęs, nes negalima būtų buvę pasakyti, kad lais- 
vai miršta. Ta proto permaina, tie žygiai ir išlaidos laidotuvėms 
tik Jam mirus sakyte sakė pasauliui, kas yra Jėzus Kristus. kad 
net numiręs daro stebuklus“. 

Įdomi sinedrijono taktika: pasmerkia Jėzų mirti ant kry- 
žiaus, o bėga nuo kalno, kad žemė neprarytų; palaidoję, bijo, kad 
neatsikeltų; statydami sargybą, teikia Jam karališkos garbės ir 
Jo dievybės liudininkų. Vadinas, pats sinedrijonas nesąmoningai 
skelbia Jėzaus dievybę. 


Kaip Jėzus kentėjo. 


Kentėjo, kaip žmogus, siela ir kūnu; kentėjo laisva valia, 


1. Išganytojas kentėjo, kaip žmogus, siela ir kūnu. Reikia 
žinoti, jog Išganytojas yra tikras Dievas ir tikras žmogus, turįs 
dvi prigimtis ir dvi valias| — dievišką ir žmogišką, tačiau tik vie- 
ną dievišką asmenį. Taigi, kadangi Išganytojas, kaip Dievas, ne- 
galėjo kentėti nei mirti, tai kentėjo ir mirė kaip žmogus, niepa- 
liesdamas dieviškos prigimties. Vargdamas, liūdėdamas, žemina- 
mas, mušamas, vainikuojamas, kryžiuojamas, kentėjo tik kaip 
žmogus. Tačiau, kadangi Išganytojo dvi prigimtys yra susietos 
vienu dieviškų asmeniu, tai drąsiai sakome ir turime sakyti: Die- 
vas gimsta, Dievas auga, liūsta, kenčia; miršta. Kadangi Dievas- 
žmogus kenčia, miršta, tai Jo nuopelnai turi begalinės vertybės, 
vieno kraujo lašo būtų buvę gana pašauliui atpirkti. 

2) Išganytojas kentėjo laisva valia. Kad Išganytojas žadė- 
jo kentėti, pranašavo pranašas: „Jis buvo paaukotas, nes pats 

norėjo“.!) Pats Jėzus Kristus sako: „Niekas negali atimti jos (gy- 
vybės) iš manęs, bet aš ją guldau pats, savaimė. Aš turiu galios 
ją guldyti ir turiu galios vėl ją imti“.?) Kad Išganytojas būtų bu- 
vęs verčiamas kentėti ir mirti, priešas būtų buvęs galingesnis už 
Dievą. Daug kartų Išganytojas yra pareiškęs, kad, jei norėtų, ga- 
lėtų apsiginti nuo priešų. Žydai bandė Jį nustumti nuo uolos, už- 
mušti akmenimis, bet, kadangi nebuvo) atėjusi Jo valanda, tai Jis 
nesileido puolamas. Net Alyvų darže, kai ta valanda atėjo, pa- 
reiškė galįs pasišaukti pulkus angelų apsiginti, o budelių gauja, 
išgirdusi „ko ieškote... aš esu“, puolė ant žemės. Išganytojas tad 
norėjo kentėti ir mirti tadą ir taip, kada ir kaip Jis pats norėjo, 
Ne prievarta, ne būtinumas, bet begalinė meilė ir gailestingumas 
buvo priežastis ir akstinas Jam vargti, kentėti ir mirti. 

Krikščionys, jei Išganytojas dėl mūsų meilės kentėjo ir mi- 
rė, mes dėl Kristaus meilės turime atgimti Kristuje: „Esu gyvas, 
tačiau jau nebe aš, bet yra gyvas manyje Kristus“.?) 


Kam Išganytojas kentėjo ir mirė. 


Išganytojas kentėjo ir. mirė tam, kad, priėmęs mūsų kalty- 
bes, atlygintų Dievo teisybei ir tuo sutaikintų mus su Dievu. 


Nusidėję, tapę rūstybės vaikais, bijojome Dievo; lyg vaikai, 
nusikaltę tėvams, bėgome nuo Jo veido. Bijojome net Dievą pava- 
dinti savo Tėvu. Prisipažindami esą kalti, deginome aukas. Bet 
veltui. Nusikaltęs žmogus savo jėgomis jokiu būdu negalėjo pasi- 
teisinti ir atsilyginti. Kodėl negalėjo, lengva suprasti: kad atpildy- 
mo auka būtų pilna, būtinai reikia sugrąžinti prideramą Dievui 
garbę, paklusnumą, meilę; patenkinant Dievo teisybę, reikia dar 
permaldauti Jo rūstybę. Kas gali tai padaryti? Norint suprasti 
kaltės didumą, reikia įsivaizduoti, kas nusideda ir kam nusideda. 
Kaltininkas, lyginamas su rūstinamu Dievu, yra menkesnis už 
dulkę. Ką tad nusikaltęs žmogus gali duoti atlyginimui? Kokia 
jo auka atsvers skolos didumą? Savęs paauksti negali, nes gyvy- 
bė ne jo nuosavybė, bet Dievui priklauso. Tačiau, nors ir savo 
krauju mokėtų, ar gana būtų? Žmogus žmogui gali atsilyginti, 
bet ne Dievui. Paties tad Dievo reikia, kad galėtų duoti pilną 
atpildą Dievo teisybei- ! 


1) 12. 58,7; ?) Jon. 10,18; *) Gal. 2,20. 

Tą mūsų skolą galėjo išmokėti tik Jėzus Kristus, kartu Die- 
vas ir Žmogus. Jis tik, kaip Dievas ir sutvėrimo Viešpats, galėjo. 
aukoti Tėvui žmogystę, tą žmogystę, kuri laisva valia' priėmė vi- 
sų kaltybes. Nors Jis meldės, alko, jautė, mokino, vargo, kentė- 
jo, mirė kaip žmogus, tačiau per glaudų žmogaus prigimties susi- 
vienijimą su dieviška, Jo darbai įgijo antgamtiškos, neribotos, 
begalinės vertybės, atlyginančios Dievo teisybei. Jo teisingumas 
tapo mūsų nuteisinimu, Jo auka — mūsų auka. „Kaip vieno žmo- 
gaus nepaklusnumu daugelis pasidarė nusidėjėliais, taip 1r vieno 
paklusnumu daugelis bus padaryta teisiais“.!) 


Kaip vyriausiasis Senojo Įstatymo kunigas tik kartą per metus 
su auka už tautą eidavo į Šventųjų Šventąją, taip Jėzus Kristus. 
amžinasis kunigas, su savo brangiausiu krauju vieną kartą įėjo į 
dangaus karalystę, kad Dievo teisybei už mus atsilygintų ir sutai- 
kintų žmogų su Dievu. 


Ar reikėjo mūsų išganymui, kad Jėzus Kristus taip daug 
kentėtų? Nereikėjo. Vienas mažiausias Jėzaus žygis, kaip Dievo- 
Žmogaus, turįs begalinę svarbą, galėjo visiškai patenkinti Dievo 
teisybę.*) Tačiau Jėzus Kristus norėjo daug kentėti. Kam? Tam, 
kad nuosakiai suprastumėm neapsakomą Jo meilę ir kad už meilę 
meile atsimokėtumėm. Ta meilė yra beribė, kaip beribis yra Dievas. 
Kryžiaus auka, spindinti dieviškos meilės spinduliais, gaivina, šil- 
do ir pašvenčia žmogaus sielą. — Tam, kad suprastumėm. nuodė- 
mių sunkumą, dėl kurių Išganytojas kenčia. — Tam, kad, svarsty- 
dami Viešpaties kančią, kantriai neštumėm savo kryžių. Kryžius 
yra gyvenimo knyga, visų dorybių mokykla, neišsemiamas malo- 
nių šaltinis, š 


2) Nuo ko mus atpirko Jėzus Kristus savo kančia ir mirtim? 
Atpirko nuo nuodėmės, nuo šėtono žabangų, nuo amžinos pra- 
pulties. 

Atpirko nuo nuodėmės. Ši tikėjimo tiesa žymima Šventame: 
Rašte: „Štai Dievo avinėlis, štai kurs atima pasaulio nuodėmę““.3) 
„Jis išgelbės savo tautą nuo jųjų nuodėmių“.*) Tad Jėzaus Kris- 
taus atpildymo bei permaldavimo auka mokame Dievui už savo 
nuodėmes; mokame tiek kartų, kiek kartų Jėzaus Kristaus vardu 
nužeminta širdimi prašome pasigailėti, 


') Rom. 5,19; ?) Rom. 5,20; *) Jono 1,29; *) Mat. 1,21. 

Atpirko nuo šėtono žabangų. Velnias, pavergęs žmones, ta- 
po pasaulio viešpačiu!) Jėzus Kristus, pašalinęs pragaro vergu 
vę, įkūrė Dievo karalystę.?) 

Atpirko nuo amžinos prapulties. Už nuodėmes tapome Die- 
vo rūstybės ir amžino atmetimo vaikais. Jėzus Kristus, atlyginda- 
mas Dievo teisybei, išgelbėjo mus nuo amžinos! prapulties. „Da- 
bar nebėra jokio pasmerkimo tiems, kurie yra Jėzuje 
Kristuje“ 3) 

3) Jėzus Kristus savo kančia ir mirtim atidarė dangų, kurs 
yra žmogaus gyvenimo siekimas. Nuodėme jis tą amžiną laimę 
buvo praradęs. Dildydamas nuodėmę, Išganytojas grąžino žmogui 
teisę vėl paveldėti amžinąją laimę. 

Jėzus Kristus savo kančia ir mirtim atidarė neišsemiamą 
malonių šaltinį, iš kurio semdami, laiduojame sau amžiną gyve- 
nimą. Tas neregimas savo malones Jis teikia per regimus ženklus 
— šventus sakramentus. 


Jėzus Kristus suteikė išganymo malonę visiems. Jis pats sa- 
ve davė atpirkimą už visus.*) Tačiau reikalauja tikėti, tikėjimą 
gerais darbais pareikšti, griebtis išganingų priemonių — šventų 
sakramentų ir maldos. Tik Kristaus šarvais apsišarvavę pasiek- 
sime gyvenimo tikslą. į 


V Apaštalų Išpažinimo straipsnis. 


„Nužengė į pragarus. Trečią dieną kėlės iš numirusių“. 


Nužengė į pragarus. 

Dar Jėzui iš numirusių neprisikėlus, dar Jam karste be 
gulint, dar sargams dieną naktį mirusį besaugojant, dar mote- 
Tiškėms beraudant, apaštalams besislapstant, jau prasidėjo Jo 
garbė: Jo švenčiausia Siela kartu su dievybe nužengė į pragarus. 

Ką vadiname pragaru, į kurį pragarą Išganytojas nužengė 
ir kam? š 

Paprastai pragaru vadiname amžiną pragarą, kur prakeik- 
tieji kenčia amžinas kančias. Pragaru vadiname skaistyklą, kur 
ugnies gaivalas skaistina sielą, kol, atsilyginusi Dievo teisybei, 
galės įeiti į Dievo rūmus. Pragaru vadiname mirusiųjų karalys- 


1) 2 Petro, 2,19; *) Jono 12,31; Kolos. 2,15; 3) Rom. 8,1-2;*)-I Timot. 2,6. 


L M 


tę, lotyniškai, infernus, inferi. Retkarčiais pragaru šadiname 

karstą, kur mūsų kūnas pavirsta dulkėmis. Pagaliau pragaru - 
vadiname Abraomo gyvenimą, lotyniškai limbus, kur teisingųjų 

sielos laukė ateinant Išganytojo. Patriarkas Jokūbas, išgirdęs 

apie Juozapo mirtį, tarė: verksiu ir verksiu, kol „,„nužengsiu pas 

savo sūnų raudodamas į mirusiųjų buveinę“.') 

Taigi Išganytojas nužengė į Abraomo gyvenimą, kur mi- 
rusieji teisingųjų mirtim laukė savo išganymo.  Teisingieji ten 
nekentėjo jokių kančių, nes, laukiant Išganytojo, šventa išgany- 
mo viltis nuolat rusėjo jų sieloje. Tačiau, lyg šventu snauduliu 
snausdami, vis dėlto jie ten nepatyrė dangaus linksmybių. 


Kam Išganytojas nužengė į pragarus? Nužengė tam, kad 
teisingųjų sielas paleistų iš kalėjimo. Dievo regėjimas yra di- 
džiausia išrinktųjų laimė ir džiaugsmas. Jeigu džiaugiasi vai- 
kas, išvydęs sugrįžusį iš tolimos kelionės tėvą, jeigu džiaugiasi 
šeimininkas, sulaukęs brangaus svečio, geras katalikas, sulaukęs 
brangių Viešpaties švenčių, tai sunku apsakyti džiaugsmą, kada 
Išganytojas ten apsireiškė — „Ramybė jums“, kartu su manim 
žengsite į dangų. 

Nužengė tam, kad ir mirusiųjų karalystėje paskelbtų savo 
garbę. Žemė jau regėjo įsikūnijusį Dievą. . Čia apsireiškė. Jis, 
kaip visų tautų Viešpats, liepdamas visiems savęs klausyti; apsi- 
reiškė kaip gamtos Viešpats, darydamas stebuklus; apsireiškė ir 
* dvasių Viešpats, liepdamas savęs klausyti angelams ir velniams; 
apsireiškė kaip Viešpats ir mirdamas, kada gamta vaitojo po Jo 
kojomis, ketindama kartu mirti. Bet teisingųjų sielos dar ne- 
žinojo apie atėjusį Išganytoją. „Nužengė tad Jėzus į pragarus, 
kad ir mirusiųjų karalystėje paskelbtų savo Evangeliją — savo 
įsikūnijimą, mokslą, stebuklus, kančią ir mirtį ant kryžiaus; nu- 
žengė, kad visų pirma pragare švęstų nugalėjimo šventę ir mir- 
ties mirtį. . Šv. Ambraziejus sako: „Viešpats Jėzus, nužengęs į 
pragarus, išvertė pragaro) vartus, sulaužė skląstus, sudraskė mir- 
ties nutarimą“. 

Teisingieji apsupę savo Išganytoją garbino: ,„Vertas yra 
Avinėlis, kurs buvo užmuštas, imti galybę ir dievystę, ir išmintį 
ir tvirtumą, ir gyrių, ir garbę, ir palaiminimą... per amžių am- 


“2 


žius“. 


1) Pradž. 37,35; ?) Apr. 5,12—13, 

Tas pats Viešpats, pasislėpęs Švenč. Sakramente, ne kartą 
nužengia ir į mūsų gyvenimo pragarus, stebuklingai mus gai- 
vindamas. Su Dievu ramu gyventi žemėje, dar ramiau miru- 
siųjų karalystėje. 


Trečią dieną kėlės iš numirusių. 


-1) Jėzus Kristus, prikalias prie kryžiaus, numiręs 
ir palaidotas, sugrįžęs 'iš pragarų, trečią dieną kėlės iš 
numirusių. 

a) Savo atsikėlimą praneša pats Išganytojas: „Sugriaukite 
šitą bažnyčią, ir aš per tris dienas ją pastatysiu“;!) „reikia... būti 
užmuštam ir trečioje dienoje atsikelti“.Ž) „Žmogaus Sūnus turi 
būti išduotas į žmonių rankas; jie jį užmuš, ir trečioje dienoje 
jis atsikels“;*) „atsikėlęs iš numirusių, aš pirm jūsų nueisiu į 
Galilieją“.*) 

Prisikėlęs iš numirusių, per 40 dienų gyveno žemėjė, tuo 
laiku apsireiškė daug kartų moteriškėms, mokiniams; su jais 
vaikščiojo, kalbėjo, aiškino Šventąjį Raštą, sėdėjo, valgė ir rodė 
savo žaizdas. „Pasirodė Kefui ir po to vienuolikai. Paskiau 
Jis pasirodė daugiau kaip penkiems šimtams brolių vienu kartu... 
Paskiau. jis pasirodė Jokūbui, paskui visiems apaštalams. Visų 
paskiausiai: jis pasirodė man, lyg nelaiku gimusiam““,?) 

b) Jėzaus atsikėlimą skelbia apaštalai; skelbia viešai tarp 
žydų ir pagonių, tarp turtingų ir vargšų, tarp mokytų ir bemoks- 
lių, tarp draugų ir priešų; skelbė ne tik svetur, bet ir žydų že- 
mėje, savo šalyje, skelbė tiems, kurie Jėzų pažino ir matė Jo 
mirtį ant kryžiaus; skelbė ne metams, ne amžiams praslinkus, 
bet tuojau po Sekminių, įgiję Šventosios Dvasios įkvėpimą. Skelb- 
dami vargo, kentėjo persekiojimus, savo galvas padėjo. Taigi, 
apaštalų liudijimas apie Jėzaus Kristaus iš numirusių atsikėlimą 
yra tvirtų tvirčiausias. Ant apaštalų patikimumo, lyg ant uolos, 
remiasi pamatinė mūsų tikėjimo tiesa. 

<) Jėzaus iš numirusių atsikėlimą liudija Jo priešai — žy- 
dai, sargyba ir Pilotas. Žydai dideliu savo atsargumu paskelbė 
Jėzaus iš numirusių atsikėlimą, įrodė įvykio svarbą. Eina pas 
Pilotą, prašo sargybos, kad per tris dienas, dieną naktį sergėtų 


1) Jono 2,19; *) Mat. 16,21; 3) Mat. 17,21—22; *) Mork. 14,28; 
5) 1 Kor. 15,5—8. 

Jėzaus karstą. Bet faktui įvykus, dingusio Jėzaus kūno neieško. 
įtariamų kaltininkų netardo, sargybos nebaudžia. Ką tai reiš- 
kia? Reiškia, jog patys žydai atsikėlimo fakto neneigė. 


Kodėl Pilotas netyrinėjo, kur dingo Jėzaus kūnas, kas su- 
laužė karsto antspaudą, kodėl nebaudė kareivių; kodėl suieško- 
jęs kaltininkus nepatraukė teisman? o juk turėjo pareigą tai 
padaryti! Jo tylėjimas reikšmingas, liudija, jog jis buvo tikras, 
kad Jėzus iš numirusių atsikėlė, 


d) Liudija krikščioniškasis pasaulis. Apaštalai Jėzų atsi- 
kėlusį iš numirusių paskelbė visam pasauliui. Pasaulis jais įti- 
kėjo. Taigi ar būtų šimtai milijonų įtikėję, ar būtų apaštalai 
beveik visą pasaulį pavergę Kristui, jei nebūtų šios tiesos pagrin- 
dę tvirtais įrodymais? Dievas savo iš numirusių atsikėlimą tvir- 
tina stebuklais. 


2) Atsikėlimo ypatybės. Jėzus Kristus kėlės iš numirusių 
savo jėga, atsimainiusiu kūnu, su savo „žaizdų ženklais. 


a) Kėlės savo jėga. Mes kelsimės iš numirusių Dievo ma- 
lone; Jėzus kėlėsi pats savo galybe, galybe, kuria prikėlė jau- 
nikaitį iš Naimo, Jairo dukterį, Lozorių... 


b) Kėlės atsimainiusiu kūnu. Kūnas įgijo nemirtingumo; 
įgijo lengvumo, lakumo taip, kad galėjo staigiai ir lengvai per- 
sikelti iš vietos į vietą, akies mirksnių lankytis daugelyje vietų: 
įgijo dvasiškumo, todėl, kaip dvasia, galėjo virsur tilpti, pasi- 
rodyti ir būti neregimas, išeiti iš karsto, nesulaužydamas ant- 
spaudo, įeiti į namus, neatidarydamas durų; įgijo skaistumo, 
spindėjimo tokio, kokį apaštalai regėjo Jam persimainius ant Ta- 
boro kalno, kada Jo veidas prašvito, kaip saulė, drabužiai iš- 
balo, lyg sniegas. Atsikėlė. tas pats, tik ne toks pat. 


c) Kėlės su savo žaizdų ženklais. Nors Jėzus Kristus atsi- 
Kėlė atsimainiusiu kūnu, tačiau pasilaikė žaizdas. Tą tiesą tvir- 
tina šv. Tomas, kuriam Išganytojas tarė: „Įdėk čia savo pirštą, 
matyk mano rankas, ištiesk savo ranką ir įdėk į mano šoną 1r 
nebūk netikėlis, bet tikintis“.!) Pasilaikė žaizdas tam, kad įti- 
kintų mus save iš numirusių atsikėlus; tam, kad pažymėtų kovą, 
kurią laimėjo su mirtimi ir pragaru; tajni kad žadintų Tėvo gai- 
lestingumą; tam, kad su šiais ženklais pasireikštų amžių pabaigoje. 


1) Jono 20,27. 

3) Viešpaties iš numirusių atsikėlimas tvirtina mūsų tikė- 
žimą, laiduoja mums atsikėlimą ir ragina, kad, atsikėlę iš nuo- 
dėmių, pradėtumėm naujai gyventi. 

a) Tvirtina mūsų tikėjimą. Nors Jėzus Kristus savo gy- 
+enimu, stebuklais, pranašavimais daugiau negu užtenkamai pa- 
tvirtino savo dievystę ir dievišką mokslą, iš numirusių kelda- 
masis visą savo pasiuntinybę tartum antspaudu ir parašu laiduo- 
ja. Apaštalai skelbė šv. Evangėliją, remdamies Viešpaties iš nu- 
mirusių atsikėlimu. Tautos jais įtikėjo. Tas pats atsikėlimas 
tvirtina ir mūsų tikėjimą, blaško abejojimus, sielai neša giedros 
ir ramybės, netikėliui užčiaupia burną.') 

b) Laiduoja mums mūsų atsikėlimą. Jeigu Jėzus pats atsi- 
kėlė iš numirusių, tai tikrai ir mus prikels. Jeigu galva gyva, 
ar galime mes, Jo nariai, palikti mirę? „Kaip Adome visi miršta, 
taip Kristuje visi bus atgaivinti“.?) Kristus, tikras Dievas-Žmo 
gus, laiduoja mums, kad ir mes atsikelsim. 

<) Viešpaties atsikėlimas skatina mus, atsikėlus iš nuodė- 
mių, pradėti naują gyvenimą. š 

„Mes juk žinome, jog senasis mūsų žmogus yra draug pri- 
kaltas ant kryžiaus, kad būtų sunaikintas nuodėmingas kūnas 
ir kad mes daugiau |nebevergautumėm  nuodėmei. Nes, kas 
mirė, tas yra paliuosuotas nuo nuodėmės. O jeį mes numirėme 
su Kristumi, tai mes tikime, kad taip pat draug su Kristumi 
būsime gyvi“.?) Taigi, kaip Jėzus Kristus mirė, kėlės iš numiru- 
sių ir daugiau nemiršta, lygiai taip ir mes turime mirti nuodėmei, 
ją palaidoti ir pradėti naują gyvenimą. 

Kad mūsų atsikėlimas būtų tikras, turime Dievo malonėje 
ištesėti lig,galo ir negrįžti karstan, kur palaidojom savo kaltybes, 
nes „Kristus, atsikėlęs iš numirusių, jau nebemiršta; mirtis ant 
jo daugiau nebeviešpatauja“.*) 


VI Apaštalų Išpažinimo straipsnis. 
„Įžengė į dangų. Sėdi dešinėje Dievo Tėvo Visagalio.“ 
Įžengė į dangų. 
1) Jėzus Kristus po 40 dienų nuo numirusių atsikėlimo, 


davęs apaštalams daug pamokymų, pažadėjęs atsiųsti Šventąją 
Dvasią, žengė į dangų. Su apaštalais užkopė ant Alyvų kalno. 


1) 2 Timot. 2,8; ?) 1 Kor. 15,22; *) Rom, 6,6—8; *) Rom. 6,9. 

Čia pažvelgęs į apaštalus, laimindamas ir tarytum sakydamas: 
einu pas Tėvą, ėmė kilti aukštyn. „Debesys paėmė jį iš po jų 
akių. Kuomet jie akių nenuleisdami žiūrėjo į dangų... štai du 
vyru baltais rūbais atsistojo prie jų. Juodu tarė: vyrai Galilie- 
jiečiai, ko jūs stovite, žiūrėdami į dangų? Tas Jėzus, kurs paim- 
tas nuo jūsų į dangų, taip pat ateis, kaip matėte ji einantį į 
dangų“.!) 

Ir vėl Alyvų kalnas nuostabiai pasižymėjo. Ten Jėzus pra- 
dėjo savo kančią, ten alpo, švenčiausiu krauju prakaituodamas; 
ten Judos buvo išduotas ir priešų sugautas. Dabar nuo to pa- 
ties kalno įžengė į dangų. 

2) Kaip Jėzus Kristus įžengė į dangų? a) Įžengė su siela 
ir kūnu kartu kaip Dievas ir žmogus. Žinoma, įžengė“į dangų 
ne kaip Dievas, nes kaip| Dievas Jis yra visur, pripildo. dangų ir 
žemę, bet kaip žmogus — kaip žmogus kentėjo, mirė, kėlės iš 
numirusių, kaip žmogus žengia į dangų. Tačiau, kadangi Jė- 
zaus Kristaus asmenybėje žmogystė yra neatskiriama nuo Die- 
vystės, tai sakome: Kristus Dievas-žmogus gimė, gyveno, kentė- 
jo, mirė, kėlės iš numirusių ir Dievas-žmogus! žengia į dangų. 

b) Kristus įžengė į dangų savo jėgomis. Įžengė į dangų 
Elijas ir Švenčiausioji Panelė, įžengs ir teisingieji, atsikėlę iš nu- 
mirusių, ne savo jėgomis, bet Dievo galybe. Jėzus Kristus gi 
pats savo galybe iš numirusių atsikėlė, savo galybe įžengė į 
dangų. 

<) Įžengė į dangų ne vienas, bet teisingųjų sielų lydimas, 
laukusiųjų Jo ateinant Abraomo prieglobstyje. Kas |apsakys 
linksmybę, su kuria šventieji, apsiautę Išganytoją, kartu žengė 
į dangų! Prią didingos procesijos prisidėjo angelų chorai. „Tu 
užžengei aukštyn, vedeis belaisvius, ėmei dovanų tarp žmonių“.?) 

3) Kodėl Jėzus Kristus įžengė į dangų? a) Įžengė į dan- 
gų suteikti sau dangiškos skaistybės, savo karalystėje priimti 
valdžios. Priėmė valdžią kaip žmogus, nes kaip Dievas jos nie- 
kuomet nebuvo palikęs. Įžengdamas į dangų, Jėzus Kristus dėl 
iškentėtų vargų ir nuopelnų pakėlė savo žmlogystę lig dieviškos 
garbės ir galybės.?) 

b) Įžengė į dangų būti pas Tėvą mūsų Tarpinirku. Tar- 
pininkauja Jis, kaip žmogus, nes, kaip aukščiausia Būtybė, tarp 
savęs ir Dievo tarpininko neturi. Todėl apaštalas sako: „Vienas 


*) Apd. 1,9—11; *) Ps. 67,19; 3) Pilyp. 2,8—11. 

yra Dievas, vienas taip pat tarpininkas tarp Dievo ir žmonių, 
žmogus, Kristus Jėzus“.!) Taigi Jėzus Kristus nesiliauja mus 
taikinęs su Dievu rodydamas dangiškajam Tėvui savo kančios 
ir mirties nuopelnus. „Mes turime pas Tėvą Užtarėją Jėzų Kris- 
tų... Jis yra permaldavimas už mūsų nuodėmes“.?) 

c) Įžengė į dangų prirengti mums vietos. „Aš einu jums 
vietos prirengti. Kuomet aš būsiu nuėjęs ir prirengęs jums vietos, 
vėl ateisiu ir pasiimsiu jus pas save, kad kur aš esu ten ir jūs 
būtumėte“ .?) 

4) Įžengė į dangų per kryžių, kad per kryžių ir mes įeitu- 
mėm į garbę. Jeigu Jėzus Kristus, daug kentėjęs, įžengė į dan- 
gų, kur pažeminimai virto išaukštinimu, ašaros džiaugsmu, 
skausmas linksmybe, argi mes norėtumėm įeiti į garbe, linksmai 
gyvendami? „Jei kas nori eiti paskui mane, teišsižada pats sa- 
vęs, tegul kasdien neša savo kryžių ir teseka mane“.*) 

5) Įžengė į dangų gera darydamas, kad ir mes gerais dar- 
bais patikrintumėm sau išganymą. Jėzus Kristus garbę, kurią 
suteikė Jam dangiškasis Tėvas, nusipelnė gerais darbais. Nėra 
gero darbo, kurio nebūtų Jis daręs: mokė nęmokančius, guodė 
nuliūdusius, penėjo alkanus, gydė ligonius, kėlė numirusius, at- 
leido nuodėmes, kalbant Švento Rašto žodžiais, ėjo visur ir vi- 
siems gera darydamas. Jeigu Kristus gera darydamas įžengė į 
dangų, argi mes blogai darydami tenai patektumėm? „Medis, 
kurs neduoda gerų vaisių, bus iškirstas ir įmestas į ugnį“.?) 

Išganytojas, žengdamas į dangų, troško visam pasauliui 
dangaus laimės. Taigi ir mes trokškime danguje regėti 
savo Išganytoją. 


Sėdi dešinėje Dievo Tėvo visagalio. 


„Sėdi dešinėje Dievo Tėvo Visagalio“ paimti iš Šv. Rašto: 
„Viešpats tarė mano Viešpačiui: Sėskis mano dešinėje“.“) „Vieš- 
pats Jėzus... paimtas į dangų ir sėdi Dievo dešinėje“..') Pats 
Kristus sako: „Nuo: šio laiko jūs matysite žmogaus sūnų, sėdintį 
Dievo galybės dešinėje ir ateinantį dangaus debesyse“) 

Sėdėti, vaikščioti, stovėti savo dešinėje paprastai leidžiamė 
gerbiamam asmeniui. Šventasis Raštas Jėzų Kristų sodina deši- 
nėje Dievo Tėvo Visagalio, norėdamas tuo pažymėti, jog Jėzus 


1 Timot. 2,15; ?) 1 Jono 2,1—2; 3) Jono 14,2—8; *) Luk. 9,23; 
*) Mat. 3.10; 5) Ps. 109,1; 7) Mork. 16,19; *) Mat. 27,64. 

danguje įgijo didžiausią valdžią ir aukščiausią garbę. Dėl tos 
garbės Jėzui Kristui pridera danguje, kaip Dievui ir Žmogui, 
dieviška garbė. 

„Sėdi“ — reiškia: turi karaliaus ir teisėjo galią, sėdi, kaip 
karalius, dangaus ir žemės Valdovas, savo soste,') sėdi, kaip Tei- 
sėjas, amžinos teisybės soste. Kaip Pilotas, sėdėdamas teisėjo 
soste, teisė Jėzų, taip paskutinio teismo dieną Jėzus, atsisėdęs 
savo teisybės soste, teis mus visus.?) 


VII Apaštalų Išpažinimo straipsnis. 


Pasaulio pabaiga ir paskutinis teismas. 


1. Pasaulio pabaiga. Nieko nėra amžino pasaulyje — vis- 
kas čia baigiasi. Ateis galas ir mūsų žemei.- Trejopa yra nuo- 
monė apie jos pabaigą: vieni sako, kad mūsų žemė pasensianti ir 
numirsianti. Štai, sako, mėnulis ir daug kitų dangaus kūnų se- 
niai jau yra mirę. Ir mūsų žemė, buvusi skysta, paskui sustin- 
gusi, dabar kieta, rodos, kad sensta. Bet jos laidotuvių dar greit 
nesusilauksime. — Kiti sako, kad žemė sušalsianti. Saulė vėsta, 
gaivinanti jos jėga mažėja — žemė turėsianti virsti ledynais. 
Vėsta ir pats žemės kamuolys. : Vidinė jo ugnis gęsta, paviršio 
plūta storėja ir šąla. — Treti mano, jog žemė, susitikusi su kokiu 
kitu dangaus kūnu, nuo smarkaus susikūlimo sudegsianti.  Ši- 
tą nuomonę palaiko Šventasis Raštas: „Viešpaties diena ateis, 
kaip vagis; tuomet dangus su dideliu smarkumu praeis, ele- 
mentai nuo karščio sutirps, žemėje ir ant jos esantieji daiktai 
bus sudeginti“ 2) 

2. Paskutinis teismas. Paskutinis teismas sutampa su pa- 
saulio pabaiga. „Du kartus Išganytojas atsilankė pasulyje. 
Pirmą kartą atsilankė, kaip Išganytojas, pavargęs, nusižeminęs, 
pasislėpęs, lėtas, klūsnus, mlonus, gailestingas... Antrą kartą 
ateis amžių pabaigoje, kaip Teisėjas. „Žmogaus Sūnus ateis sa- 
vo Tėvo garbėje su savo angelais ir tuomet jis atsilygins kiekvie- 
nam, žiūrėdamas jo darbų“.*) „Jis mums įsakė skelbti tautai 
ir liudyti, kad jis yra Dievo pastatytasis teisėjas gyvųjų ir miru- 
siųjų“?) 

1) Efez. 1,20—22: *) 2 Kor. 5,10; 3) 2 Petro 3,10; *) Mal. 16.27, 
5) Apd. 10,42. 

Pasaulio pabaigos ir paskutinio teismo dienos nežinome. 
Ji yra paslėpta, kaip mirties valanda. Tačiau ženklų, nurodan- 
čių pasaulio pabaigą ir teismą, yra: būtent, Evangelija bus pa- 
skelbta visam pasauliui, bus didis pasaulio ištvirkimas, Dievo 
bausmės, ateis Elijas, antikristas. Po šių ženklų seka artimes- 
nieji ženklai: „Saulė aptems, mėnulis nebeduos savo šviesos, 
žvaigždės puls nuo dangaus, ir dangaus galybės bus paju- 
dintos“.!) 

3) Kaip Jėzus Kristus ateis gyvųjų ir mirusiųjų teisti? aj 
„Visų pirma žmonės danguje išvys kryžių — „pasirodys danguje 
žmpgaus Sūnaus ženklas, ir tuomet visos žemės giminės rau- 
dos“.?) b) Kryžiui apsireiškus, žmonės išvys „žmogaus Sūnų, 
ateinantį dangaus debesyse sti didžia galybe ir didenybe“.3) «) 
„Jis siųs savo angelą su trimitu ir su skardžiu balsu ir surinks 
jo išrinktuosiūs nuo keturių vėjų, nuo vieno dangaus parkraščio 
iki kito“.*) d) „Kuomet žmogaus Sūnus ateis savo didenybėje ir 
draug su juo visi angelai, tuomet jis atsisės ant savo didenybės 
krasės. Visos tautos bus surinktos ties juo“.?) e) „Atskirs juos 
vienus nuo kitų, kaip piemuo atskiria avis nuo ožių. Avis jis pa- 
statys savo dešinėje, ožius gi kairėje“.9) 

Teismą pradės nuo labdarybės darbų.  Pažvelgęs į teisin- 
guosius, tars: „Aš buvau išalkęs, ir jūs mane pavalgydinote; bu- 
vau ištroškęs, ir jūs mane pagirdėte; buvau svečias, ir jūs mane 
priėmėte; buvau plikas, ir jūs mane apdengėte, ligonis, ir jūs ma- 
ne aplankėte; buvau kalėjime, ir jūs atėjote pas mane... Kiek kartų 
jūs tai padarėte vienam iš šitų mano mažiausių brolių, man pa- 
darėte“ „Ateikite mano Tėvo palaimintieji, paveldėkite jums 
nuo pasaulio įkūrimo prirengtą karalystę“.") 

Žvilgterėjęs kairėn, rūsčiai tars: „„Aš buvau išalkęs, ir jūs 
manęs nepavalgydinote; „buvau ištroškęs, ir manęs nepagirdėte; 
buvau svečias, ir jūs manęs nepriėmėte; plikas ir neapdengėte; 
ligonis ir kalėjime, ir jūs neaplankėte manęs... Kiek kartų tai 
nepadarėte vienam iš šitų mažiausių, nė man nepadarėte.“ 
„Eikite šalin nuo manęs, prakeiktieji, į amžiną ugnį, kuri prireng- 
ta velniui ir jo angelams“.Š) „Ten bus verksmo ir dantų grie- 
žimo“.?) „Eis šitie į amžinąją kančią, teisingieji gi į amžinąjį gy- 
venimą“.!?) Teisinimosi nebus; gynėjai negaus balso, nes jau 


1) Mat. 24,29; ?) Mat. 24,30; 3) Mat. 24,30; *) Mat. 24,31; >) Mat, 23, 
31—32; 5) Mat. 25,32—33; 7) Mat. 25,31—40; *) Mat. 25,41—45; *) Mat. 8,12; 
19) Mat. 25,46, 

bus pasibaigęs Dievo malonės ir gailestingumo laikas, o prasidė- 
jusi Jo šventa teisybė.“ 
4. Kam „Dievas amžių pabaigoje ateis gyvųjų ir mirusiųjų 


"teisti? Teis visų pirma tam, kad visi žmonės pažintų Dievo iš- 


mintį ir teisybę. Daug ko mes, žemėje, nesuprasdami, nemoka 
me suderinti su Dievo išmintimi, gerybe ir teisybe. Tuomet su- 
prasim, ko| gyvendami nesupratome. Suprasim, jog Dievas ne 
kartą, mylėdamas žmogų, teikia jam kryžių, o plakdamas — 
laimės... 

b) Teis tam, kad Jėzus Kristus įgytų garbę viso pasaulio ir 
visų žmonių akivaizdoje. Jėzus Kristus yra Dievo Sūnus, tikras 
Dievas; todėl negali nelaukti, kad Jį garbintų visos tautos. De- 
ja, kame žemėje ta garbė? Žydai Jį paniekino, lyg piktadarį, 
prikalė prie kryžiaus; pagonys dar ne visi Jį pažino; daug tau- 
tų, Ji pažinę, atsimetė. Kiek ir krikščionių prideramai Jo ne- 
garbina, persekioja, išsigina! Todėl turi ateiti diena, kada an- 
gelai ir velniai, geri ir pikti žmonės ir kartu visas sutvėrimas 
pažins Jėzų visoje Jo didenybėje ir nusilenks Jam. Ta didi die- 
na įvyks amžių pabaigoje, kada Jėzus Kristus, kaip dangaus ir 
žemės Viešpats ir aukščiausias Teisėjas, ateis teisti gyvųjų ir 
mirusiųjų. 

c) Teis tam, kad geriems viešai suteiktų pelnytą garbę, 
piktiems gėdą ir bausmę.  Kame žemėje dorųjų garbė ir pagar- 
ba? Daugumas labdariauja slapčia, kur vien tik dangaus šviesa 
šviečia jų darbams.  Viešų gerų darbų, -krikščioniškojo gyveni- 
mo Kristaus priešai ne tik negerbia, bet net neapkenčia, perse- 
kioja. Prisiminkim, kiek kentėjo dėl teisybės pranašai, apašta- 
lai, kankiniai ir pats Jėzus Kristus, kiek per visus amžius kenčia 
Jo išpažintojai. Iki šios dienos vyksta Kristaus pranašavimas: 
„Jie pakels prieš jus savo rankas ir persekios, paduos jus į sina- 
gogas ir į kalėjimus, vadžios pas karalius ir valdovus dėl mano 
vardo“./) Priešingai, šio pasaulio sūnūs, elgdamies nekrikščio- 
niškai, ne kartą, veidmainystės kauke prisidengdami, sugeba įsi- 
gyti už savo žygius garbės ir pagarbos, sugeba ant savo kapo pa- 
sistatydinti puikius paminklus. Jeigu pasaulis nemoka atskirti 
gero nuo pikto, priešingai, jeigu pasaulis dorybę žemina, o pikta 
nesigėdydamas iškelia ant garbės papėdės, tai amžių pabaigoje 
pats Dievas, šventas ir teisingas Teisėjas, suteiks priderančią 
garbę dorybei, nedorybei — gėdą ir pasmerkimą. 

7 Luk. 2112. 

VIII Apaštalų Išpažinimo straipsnis. 
„Tikiu į Šventąją Dvasią“. 


Šventoji Dvasia. 

Išpažinę Dievą Tėvą, pažinę Jo kūrinius, išpažinę Dievą 
Sūnų, apsvarstę atpirkimo paslaptį, Apaštalų Išpažinimo žodžiais 
Tikiu į Šventąją Dvasią išpažįstame trečiąjį Švenčiausios Trejy- 
bės asmenį 'Dievą-Šventąją Dvasią. 

„Tikiu į Šventąją Dvasią“ — tikiu, jog Šventoji Dvasia yra 
trečiasis Švenčiausios Trejybės dieviškas asmuo, tikras Dievas, 
lygus Tėvui ir Sūnui, kyląs iš Tėvo ir; Sūnaus, kaip iš vieno šal- 
tinio ir kvėpimo. 

Šventoji Dvasia Šventame Rašte turi daug pavadinimų: 
Dvasia, Šventoji Dvasia, trečiasis dieviškas Asmuo, Ramintoja, 
Globėja, Mokytoja, Šviesa, Ugnis, Dievo Dovana. 

Šventąją Dvasią paprastai vaizduoja karvelis ir ugnies liežu- 
viai, nes karvelio pavidalu Ji pasireiškė krikštijant Jėzų ir ugnies 
liežuvių pavidalu nužengiant ant apaštalų. 


Kada ir kaip Šventoji Dvasia pasireiškia? 

1) Nemanykite, kad Šventoji Dvasia pasireiškė tik Sekmi- 
nių dieną. Ji reiškėsi per visus amžius. Ji kartu su Dievu Tėvu 
ir Dievu Sūnumi sutvėrė pasaulį. Ji veda žmoniją tiesos keliu. 
Ji stropiai auklėjo žydų tautą, švietė pranašus, įkvėpdama, jiems, 
ką kalbėti ir ką rašyti. Ji visur ūgdė ateisiančid Išganytojo vil- 
tį, Naujame Įstatyme Ji veikia įsikūnijant Dievo žodžiu, Jėzui 
priimant krikštą. Jėzus Kristus teikia Ją apaštalams, sakyda- 
mas: „Imkite Šventąją Dvasią“. Tačiau ypatingų būdu, iškil- 
mingai Ji pasireiškė Sekminių dieną, kai ugnies liežuvių pavidalų 
nužengė ant apaštalų su gausiausiomis savo malonėmis. 

2) Pakeisti žemės veidą — tai ne žmogaus jėgų darbas 
Apaštalai šiam darbui buvo neprisiruošę, buvo bemoksliai žvejai, 
prietaringi kūdikiai, nė vienas nemokėjo svetimų kalbų, buvo 
silpni, svyruoją, bailūs. Pajutę ateinant priešus suimti Kristaus, 
visi pasislėpė.Petras, žadėjęs eiti su Kristumi kalėjiman ir mirti, 
Kaifo kieme tris kartus Jo išsigynė. Jėzui iš numirusių atsikėlus, 
net į dangų įžengus, iš žydų baimės apaštalai užsidarė Paskuti- 
nės Vakarienės kambaryje. - Šitokių žmonių Viešpats negalėjo 
siųsti į pasaulį skelbti Evangelijos, šitokie žmonės niekuomet ne- 
būtų pakeitę žemės veido, 

Todėl, kaip buvo reikalinga, kad Dievo, Sūnus nužengtų 
iš dangaus pakelti puolusios žmonijos, taip lygiai reikėjo, kad 
Šventoji Dvasia, Jami sugrįžus į dangų, nužengtų sutvirtinti apaš- 
talų, pasilikti Kristaus įsteigtoje Bažnyčioje iki amžių pabaigos. 

Išganytojas tad, žinodamas apaštalų nepajėgumą, žengda- 
mas į dangų, prižadėjo atsiųsti Šventąją Dvasią, Ramintoją. 
Dešimtąją dieną pažadą išpildė. Pasak šv. Luko, „Sekminių die- 
nai atėjus, visi buvo draug toje pačioje vietoje. Štai ūmai pa- 
sigirdo iš dangaus ūžimas, lyg kad kilstančio smarkaus vėjo, ir 
pripildė visus namus, kuriuose jie sėdėjo. Jiems pasirodė pasi- 
dalinę tarsi ugnies liežuviai, ir ant kiekvieno iš jųjų nusileido po 
vieną. Visi jie pasidarė pilni Šventosios Dvasios ir ėmė kalbėti 
visokiomis kalbomis, taip kaip Šventoji Dvasia jiems davė pra- 
bilti, - Jėruzalėje buvo apsigyvenusių žydų, žmonių dievobaimin- 
gų iš visų po dangumi esančiųjų tautų tarpo. Kilus ūžimui, susi- 
ėjo minia ir nežinojo, ką manyti, nes kiekvienas girdėjo juos 
kalbančius savo kalba. Visi buvo be galo nustebę ir kalbėjosi 
tarp savęs: Štai, argi ne visi šitie, kurie kalba, galiliejiečiai? 
Tai kaip gi kiekvienas mūsų girdime savo gimtąją ' kalbą... ir 
nustebę klausė kits kitą: ką tai reiškia? Bet kiti tyčiodamies sa- 
kė: „Jie apsigėrė saldžiu vynu.“!) 

3. Kodėl Šventoji Dvasia nužengė ant apaštalų su viesulu 
ir ugnies liežuviais? Todėl, kad viesulo greitumu turėjo išsiplė- 
toti Šv. Evangelija. Kaip viesulo gaivalas viską verčia, laužo, 
naikina, taip apaštalų žodžiai turėjo veikiai išversti stabmeldžių 
altorius, bažnyčias, panaikinti pagoniją. Kaip po audros ateina 
giedra, taip naujas Viešpaties mokslas turėjo atnešti dvasios gied- 
rą žmonių sieloje. Kaip ugnis šviečia ir šildo, taip Dievo žodis 
turėjo išblaškyti pagonijos tamsybes, apšviesti visą pasaulį ir 
žmonių širdyse įžiebti Dievo mieilės ugnį. Liežuviai reiškia do- 
vaną kalbėti įvairiomis kalbomis ir kalbėti tai, ką Šventoji Dva- 
sia jiems apreikš. 

4. Šventoji Dvasia, pasireiškusi Sekminių dieną, "pakeitė 
žemės veidą. Visų pirma pakeitė apaštalų veidą: pirma buvę 
bailūs, dabar drąsiai ir viešai pradeda garbinti Jėzų, skelbti Jo“ 
mokslą; pirma bijoję mirties, dabar, trokšta kentėti dėl Jėzaus ir 
mirti; pirma temokėję vieną žydų kalbą, dabar prabyla įvai- 
riomis kalbomis; pirma buvę tamsuoliai,  bemoksliai, dabar 


i) Apd. 21—13. 

tampa mokytojais, eina į visą pasaulį ir visų tautų kalbomis 
skelbia Šv. Evangeliją. Štai šv. Petras tą pačią Sekminių dieną, 
Šventosios Dvasios įkvėptas, atsakydamas į piktos valios žmonių 
įtarimą, vienu pamokslu tris tūkstančius sielų palenkė prie Kris- 
taus, prie to Kristaus, kurį pirma buvo prikalę prie kryžiaus. Tai 
buvo pirmoji gimstančios Kristaus Bažnyčios šeimyna. „Viešpats 
gi kasdien daugino jų būrį.“!) 

Žydų Sekminės buvo padėkos šventė už Dievo Įsakymus. 
Mūsų Sekminės yra Šventosios Dvasios šventė, kuri, pasireišku- 
si šią dieną, įkvėpė apaštalams skelbti naujus šv. Evangelijos įsa- 
kymus. Tai gimstančios Kristaus Bažnyčios šventė. 


Kokias malones Šventoji Dvasia teikia 
Kristaus Bažnyčiai. 


Šventoji Dvasia Kristaus Bažnyčią moko, švenčia ir valdo. 

1. Moko. Kol Išganytojas buvo žemėje, Jis pats mokė savo 
Bažnyčią. Įžengęs į dangų, atsiuntė kitą tiesos mokytoją Šven- 
tąją Dvasią, kuri budi, kad Kristaus sužadėtinė, Bažnyčia, nesu- 
klystų. Ta pati Šventoji Dvasia, seniai kalbėjusi apaštalų lūpo- 
mis, dabar kalba lūpomis Romps popiežiaus ir vyskupų, kaip 
apaštalų įpėdinių. 

2. Švenčia. Kristaus Bažnyčia turi būti šventa, nes jos 
Įsteigėjas yra šventas, šventa, nes skelbia šventą mokslą, šventa, 
nes pašvenčia savo vaikus, daro juos amžinos garbės dalininkais. 
Šventoji Dvasia tad ir daro, kad Bažnyčia gali pasiekti savo tiks- 
lą, kad jos vaikai tampa| dorovingi, dievobaimingi, teisingi, šven- 
ti, Dievo Sūnūs. 1 

Reikia žinoti, jog, nors Jėzus Kristus per savo kryžių ir 
mirtį atpirko pasaulį, tačiau atpirkimo ir išganymo malonę mums 
teikia Šventoji Dvasia. Be Šventosios Dvasios pagalbos mes nie- 
ko negalime. Kaip žolė vysta be saulės, taip žmogaus siela vys- 
ta be Šventosios Dvasios malonės; kaip saulė savo šviesos ir šili- 
mos spinduliais 'gaivina žemę, taip Šventosios Dvasios mhlonė 
gaivina mūsų sielą ir mūsų darbams duoda antgamtinės vertybės. 

Tą pašvenčiamąją malonę Šventoji Dvasia mums suteikia 
pirmą kartą per šv. Krikštą. Paskiau — puolus — per šv. Išpa- 
žintį. Ir per kitus Sakramentus Šventoji Dvasia šelpia žmogų 
gausiomis savo malonėmis. 


1) Apd. 247. 

3. Valdo. Viešpats Jėzus yra neregima Bažnyčios galva, 
Tačiau ją valdo Šventoji Dvasia. Ji pašaukia per amžius Bažny- 
čiai popiežių, vyskupų, kunigų. Pašaukdama Ji duoda jiems mo- 
kymio, pašventinimo ir valdymo galią. Ji jungia visus išpažinto- 
jus į vieną draugiją. Ji budi, kad šv. Petro | įpėdinis, popiežius 
vestų savo aveles išganymo keliu. Todėl Kristaus Bažnyčia, Šven- 
tosios Dvasios valdoma ir globojama, gyvuoja be kariuomenės, 
be ginklų, be tvirtovių, be turtų. Siautė audros, pasaulis drebė- 
jo, daug valstybių išnyko; ji stovi visados didi, galinga, jauna ir 
stovės iki amžių pabaigos, nes nė pragaro vartai jos nenugalės. 


Kokias malones Šv. Dvasia teikia kiekvienam žmogui? 


Šventoji Dvasia mus apšviečia, tvirtina, guodžia, pašvenčia. 

1. Apšviečia. Pažvelkim tik į apaštalus. Jie trejus metus 
seka paskui Išganytoją, klauso jo mokslo, regi jo, darbus; vis 
dėlto daug ko nesupranta. Bet tie Evangelijos kūdikiai, igiję 
Tiesos Dvasią, stebuklingai prašvinta... Tą pačią apšvietimo ma- 
lonę Šventoji Dvasia duoda ir mums: apšviečia protą, kad tikė- 
jimo tiesas suprastumėm, lenkia valią, kad jas priimtumėm ir 
pamėgtumėm — kalba per kunigus sakykloje, išpažintyje,. mo- 
kykloje; kalba per tėvus, viršininkus, draugus; kalba, leisdama 
nelaimių, žadindama sąžinės balsą... 

2. Tvirtina. Ir vėl pažvelkim į apaštalus. ' Žinote, kaip jie, 
dar neigiję Dvasios malonių, buvo bailūs. Nors nuoširdžiai my- 
lėjo Išganytoją ir per Paskutinę Vakarienę tą meilę prisiekdami 
patvirtino, tačiau Alyvų Darže, priešų siaučiami, palikę Mokyto- 
ją, visi išbėgiojo. Neištesėjo ir ištikimoji uola, Petras, kuris, ža- 
dėjęs eiti kartu su Jėzum į kalėjimą ir mirti, mažam. vėjui papū- 
tus, susiūbavo ir lūžo — išsigynė Kristaus. Bet Sekminių dieną 
Šventoji Dvasia pakeitė jų veidą. Dabar jau, kaip mokytojai ir 
ištikimi Kristaus kareiviai, drąsiai skelbia Dievo žodį visam pa- 
sauliui, pasiryžę pakelti didžiausius vargus, persekiojimus ir 
mirtį. „Kas gi atskirs mus nuo Kristaus meilės? ar vargas? ar 
suspaudimas? ar badas? ar plikumas? ar pavojus? ar persekio- 
jimas? ar kalavijas“?') 

Tą pačią tvirtybės malonę Šventoji Dvasia teikia kiekvie- 
nam žmogui — tvirtina kovoje su piktu pasauliu, šėtonu ir kūnu; 
Jos šelpiami sėkmingai galime nugalėti išganymo priešus ir baig- 


1) Rom. 8,35. 

ti gerus darbus, Kristuje pradėję. „Viską galiu tame, kurs stip- 
Tina mane“.!) 

3. Guodžia. „Aš melsiu Tėvą ir jis duos jums kitą Ramin- 
toją, kad pasiliktų su jumis per amžius“.?) Šventoji Dyasia pa- 
guodė našlaičius apaštalus, suteikdama jiems ramybės. Ta pati 
Šv. Dvasia guodžia kiekvieną žmogų, guodžia nelaimėje, prispau- 
dime, persekiojime, ligoje, mirtyje, suteikdama jo sielai giedros, 
ramybės, kokių pasaulis neturi. - 

4. Pašvenčia. Žmogus be pašvenčiamos malonės tai — 
daržas, kuriame nė viena gėlelė nežydi, tai sudegintas ir degėsiais 
dvokiąs rūmas| Šv. Dvasia nuteisina ir pašvenčia žmogų pirmą 
kartą per Krikštą, o puolus — per Atgailos sakramentą. Ta dan- 
gaus ugnis deginte išdegina, šluote iššluoja žmogaus nuodėmes. 

Žmogaus gyvenimas nestovi vietoj. Jis eina, eina' geryn ar 
blogyn. Taigi, Šventosios Dvasios šelpiamas, gyvenimas skai- 
drėja, tobulėja. .„Ar nežinote, kad jūs esate Dievo bažnyčia. ir 
Dievo Dvasia gyvena jumyse“.) 

Minėtas malones Šventoji Dvasia duoda neveltui: jų reikia 
prašyti: Prašo jų šventą Bažnyčia, ir mes turime prašyti kas 
dieną — rytą, vakarą, guldami, keldami, ypač bažnyčioje; pra- 
šyti išminties, supratimo, patarimo, tvirtybės, mokslo, maldingu- 
mo, Dievo baimės. 


IX Apaštalų Išpažinimo straipsnis. 


„Tikiu į šventąją visuotinę Bažnyčią, šventųjų bendravimą“, 


Šventoji Dvasia yra Tiesos Mokytoja, Bažnyčia — josios mo- 
kykla. Šventoji Dvasia yra dovanų davėja, Bažnyčia — jų dalinto- 
ja, Šventoji Dvasia savo malone gyvena Bažnyčioje, Bažnyčia 
šia malone gaivina savo kūno narius. Kaip vanduo trykšta iš 
šaltinio, taip visos Šventosios Dvasios malonės trykšta iš Bažny- 
čios. Viešpats Jėzus yra neregima Bažnyčios galva, Šventoji 
Dvasia — jos siela. Kadangi Šventosios Dvasios atsiuntimas 
yra gimstančios Kristaus Bažnyčios šventė, tai išpažinę Dievą 
Šventąją Dvasią, tuojau išpažįstame ir Šventą visuotinę Bažnyčią. 

Šiame skyriuje kalbėsim apie Kristaus Bažnyčios sąvoką 
ir tikslą; apie šv. Petrą ir jo įpėdinius; apie Popiežiaus ir Bažny- 


*) Pilyp. 4,13; ?) Jono 14,16; 5) 1 Kor. 3,16, 

čios neklaidingumą; apie Kristaus Bažnyčios žymes ir pagaliau 
apie šventųjų bendravimą. 


Kristaus Bažnyčios sąvoka ir jos įkūrimas. 


Bažnyčios vardu paprastai vadiname Dievo namus, kuriuo- 
se susirenkame melstis. Bažnyčios vardu vadiname žmones, su- 
sirinkusius Dievo namuose; ta prasme sakome, visa bažnyčia su- 
drebėjo, verkė, puolė ant kelių.  Kitokią bažnyčią išpažįstame, 
kalbėdami: tikiu į šventąją visuotinę Bažnyčią. Ta Bažnyčia yra 
bendravimas tikinčiųjų, išpažįstančių tą patį tikėjimą, imančių 
tuos pačius sakramentus, turinčių neregimą galvą Jėzų Kris- 
tų danguje, regimą — Romos popiežių žemėje. Taigi išpažįsta- 
me gyvą Bažnyčią, sudarytą iš žmonių, kurioje, kiekvienas tikin- 
tysis yra vienas akmuo, viena plyta didelės Viešpaties Bažnyčios, 
pasklidusios po visą pasaulį, pastatytos ne ant materiališko pa- 
mato, bet ant gyvos šv. Petro uolos. 

2. Bažnyčiai pamatus padėjo pats Jėzus Kristus. Jis pats 
buvo pirmas jos mokytojas, pirmas kunigas, pirmas ganytojas, 
o apaštalai buvo pirmi Jo darbininkai ir įgaliotiniai. 

Visų pirma apie savo būsimąją Bažnyčią kalbėjo palygini- 
mais, lygindamas ją su ūkininku ir jo vynuogynu; su karaliumi, 
kviečiančiu svečius į sūnaus puotą; su žeme, kurioje auga kvie- 
čiai ir kukaliai; su garstyčių grūdu, išaugusių į medį; su tešlos 
raugu.: Vadina dangaus karalyste, Kristaus vynuogynu, šventu 
miestu, nauja Jėruzale. Save vadina geru ganytoju, o klausan- 
čius — avimis. 

Paskiau duoda įsakymus apaštalams — „Eikite ir mokyki- 
te visas tautas“,!) krikštykite, šv. mišiose aukokite Dievui mano 
Kūną ir Kraują, atleiskite nuodėmes, valdykite. „Kaip Tėvas 
mane siuntė, taip ir aš jus siunčiu... imkite Šventąją Dvasią“. 
„Kas jūsų klauso, tas manęs klauso...“?) Apaštalams tad, statyda- 
mas juos mokytojais, kunigais, ganytojais, paveda toliau varyti 
išganymo darbą. 

Pirmą auglių gimstančiai Bažnyčiai davė Šventoji Dvasia 
Sekminių dieną, kada įkvėptas Petras pirmu pamokslu apšvietė 
tris tūkstančius klausytojų; paskiau antru pamokslu penkis tūk- 
stančius. Tai buvo pirma gimstančios Bažnyčios šeimyna, ji 
kasdien stebuklingai augo. Žydai įnirto. Apaštalus sukišo į ka- 


1) Jono 20,21—22; *) Luk. 10,16. 

lėjimą, nuplakę paleido. Dabar apaštalai, nupurtę nuo savo ko- 
jų žydų dulkes, atsigręžė į pagoniųj tautas. 

Apaštalų kunigaikštis šv. Petras vyksta į Syrijos Antijo- 
chiją; čia būdamas šešerius metus, įkūrė Antijochijos bažnyčią. 
Palikęs savo vietoje vyskupą Evadijų, vyksta į Romą, į patį pa- 
gonijos vidurį; čia būdamas per 25 metus, valdė visą Kristaus 
Bažnyčią. Jo mokinys ir palydovas šv. Morkus 'kanka į Egipto 
Aleksandriją. Šv. Povilas, tautų apaštalas, Barnabo Iydimas, 
tris sykius lanko Mažosios Azijos miestus, pietinės Europos Grai- 
kiją ir Makedoniją; šv. Jonas valdo Mažosios Azijos Bažnyčias; 
jo brolis šv. Jokūbas vyresnysis keliauja į Ispaniją; šv. Jokūbas 
jaunesnysis valdo Jeruzolimos "Bažnyčią; šv. Andriejus skelbia 
Evangeliją Skitams apie Dunojų, Rusijos pietuose; šv. Tomas ir 
Baltramiejus platina Dievo žodį Tigro ir Eufrato upių srityse iki 
Indijos; Simonas — šiaurinėje Afrikoje. 

Evangelija sklinda viesulo greitumu. Apaštalai, neįstengda- 
mi viso darbo patys vieni nuveikti, pasirinkę dorų, išmintingų 
vyrų, įšvenčia juos, į vyskupus. Vyskupai, gavę galią nuo apaš- 
talų, švenčia sau įpėdinius vyskupus ir jų pavaduotojus kunigus. 
Taip, ne kitaip kyla dieviška Kristaus Bažnyčios jerarchija. 


Šventasis Petras ir jo įpėdiniai, 


Jėzus Kristus įsteigė savo Bažnyčią regimą, kaip regimą ir 
tobulą draugiją, turinčią savo tvarką; tikslą. Todėl negalėjo jos 
palikti be regimo ganytojo. Bažnyčia, išsiplėtojusi po visą pasau- 
Jį, priglaudusi įvairiausias tautas, būdu, temperamentu, kultūra 
savotiškas, net tarp savęs besivaidijančias, be regimo ganytojo 
nebūtų išsilaikiusi vienybėje. Nėra gyvo 'daikto be galvos. 

Ganytojo valdžią Jėzus Kristus suteikė šventam Petrui: 
1) „Aš tau sakau: tu Petras, ir ant tos uolos aš pastatysiu savo 
Bažnyčią, ir pragaro vartai jos nenugalės. 2) Tau aš duosiu: dan- 
gaus karalystės raktus; ką tu suriši žemėje, bus surišta ir dangu- 
je, ir ką tu atriši žemėje, bus atrišta ir danguje“. 3) „Jėzus tarė 
Simonui Petrui: Jono sūnau, Simonai, ar myli mane labiau, kaip 
šitie?“?) Tris kartus klausiamas, Petras tris kartus atsakė: „Taip, 
Viešpatie, tu žinai, kad aš tave myliu“. Jėzus jam tarė: „ganyk 
mano avinėlius... ganyk mano avis“.) 4) „Simonai, Simonai! 
Štai šėtonas reikalavo jūsų, kad persijotų jus, kaip kviečius; bet 


*) Mat. 17,13—19; ?) Jono 21,14—17. 

aš prašiau už tave, kad tu nenustotumei tikėjimo; todėl tų /kada 
nors grįžęs stiprink savo brolius“.') 

Taigi Jėzus Kristus aiškiai išskyrė šventąjį Petrą iš apašta- 
lų. Jį vieną padarė visuotinės Bažnyčios pamatu, jam vienam 
davė dangaus raktus, jam! teliepė ganyti avinėlius ir avis, taisyti 
brolių klaidas. Nuosakiai tad Jėzus Kristus, suteikdamas taip 
didžią šv. Petrui valdžią, norėjo jį palikti žemėje savo vietininku. 
Tiesa, ir kitiems apaštalams suteikė galią mokyti, išrišti, ganyti, 
bet tik vienybėje su šv, Petru. 

Petras gano. Visur regime Petrą turint pirmą vietą. Pir- 
mas buvo prie Jėzaus Kristaus, visur Jį lydėjo: ir į Alyvų dar- 
žą, ir ant Taboro kalno, ir ant ežero, ir Kaifo kieme. Petras pir- 
mas pradeda skelbti Evangeliją: pirmu pamokslų palenkė prie 
Kristaus tris tūkstančius, antru penkis tūkstančius sielų. Petras 
pirmas patarė išrinkti apaštalą Motiejų, Jūdos vieton. Petras vi- 
sų apaštalų vardu kalba teisme. Petras pirmininkauja Apaštalų 
Susirinkime ir nutaria paleisti krikščionis nuo kai kurių žydų 
apeigų; Petras nuteisė Magą Simoną; Petras nuteisė Ananiją ir 
Sapyrą.... Ž 

Apaštalai pripažino šv. Petrui pirmenybę. Evangelistai, 
minėdami apaštalus, visur Petrui duoda pirmą vietą, sakydami: 
„Petras ir apaštalai“, „Petras ir kiti apaštalai“, „Petras su. apaš- 
talais“. Visur pirmas. Pirmas ne pašaukimu, ne amžiumi, ne 
mokslu, bet pirmas dūotąja jam pirmenybe. 

Kaip vyriausiasis Bažnyčios mokytojas, kunigas ir ganyto- 
jas, Petras eina į Romą, kad pačiame pagonijos centre užžiebtų 
Evangelijos šviesą ir įsteigtų Kristaus vietininkui sostą. Čia pa- 
silikdamas, jis valdė Kristaus Bažnyčią per 25 metus. Pagaliau, 
daug vargo iškentėjęs, buvo nukankintas ant kryžiaus. Jo šv. 
relikvijos ilsis šv. Petro bazilikoje. 

2) a) Šventas Petras mirė. Bet jam suteiktoji valdžia nemiršta. 
Viešpaties Bažnyčia, pastatyta ant gyvos šv. Petro uolos, stovės 
lig amžių pabaigos. Per amžius neiškris iš šv. Petro rankų dan- 
gaus raktai. Regimas ganytojas per amžius ganys savo aveles, 
Taip turi būti: Karaliui mirus, į jo sostą žengia jo įpėdinis, įgy- 
damas tėvo valdžią. Ir Kristaus Bažnyčia, kaip tobula draugija 
ir gyvas kūnas, negalėjo likti be galvos. Mirus šv. Petrui, būtinai 
turėjo kas nors paveldėti jo sostą ir jo valdžią. Neįmanoma, 


1) Luk. 22,51—32. 

kaip Kristaus Bažnyčia, pasklidusi po visą pasaulį, galėtų gyven- 
ti be galvos, be ganytojo! "Tas vyriausias regimas mokytojas, ku- 
nigas ir visos Kristaus Bažnyčios ganytojas, Šv. Petro įpėdinis, 
Jėzaus Kristaus vietininkas žemėje yra Romos Popiežius. 

b) Romos Popiežiai valdo Kristaus Bažnyčią. Audros siau- 
čia, žemė dreba, valstybės griūva, o šv. Petro įpėdinio sostas per 
20 amžių kaip stovėjęs stovi ir stovės lig amžių pabaigos; stovės, 
nes jis ne žmonių rankomis pastatytas; stovės taip ilgai, kaip 
Kristaus Bažnyčia, tvirtas, kaip uola; stovės be ginklų, be kariuo- 
menės, kuriais remiasi pasaulio galybė. Amžinoji Tiesa yra galin- 
gesnė už galingą pasaulį. 

Kad šv. Petras ir jo įpėdiniai, popiežiai, valdė Kristaus Baž- 
nyčią, liudija visų amžių istorija, Bažnyčios Tėvai, ir visuotinie- 
ji Vyskupų Susirinkimai, 

Vyskupai yra apaštalų įpėdiniai. 

Išganytojas buvo pirmas vyriausias mokytojas, kunigas ir 
ganytojas. Tą trejopą valdžią — mokyti, dalinti šventus sakra- 
mentus, ganyti Jis suteikė savo Bažnyčiai. "Todėl, kaip greta 
švento Petro Jėzus Kristus pastatė kitus apaštalus, įsakydamas 
jiems vienybėje su šv. Petru mokyti, dalinti šventus sakramen- 
tus ir valdyti įBažnyčią, taip greta Popiežių pastatė apaštalų įpė- 
dinius, vyskupus, kad vienybėje su Popiežium mokytų, teiktų 
sakramentus, valdytų. — Ir vėl, kaip greta apaštalų išrinko 72 
mokiniu, kad, evangeliškam darbui augant, pavaduotų apašta- 
ius, taip greta vyskupų pastatė kunigus, jų pavaduotojus, kad 
jų priklausomi mokytų, teiktų sakramentus ir padėtų valdyti. 

Taigi regimą Kristaus Bažnyčios dievišką jerarchiją suda- 
ro Popiežius, vyskupai ir kunigai. — Arkivyskupai, egzarchai, 
patriarchai, kardinolai atsirado Bažnyčioje tik paskiau. 

Kadangi tik apaštalai ir tikri jų įpėdiniai tegavo trejopą 
Kristaus valdžią, tai tik tikras apaštalų įpėdinis tegali švęsti vys- 
kupą bei kunigą. Įpėdinystė ir pašventimas yra būtina kunigys- 
tės sakramento sąlyga. 

Antra sąlyga — pasiuntimas. Išganytojas tampriu ryšiu 
surišo apaštalus su Petru. Be Petro negalima Bažnyčios nė 
įsivaizduoti. Todėl vyskupas, apaštalų įpėdinis, būtinai turi pa- 
laikyti ryšius su šv. Petro įpėdiniu, popiežiumi. Vienybė su Pet- 
ro sostu yra būtina sąlyga. Be šios vienybės vyskupas nustoja 

apaštališkos įpėdinystės pobūdžio. "Todėl šventinamas ir pašvęs- 
tas vyskupas turi turėti iš Šv. Tėvo įgaliojimo raštus, kad galėtų 
vienybėje su popiežium ganyti sau pavedamas aveles. 


Kunigai yra vyskupų padėjėjai. 


Kunigas skelbia Dievą žodį, laiko mišias, teikia sakramen- 
tus, švenčia, laimina, valdo jam pavestą parapiją. Taigi kuni- 
gas, kaip ir vyskupas, yra įpareigotas Kristaus Bažnyčioje moky- 
ti, ganyti. Kas jam suteikė tą trejopą galiąą Aišku, ne;žmonės. 
Žemės valdovai dalina žemės pareigas, o kunigo pareigas tegali 
teikti tik pats Dievas. 

Šv. Raštas liudija, jog pats Išganytojas greta apaštalų 
dviem atvejais pasiuntė po 72 mokinius skelbti Dievo žodžio 
lankyti ligonių ir eiti kitų kunigo pareigų.') Jie valdžia buvo ma- 
žesni už apaštalus;, vis dėlto ir jie Dievo malonės buvo pašaukti 
dirbti kunigo darbo. 

Kaip vyskupas eina savo pareigas, klausydamas Popiežiaus, 
taip kunigas turi bendradarbiauti su savo vyskupu. Be vyskupo 
pasiuntimo jo galia lieka sulaikyta. 

Gerbkit juos, nes jie yra Dievo vietininkai žemėje. Mylėkit 
juos, nes jie yra jūsų dvasios vadai. Klausykit jų, nes jie yra jū- 
sų viršininkai ne savo valia, bet valia To, kuriam jūs ir jūsų dva- 
sios vadai duos apyskaitą Dievo teisme.) 


Kristaus Bažnyčios ir jos galvos neklaidingumas. 


Neklaidinga yra mokinanti Bažnyčia. Mokinančią Bažnyčią 
sudaro Popiežius su vyskupais. Bažnyčios galvos neklaidingu- 
mas sutampa su Kristaus Bažnyčios nėklaidingumu, Bažnyčios 
— su Popiežiaus. Reikėtų tad apie tai kalbėti bendrai, tačiau 
aiškumio dėliai kalbėsim atskirai. 


I) Kristaus Bažnyčios neklaidingumas, 
Išganytojas įsteigė savo Bažnyčią visų amžių išganymui ir 
pažadėjo su ja pasilikti lig amžių pabaigos?) Šventoji Dvasia žo- 
dėjo budėti joje.*) Todėl, amžiams slenkant, ji negalėjo išnykti, 
kaip kad nyksta žmonių darbai, negalėjo suklupti nei pasikeisti 


1) Luk. 10,1; *) 2 Kor. 5,20; 1 Timot. 5,17; Luk, 10,16; 3) Mat. 28,20; 
*) Jon. 14,16—17. 

į kitą, bet ta pati turi tverti per amžius. Kad ji klystųj dingtų 
Kristaus Bažnyčia žemėje, o žuvus Bažnyčiai, žūtų ir žmonių iš- 
ganymas, atpirkimo darbas taptų tuščias., Tad pats protas, Die- 
vo malonės apšviestas, daro išvadą Kristaus Bažnyčią esant am- 
žinai neklaidingą. . 

Kaip suprasti "Bažnyčios neklaidingumą?. Kristaus Kara- 
lystė yra ne iš šio pasaulio. į Ne jos dalykas spręsti pasaulinius 
klausimus, tvarkyti valstybes, jų ūkį. Šv. Augustinas sako: 
Dieviškas Mokytojas neatėjo įsteigti pasaulinių mokslų kated- 
ros, išrasti mokslinių sistemų, rašyti mokslo knygų Adomo sū- 
nums. Todėl nepaliko Jis tos pareigos nei Bažnyčiai, nei Popie- 
žiui, ir šiuose dalykuose Bažnyčiai neklaidingumo neprižadėjo“. 
Todėl šiuo atžvilgiu ji klydo ir klys kaip žmonės kad klysta. 
Todėl mokslo, politikos, ūkio dalykų srityje ji nesiima neklysti. 

Mokinanti Kristaus Bažnyčia neklysta tada, kai Popiežius 
su vyskupais, susirinkę į visuotinę santarybą, nuodugniai ap- 
svarstę tikėjimo bei doros tiesą, pareiškia visai Bažnyčiai savo 
galutinį nutarimą. 

Mokinanti Kristaus Bažnyčia neklysta tada, kai Popiežius, 
kaip Visuotinės Bažnyčios galva, mokytojas, Jėzaus vietininkas, 
pats vienas be kitų vyskupų, iškilmingai iš šv. Petro Sosto skel- 
bia tikėjimo bei doros tiesą. 

Jo balsas ex cathedra (iš Sosto) yra visos Bažnyčios bal- 
sas. Tas balsas tvarko Kristaus Bažnyčią per 20 amžių neklysda- 
mas ir tvarkys lig amžių pabaigos. Kad jis tikėjimo ir doros daly- 
kuose būtų kuomet apsirikęs, tuo pat būtų apsirikusi neklaidin- 
goji Kristaus Bažnyčia; o tai — negalimas daiktas. 

Kristaus Bažnyčios neklaidingumą nuosakiai patvirtina Šv. 
Raštas: „Eikite tat mokykite visas tautas... mokydami juos lai- 
kyti visa, ką tik esu jums sakęs. Ir štai aš esu su jumisi per vi- 
sas dienas iki pasaulio pabaigai“.!) Išganytojas pats žada budėti 
ir patikrina šventosios Dvasios budėjimą: „Aš melsiu Tėvą ir 
Jis duos jums kitą Ramintoją, kad pasiliktų su jumis per amžius, 
tiesos Dvasią“.?) Kadangi Išganytojas ir Šventoji Dvasia žada 
pasilikti su apaštalais per amžius; tad aišku, kad pasilieka ir su 
apaštalų įpėdiniais — popiežiais ir vyskupais. Taigi mokinanti 
Kristaus Bažnyčia neklysta. 


i) Mat. 28,19—20; *) Jono 14,16—17. 

2) Popiežiaus neklaidingumas. 


Popiežiaus neklaidingumo tiesa remiasi sveiku protu, šven- 
tuoju Raštu, padavimai ir Visuotiniųjų Susirinkimų nutarimais. 

Ką sako sveikas protas? Kristaus Bažnyčia yra gyvas ir 
tobulas kūnas žemėje. Jos galva yra popiežius. Kadangi Kris- 
taus Bažnyčia yra neatskiriama nuo popiežiaus, popiežius nuo 
Bažnyčios, tai popiežiaus neklaidingumas turi būti neatskiria- 
mai surištas su Kristaus Bažnyčios neklaidingumu. Apsirinkant 
popiežiui, apsiriktų Bažnyčia ir tuo būdu nutoltų nuo savo galu- 
tinio tikslo. 

Be to, kad popiežius yra neklaidingas, nutarė neklaidingo- 
ji Kristaus Bažnyčia, taigi popiežiaus neklaidingumas yra tikė- 
jimo dogma. 

Popiežius neklysta tada, kai, kaip Kristaus Bažnyčios gal- 
va ir vyriausias mokytojas ir Kristaus vietininkas, e1 cathedra 
paskelbia visai Bažnyčiai tikėjimo bei doros tiesą. 

Popiežius privatiškamie gyvenime — mokslo, politikos, eko- 
nomikos srityje — nėra neklaidingas. Šioje srityje jis niekuo- 
met nė nesisavino neklaidingumo. 

Ką sako Šv. Raštas? „Aš tau sakau: tu Petras, ir ant tos 
uolos aš pastatysiu savo Bažnyčią, ir pragaro vartai jos nenuga- 
lės“.!) Petras ir jo įpėdiniai yra. gyva Kristaus Bažnyčios uola, 
tvirta uola, tvirtesnė už pragaro galybes. Ant šitokios uolos pa- 
statyta Jo Bažnyčia tvers per amžius. Petras ir! jo įpėdiniai 
yra Bažnyčios mokytojavimo uola, kunigavimo uola ir valdy- 
mo uola. Aišku tad, kad šitokia uola yra neklaidinga. Šiam pa- 
matui susvyravus, pragaro galybės jau būtų ją nugalėjusios, 

„Tau aš duosiu dangaus karalystės raktus; ką tu suriši 
žemėje, bus surišta ir danguje, ir ką tu atriši žemėje, bus atrišta š 
ir danguje“.?) Pasinaudodami tąja valdžia, Petras ir jo įpėdiniai 
gali visus tikinčiuosius surišti, įstatymo ryšiu, kurį tuoj ir dangus 
pripažins, o juk Dievas negali leisti, kad Jo vardu Bažnyčia būtų 
klaidinama, 

„Kas netikės, bus pasmerktas“.?) Klysdamas negali smerkti! 

„Ganyk mano avinėlius...' Ganyk mano avis“ 4) Išganytojas 
žengdamas į dangų, įpareigoja Petrą ir jo įpėdinius ganyti savo 
Bažnyčią. Popiežius tad, kaip visų ganytojas, turi būti neklai- 
dingas. 


*) Mat. 16,18; *) Mat. 16,19; *) Mork. 16,16; *) Jono 21,15—17, 

„Simonai, Simonai! Štai, šėtonas reikalavo jūsų, kad per- 
sijotų jus, kaip kviečius; bet aš prašiau už tave, kad tu nenusto- 
tumei tikėjimo; todėl tu, kada nors grįžęs, stiprink savo bro- 
lius“,') Išganytojas praneša, kad šėtonas sijos, kaip kviečius — 
gundys Kristaus Bažnyčią — apaštalus, vyskupus, kunigus, ti- 
kinčiuosius. Todėl suteikia Petrui ir jo įpėdiniams tvirto tikėji- 
mo malonę, kad gundomas galėtų pastiprinti, jų klaidas taisyti. 
— Suglaudę minėtus Šv. Rašto tekstus, turėsim pilną popiežiaus 
neklaidingumo vaizdą. 

Ką sako istorija? Popiežiaus: neklaidingumo tiesą patvir- 
tino Bažnyčios Tėvai ir Visuotinieji Vyskupų Susirinkimai — 
Efezo Susirinkimas 431 m., Chalkedono 451 m., Konstantinopo- 
lio 681 ir 870 m, Lugduno 1274, Florencijos 1439 m., Vatikano 
1870 m. 


Kristaus Bažnyčios žymės. 


Greta Katalikų Bažnyčios matome protestantų, kalvynų, 
anglikonų, pravoslavų ir kitas. Taigi kyla klausimas, kiek bažny- 
čių įsteigė Viešpats Jėzus? Aišku, ne dvi, ne tris, tik vieną. Jei- 
gu vieną teįsteigė, kyla antras klausimas, kokiomis žymėmis Jė- 
zus pažymėjo regimąją savo Bažnyčią, kad ją atskirtumėm nuo 
atskalų?. Pažymėjo vienybe, šventumu, katalikiškumu, apašta- 
liškumu. Pažvelkim į tas žymes arčiau. 

1. Kristaus Bažnyčia viena. Jau pranašai pranašavo apie 
vieną kalną, kuriame susirinks visos tautos; kalbėjo apie vieną 
įstatymą, apie vieną Dievo karalystę žemėje visiems amžiams. 
Jų kalba įvyko — Jėzus Kristus įsteigė vieną Bažnyčią. Siųsda- 
mas apaštalus, liepė skelbti vieną mokslą, teikti vienus sakra- 
mentus, liepė klausyti vienos valdžios. Pastatė savo Bažnyčią 
ant vienos uolos, „ir bus, sako, viena avidė ir vienas ganyto- 
jas“.?) Paskutinėje vakarienėje meldė, „kad visi būtų viena“ 
Šv. Povilas sako: esame „vienas kūnas ir viena dvasia... Vienas 
Viešpats, vienas tikėjimas, vienas krikštas, vienas 'Dievas ir visų 
Tėvas“.3) i 

Kaip vienas tėra Tarpininkas tarp Dievo ir Žmonių, Jė- 
zus Kristus, taip viena tėra mūsų tarpininkė ir miotina Bažnyčia. 
Tačiau, kas nesąmoningai nėra vienybėje su Kristaus Bažnyčia, 
tas bent siela gali prie jos priklausyti. 


*) Luk. 22,31—32; *) Jono 10,16; 3) Efez, 4,46. 

2) Kristaus Bažnyčia šventa. Šventa, nes jos įsteigėjas šven- 
tas; šventa, nes jos skelbiamas mokslas šventas; šventa, nes teikia 
šventus sakramentus; šventa, nes savo vaikus veda šventumo ke- 
liu; šventa, nes savo tarpe turi Šventųjų. — Kitaip kalbant, Kris- 
taus Bažnyčia turi būti šventa tikslu, šventa priemonėmis, šventa 
vaisiais. 

3) Kristaus bažnyčia visuotinė. Visuotinė arba katalikiška, 
nes Išganytojas, trokšdamas išganyti visą pasaulį, įsteigė Bažny- 
čią visiems žmonėms, visiems amžiams, visoms vietoms. „Eida- 
mi į visą pasaulį skelbkite Evangeliją visam sutvėrimui“.') Štai 
aš esu su jumis per visas dienas iki pasaulio pabaigai“.?) 

4) Kristaus Bažnyčia apaštališka. Apaštališka, nes ją apaš- 
talai išplatino Jėzaus Kristaus vardu; apaštališka, nes taip tiki 
ir moko, kaip tikėjo ir mokė apaštalai; apaštališka, nes jos mo- 
kytojai yra apaštalų įpėdiniai. 

Be šių keturių žymių nepripažintumėm Kristaus Bažnyčios. 

Tik Romos Katalikų Bažnyčia teturi minėtus ženklus: Ji 
yra viena; ji yra šventa; ji yra visuotinė bei katalikiška; ji yra 
apaštališka. „Tikiu į vieną, šventą, katalikišką ir apaštališką 
Bažnyčią“ (Konst. Susir. Simb. 381 m.). 


Už Kristaus Bažnyčios nėra išganymo. 


Ši tikėjimo tiesa yra būtina išvada iš to, kas buvo kalbėta 
apie Kristaus Bažnyčią. Kitokia išvada neimanoma. Ji Bažnyčios 
paskelbta tam, kad išblaškytų klaidingas nuomones, esą, visi ti- 
kėjimai esą lygiai geri, visi keliai ir šunkeliai vedą į dangų; ge- 
riausia tad esą pasilikti tame tikėjime, kuriame kas gimė. Do- 
ros ir tikėjimd atžvilgiu tai yra didelė klaida, klaida tiesiog ne- 
pakenčiama. "Todėl šiuo noriu pasakyti, jog vienas tėra kelias į 
amžiną gyvenimą. 

„Aš kelias, tiesa ir gyvenimas. Nė vienas neateina pas Tė- 
vą, kaip tik per mane“.?) Kas čia kalba? Kalba Tas, kurs įstei- 
gė vieną neklaidingą Bažnyčią, Bažnyčią šventą, visuotinę iv 
apaštališką. Taigi tik toje Bažnyčioje ir yra „kelias, tiesa ir gy- 
venimas“. Už jos slenksčio »nėra išganymo. 

Už jos slenksčio nėra išganymo piktos valios žmonėms. 
Žmonių, kurie nesąmoningai Kristaus Bažnyčiai nepriklauso, 


nesmerkiame taip iš karto. Jei jie vykdo įgimtus Dievo ir gam- 


1) Mork. 16,15; *) Mat. 28,20; 3) Jono 14,6. 

tos įsakymus ir yra pasiryžę eiti tiesos keliu, jie priklauso prie 
Kristaus Bažnyčios sielos. 'Mes melskime Dievą, kad tikro tikėji- 
mo šviesa apšviestų visą pasaulį, kad būtų viena Kristaus avidė 
ir vienas ganytojas... 


Tikiu Šventųjų bendravimą. 

1), Šventųjų bendravimas yra susivienijimas į vieną bend- 
riją dangaus, žemės ir skaistyklos. Kitaip sakant, Šventųjų ben- 
dravimas — tai susituokimas į vieną mistišką kūną trijų Baž- 
nyčių: linksminančiosi danguje, kenčiančios skaistykloje ir ka- 
riaujančios žemėje, kurių nariai, siekdami prie bendro tikslo, 
semias Dievo malonių iš bendro šaltinio ir dalinasi  dvasiškais 
turtais. 

Taigi į Šventųjų bendravimą įeina: a) Visa regima Kata- 
likų Bažnyčia. Ji yra Bažnyčia kariaujanti vargo ir ašarų klo- 
nyje, kariaujanti -su nedoru pasauliu, šėtonu ir kūnu. b) Į Šven- 
tųjų bendravimą įeina skaistykla. "Tai — ikenčianti Bažnyčia. 
Čia, kentėjimo, skausmo ir ašarų vietoje, ištikimi Dievo tarnai, 
mirę su mažomis nuodėmėmis,  atgailoja, kol išdils paskutinė“ 
nuodėmės dėmė. <) Į Šventųjų bendravimą įeina dangus, kur 
palaimintųjų sielos, perplaukusios gyvenimo jūrą, atrado amži- 
ną uostą, kur gyvenimas be mirties, kur nėra vargų, prispaudi- 
mų, ligų, bado, kur linksmybė be nuliūdimo. Tai — besilinks- 
minančioji Bažnyčia. S 

Šventųjų bendravimo galva yra Viešpats Jėzus. Jo nariai 
vieni kariauja žemėje, kiti kenčia skaistykloje, treti linksminasi 
danguje. — Žmogaus kūne galva yra susijusi su visu liemeniu, 
nariai su liemeniu ir galva; be to, ir sąnariai su kits kitu susi- 
ję. Panašią vienybę regime ir Šventųjų bendravime: dangus, 
žemė, skaistykla — tai vienas mistiškas kūnas, Viešpats Jėzus — 
jo galva. Kaip kūnas yra susijęs su galva, taip Šventųjų bend- 
ravimas susijęs su Viešpačiu Jėzumi. Be to, kaip to paties kū- 
no nariai mes esame susiję ir savo tarpe. 

Kokiu ryšiu dangus, žemė ir skaistykla jungiasi į vieną 
bendriją? Kadangi Šventųjų bendravimas yra mistiškas kūnas, 
tai visi jo nariai jungiasi mistišku ryšiu — tikėjimu'ir meile. Ti- 
kėjimu ir meile mes susiję su savo galva Viešpačiu Jėzumi, ir 
Jis su mumis; tikėjimu ir meile susiję su sielomis skaistyklo- 
je ir palaimintais danguje; tikėjimu ir meile visi mes žemėje su- 
siję tarp savęs ir su visais katalikais, nors jų ir nepažintumėm. 

Tą Bendravimą vadiname Šventųjų, nes vieni jos nariai 
jau yra danguje, kiti dangaus prieangyje, treti dar tebeina dan- 
gaus linkui. 2 

2) Kaip dangus, žemė, skaistykla bendrauja? a) Mes dan- 
gaus šventuosius garbiname, švenčiamė jų šventes,  statomeė 
jiems bažnyčias, altorius, paminklus. Šventųjų nuopelnai mums 
naudingi;  šelpia mus, kaip bendro mistiško kūno narius. Šven- 
tieji neša mūsų gerus darbus, vargus ir ašaras prie Dievo. Tai — 
mūsų tarpininkai! 

b) Dangus mus šelpia, mes šelpiame skaistyklą: mūsų geri 
darbai — malda, pasninkas, išmalda, atlaidai, Šventų Mišių au- 
ka — krinta į skaistyklą, lyg gaivinanti rasa, ir šaldo ugnies 
karštį, džiovina ištremtųjų ašaras, trumpina kančią ir atidaro 
dangų. 

c) Mes, kaip vienos motinos vaikai, dalinamės savo tar- 
pe dvasišku iždu, kurį Viešpats Jėzus sudėjo savo Bažnyčioje; 
dalinamės vaisiais Dievo žodžio, šventų Mišių, šventų Sakramen- 
tų ir Bažnyčios viešų maldų; tampame dar kiekvieno nario nuo- 
pelnų dalininkais, kurio geri darbai yra naudingi ne tik jam pa- 
čiam, bet ir visai bendruomenei. 

d) Jėzaus Karaliaus, Visų Šventųjų, Vėlinės šventės nuo- 
sakiai vaizduoja Šventųjų bendravimo tiesą. Visų Šventųjų 
šventėje mes, žemės vargšai, garbiname visą dangų, Vėlinėse tie- 
siame pagalbos ranką skaistyklai; Jėzaus Karaliaus šventėje gar- 
biname Šventųjų bendravimo galvą, pasaulio karalių Karalių. 


X Apaštalų Išpažinimo straipsnis. 


Tikiu nuodėmių atleidimą. 


1) Nėra žmogaus be nuodėmės. „Kas iš jūsų be nuodė- 
mės?“!) Kas sakytų esąs be nuodėmės, būtų melagis. Ir teisu- 
sis septynissyk per dieną nusideda. Bet taip pat tiesa, kad nė 
vienas suteptas neregės Dievo veido. ,,Būkite šventi, nes aš esu 
šventas“.?) Nusidėjėlį pašvenčia tik nuodėmių atleidimo malonė. 


Atleisti nuodėmes tegali tas, kurs buvo užrūstintas, dova- 
noti skolas tas, kuriam esame kalti. Kadangi visi Dievą rūsti- 


i) Jono 8,7; ) Kun. 11,44. 

name, tad, jausdamies esą kalti, kasdien meldžiame: „Tėve... 
atleisk mums mūsų kaltes.“ 

Išganytojas atėjo atleisti nuodėmių. „Štai Dievo Avinėlis, 
štai kurs atima pasaulio nuodėmę“.') Patsai vardas Jėzus reiškia 
Išganytojas, nuodėmių Atleidėjas. Kol buvo pasaulyje, Jis pats 
atleido nuodėmes — atleido Magdalenai, Zakiejui, galvažudžiui 
ant kryžiaus. 

Paskiau nuodėmių atleidimo galią suteikė savo apaštalams. 
„Iš tikrųjų, sakau jums, ką tik jūs surišite žemėje, bus surišta ir 
danguje, ir ką tik atrišite žemėje, bus atrišta danguje“.?) Antru 
atveju, prieš įžengdamas į dangų apsireiškęs apaštalams, tarė: 
„Kaip Tėvas manė i siuntė, taip ir aš jus siunčiu, Taip pasakęs, 
jis kvėpė į juos ir jiems tarė: Imkite Šventąją Dvasią. Kam nuo- 
dėmes atleisite, tam jos atleistos, ir kam sulaikysite, jos sulai- 
kytos“.3) 

Apaštalams mirus, nuodėmių atleidimo galia pasiliko Kris- 
taus Bažnyčioje; ją iš apaštalų paveldėjo teisėti jų įpėdiniai — 
vyskupai ir kunigai. — Greta nuodėmių atleidimo Viešpats su- 
leikė savo Bažnyčiai ir jų sulaikymo galią: „Ką tik jūs surišite 
žemėje, bus surišta ir danguje.“ i 

2. Nuodėmių atleidimo malonę gauname tik per Viešpa- 
ties Jėzaus Kristaus nuopelnus. Dievas reikalauja mūsų išsitei- 
sinimo; bet mūsų kaltės Dievui yra tokios didelės, jog mes, Jo 
akyse būdami mažesni, negu dulkės, neturime galios permaldau- 
ti Jo rūstybės. Senojo Įstatymo ir visos žmonijos aukos reiškė 
žmogaus kaltę ir bausmę ir kartu negalią išsilaisvinti iš kaltės. 
Todėl pats Dievas, mūsų pasigailėdamas, nužengė ant žemės; pri- 
ėmęs mūsų kaltės, mus išgelbėjo; atverdamas visiems neišsemia- 
mą savo malonių šaltinį, atidarė dangų. 

Nusidėjėlis yra baustinas. Todėl dėl Jėzaus Kristaus nuo- 
pelnų gauname ne tik kaltės, bet ir bausmės atleidimą. 

3. Kaip teikiama nuodėmių atleidimo malonė? Per šventą 
Krikštą Dievas mums atleidžia gimtąją nuodėmę, Jei kas paau- 
8ęs tą sakramentą priima, tuomet jam atleidžiama be gimtosios 
visos nuodėmės — ir kaltė ir bausmė kaip amžina, taip ir lai- 
kinė. Todėl žmogus, po Krikšto miręs, nepatyręs skaistyklos, 
blizgąs kaip auksas, baltas kaip sniegas, turi laimės regėti Dievo 
veidą. 


*) Jon. 1,29; *) Mat. 18,18; 3) Jono 20,21—23, 

Šventą Krikštą galime priimti tik vieną kartą, 0 nusideda- 
me kas dieną. Todėl Dievas, suprasdamas mūsų silpnybę, įsteigė 
Atgailos sakramentą, kuriuo atleidžia mums mūsų kaltes, kiek 
kartų maldaujame Jo gailestingumo. 

Dievas teikia mums nuodėmių atleidimo malonę ne vel- 
tui — reikia gailesčio, išpažinties ir atlyginimo. „Tas, kurs mus 
be mūsų sutvėrė, išganyti mus be mūsų negali“ (Šv. Augustinasi. 
Taigi turime visų pirma. patyrinėti savo sąžinę, sužadinti gailes- 
ti, lydimą nuodėmių neapykantos. Turime patys save skųsti ku- 
nigui, Dievo tarnui, aiškiai nusižemindami, savo kaltybių nedi- 
dindami ir nemažindami. Pagaliau turime atsilyginti Dievui ir 
artimui. Dievui — pakeisdami savo gyvenimą, tapdami nauju 
žmogumi; artimui — grąžindami svetimą gera, atšaukdami šmeiž- 
tūs, atlygindami skriaudas, mesdami rūstybę, kerštą... 

Atgaila tat yra ną baudžiava. Ne pasaulis uždėjo tą naštą, 
bet pats įgimtas sąžinės balsas: „nusidėjai — daryk atgailą“. Tą 
sąžinės balsą girdim per visą savo gyvenimą. Išganytojas sako: 
„Jei nedarysite atgailos, visi pražūsite“.?) 

Krikštas mus gimdo Kristui. Atgaila pakelia puolusius. Ki- 
ti sakramentai ir gerį darbai dauginą, Dievo malonės saiką, skai- 
drina ir tobulina sielą. Paskutinis patepimas ateina gelbėti mirš- 
tančio. Jei ligonis, būdamas be žado, negali nuodėmių išpažinti, 
paskutinis patepimas papildo išpažinties trūkumus, atleidžia 
nuodėmes. 

Koki didi, koki brangi yra nuodėmių atleidimo malonė! 


XI Apaštalų Išpažinimo straipsnis. 


Tikiu... kūno iš numirusių atsikėlimą. 


Pasauly visur matome nenumaldomą mirtį. Kasdien vis po 
kiek, nusidėvime kaip drabužiai, kasdien žengiame į karstą. Ta- 
čiau paskutinę dieną visi kelsimės iš numirusių ir apsidengę tik- 
ru savo kūnu stosim prieš Dievą, teisingą, Teisėją., 

Kelsimės iš numirusių. "Tą tiesą apreiškė Šv. Raštas. Vos 
pirmas žmogus nusidėdamas užsitraukė mirtį, Dievas prižadėjo 
ji prikelti iš numirusių. Ši apreikštoji iš numirusių atsikėlimo tie- 
sa giliai įsmigo į žmogaus širdį — ją išlaikė ne tik žydai, bet ir 
pagonys. Teisingasis Jobas, ligos, nelaimių suspaustas, save guos- 


1) Luk. 13,8. 

damas tarė: „Tikiu, kad mano Atpirkėjas gyvena, ir aš paskuti- 
nėje dienoje kelsiuos iš žemės ir vėl apsivilksiu savo' oda ir savo 
kūne regėsiu mano Dievą“.*) Reik žinoti, kad čia kalba Abraomo 
vienmetis, ne žydas, bet idumietis, kilęs iš pagonių krašto Hus. 
Todėl jis tikėjimą į mirusiųjų atsikėlimą gavo ne iš žydų, bet iš 
padavimų nuo pasaulio| pradžios. Pranašas Danielius šiaip pra- 
našauja apie iš numirusių atsikėlimą: „Tie, kur miega žemės 
dulkėse, atbus, vieni amžinam gyvenimui, kiti užgėdinimui“.?) 
Iš numirusių atsikėlimo tiesa šviečia broliams Makabiejams.3) 

Iš numirusių atsikėlimas — Naujojo Įstatymo pamatinė 
tiesa. Morta, Išganytojo klausiama, ar tiki, kad Lozorius kelsis 
iš numirusių, atsakė: „Žinau, kad jis atsikels atsikėlime, pasku- 
tinėje dienoje. Jėzus jai tarė: Aš atsikėlimas ir gyvybė“.*) Pa- 
galiau Išganytojas tą tikėjimo tiesą patvirtino, sakydamas: „Atei- 
na valanda, kurioje visi esantieji kapuose išgirs Dievo Sūnaus 
balsą; kurie gera darė, išeis, kad atsikeltų į gyvenimą, kurie gi 
pikta darė, kad keltųsi į teismą“.?) „Kas valgo mano kūną ir ge 
riaą mano kraują, tas turi amžinąjį gyvenimą, ir aš prikelsiu jį 
paskutinėje dienoje“.5) „Dievas... prikels ir mus savo galia“.?) 

b) Kelsimės iš numirusių. Negalimų daiktų Dievui nėra. 
Lengva buvo Dievui vienu savo žodžiu iš nieko sutverti visą pa- 
saulį, dar lengviau žmogų iš pelenų pažadinti: Jeigu Dievas sa- 
vo galybės žodžiu sutvėrė pasaulį, dėl ko tas pats Dievas negalė- 
tų tavęs prikelti iš numirusių? Jei prikėlė save, prikėlė Jairo 
dukterį, Sareptos našlės vienturtį sūnų, prikėlė Lozorių, kodėl 
Dievas negalėtų mūsų pažadinti iš miego? Juk lengviau prikelti 
iš dulkių, negu sutverti iš nieko! 

Šv. Povilas iš numirusių atsikėlimą lygina su grūdu, meta- 
mu į dirvą, kurs supuvęs virsta dulke, keliasi tarytum iš mirties 
į pilnesnę gyvybę. „Taip ir mirusiųjų prisikėlimas“.š) 

<) Kelsimės iš numirusių. Šią apreikštąją tiesą patvirtina 
visų tautų ir visų amžių visuotinis tikėjimas į kūnų atsikėlimą, 

d) Kelsimės iš numirusių, kad drauge su siela ir kūnas gau- 
tų, kas jam pridera. Kūnas tai — pusė žmogaus. Kūnas tai — 
sielos namai; kūnas tai — gerų bei blogų darbų, šventų bei pik- 

1) Job. 19,25—26; *) Dan. 12,2; 3) 2 Mak. 7,9—23; 4) Jon. 11,24— 25; 
5) Jon. 5,28—29; *) Jon. 6,55; 7) 1 Kor. 6,14; 5) 1 Kor. 15,36—43, 

tų jausmų indas. Kūnas pakėlė daug vargų, tramdė savo piktus 
palinkimus, valdė akis, liežuvį, ausis, gomurį, uoslę, kūnas skais- 
tybės, nekaltybės, blaivumo, teisingumo, darbštumo, maldingu- 
mo indas. Taigi ir kūnas, sielos gyvenimo reiškėjas, turi gauti 
tai, kas jam pridera. 

Antra vertus, kitiems kūnas buvo visokių nedorybių indas 
— puikybės, godumo, netyrumo, rūstumo, pavydo, apsirijimo, 
tingėjimo, buvo piktos sielos gyvenimo reiškėjas; todėl tas kūnas 
negali likti be bausmės. 


e) Kelsimės iš numirusių, nes Viešpats Jėzaus keldamasis 
nugalėjo mirtį. Išganytojas priėmė mūsų kūną, kad mirtų; mi- 
rė, kad save ir mus iš numirusių prikeltų. Mirtimi ant kryžiaus 
iš numirusių prikėlė mūsų sielą; amžių pabaigoją prikels ir mū- 
sų kūną. Tuomet įvyks visiškas nugalėjimas, kokio reikalauja 
Kristaus dieviška/ garbė. „Kaip per žmogų atėjo mirtis, taip per 
žmogų ir mirusiųjų atsikėlimas. Ir kaip Adome visi miršta, taip 
ir Kristuje visi bus atgaivinti“.!) Ta prasme pranašas Ozijas pra- 


“ 2 


našauja: „O mirtie, mirtis bus savo mirtimi“. 


2. Kelsimės tame pačiame kūne, kurį turėjome žemėje. 
Buities prigimtis iš esmės nesikeičia. Mūsų Išganytojas prikėlė 
tą patį kūną, kurį buvo paėmęs iš Marijos. Kelsimės ir mes tame 
pačiame kūne. Pav., Jonas gimęs, Jonas miršta, Jonasi kelsis iš 
numirusių. 


Kelsis iš esmės/tas pats kūnas, bet ne toks pat; būtent, at- 
sikėlęs įgys nemirtingumą, skaistumą, lengvumą, lakumą, dva- 
siškumą, kurių ypatybių pirmiau neturėjo. Todėl kartu su siela 
jis galės visur įtilpti, visur pasirodyti ir būti nematomas, neklius 
jam. nei tolumas, nei aukštumas, nei gilumas, nei durys, nei rak- 
tas, nei sieną, nei uola. Išganytojas, atsikėlęs iš numirusių, tą 
pačią valandą savo kūne buvo matomas ir nematomas; išėjo iš 
karsto neatvertęs akmens, nesužalojęs antspaudų, ėjo pro užra- 
kintas duris; įžengęs į dangų, sėdėdamas Dievo Tėvo dešinėje, 
1r tarp mūsų gyvena Švenčiausiame Sakramente. 


Prakeiktųjų prikeldintas kūnas bus baisus, biaurus, tam- 
sus. Teisingąjį visur lydės dangaus palaima, prakeiktąjį — Dic- 
vo rūstybė, pragaro kartybė per amžius. 


2 Kor. 15,21—22; *) Ozijos 13,14. 

XII Apaštalų Išpažinimo straipsnis. 


„Tikiu... amžinąjį gyvenimą“. 


Mirtis. 


i) Mirtis yra atsiskyrimas sielos nuo kūno. Kaip gyvybė, 
einant gyvybiniu dėsniu, kyla iš susivienijimo sielos su kūnu, taip 
mirtis ateina, sielai nuo kūno atsiskyrus. Miręs kūnas grįžta že- 
mėn, iš kurios buvo paimtas, virsdamas dulkėmis; 4 nemirtinga 
siela grįžta pas Dievą, pradėdama amžiną gyvenimą. Dievas 8y- 
vybės ir mirties Viešpats — Jis leidžia gyventi ir mirti, Jis gyve- 
nimo Alfa ir Omega. 

Mirties dėsnis aiškus. Šios gyvenimo tragedijos neišveng- 
sim. Bet mirties aplinkybės nuo mūsų paslėptos. Gal šiemet, 
gal ryt, gal šiandien Dievas pertrauks mūsų gyvenimo siūlą; gal 
tada, kai ypatingai norėsim gyventi ir bijosim, mirties, mirtis pa- 
žvelgs mums į akis ir, paglamonėjusi savą šaltomis rankomis, 
paguldys mus į karstą. Nežinom, kur mirsim — namie ar lau- 
ke, gal karo metu, gal jūroje, kelionėje. Nežinome, nė kaip mir- 
sim. Savo mirtimi ar netikėtai, ūmai ar ilgai sirgę, tarp savųjų 
ar apleisti, taikoje su Dievu ar nuodėmėse skęstą. Todėl Dievas 
persergsta: „„Budėkite tat, nes nežinote nei dienos nei valan- 
dos“.!) 

2) Mirtis moko mus ir ragina niekinti šio pasaulio gerybes. 
Nieko nepasiimsim iš savo turtų. Viską palikę, visų apleisti, ei- 
sim į amžinybės namus, 

Mirtis moko mus niekinti šio pasaulio garbę. Blizgėk ne- 
blizgėjęs, pūskis nesipūtęs — mirtis viską pabaigs. Tavo garbė 
išnyks, it dūmai; praeis, kaip šešėlis, nuaidės, kaip varpo garsas, 
Mirtis nuvainikuos tave —| nieko nebliks iš tavo kūno gražy- 
bės, iš garbės pas žmones, iš tavo didenybės ir valdžios ir iš kitų 
išsvajotų prakilnybių ir titulų. Ė 

Mirtis mus moko niekinti kūno geidulius. Visi kūno pajau- 
timai ieško pasitenkinimo: ir akys, ir ausys, ir liežuvis, ir lūpos, 
ir gomurys, ir nosis, ir kojos, ir rankos — visi prašo maisto. Įtik 
Savo kūnui, duok jam, ko jis geidžia, girdime mūsų nariuose bal- 
są. Mirtis primena! geidulių tuštybę ir viskam galą. 

Žmogus, turtų, garbės ir kūno geidulių vergas, bent mirda- 
mas supras, jog „visa, kas yra pasaulyje, yra kūno pageidimas, 


1) Mat. 25,13, 

akių pageidimas ir gyvenimo, puikybė. Pasaulis praeina ir jo 
pageidimas; kas gi daro Dievo valią, pasilieka per amžius“.!) 


Dievo teismas. 


Teismas yra dvejopas: paskiras ir visuotinis. Apie visuoti- 
nį teismą buvo kalbėta, aiškinant tikėjimo straipsnį „Iš ten, ateis 
gyvųjų ir mirusiųjų teisti“. Čia kalbėsim apie paskirą teismą. 

1) Ar bus teismas ir kam jis bus reikalingas? Jei Dievas yra, 
jei žmogaus siela nemiršta, jei ji yra laisva ir atsakinga už savo 
veiksmus, tai turi būti ir teismas. 

b) Žemėje yra pasaulinis teismas: tėvų teismas, garbės teis- 
mas, trečiųjų teismas, sąlyginis teismas; taikos, apygardos, tribu- 
nolo teismas; yra daboklės, arešto namai, kalėjimai, ištrėmimai, 
pabaudos, konfiskatos; teisių kodeksai, teisingumo įstaigos. Tai- 
gi teisė ir teisingumas, tvarkydami žmogaus gyvenimą, įrodo 
teismo buvimą ir jo reikalingumą. Ir visuomenės teismas smer- 
kia kaltininkus, nekaltus teisina, puolusius prikelia, nusipelniu- 
sius garbės vainikų vainikuoja. Jei jau šiame gyvenime yra 
teismas, tai būtinai turi būti pomirtinis, aukščiausias teisingumo 
tribunolas — Dievo teismas. Jis yra, jis turi būti. Tai — pama- 
tinė tikėjimo tiesa: „tikiu, jog Dievas yra teisingas, už gerus dar- 
bus dangumi, moka, už piktus pragaru baudžia“. 

<) Žmonių teismas ne visados esti teisingas nei pilnas, jis 
daug nepastebi paslėptų prasižengimų arba nuopelnų. Daug žmo- 
gaus sąžinės gelmėse tūno dalykų, težinomų vienam Dievui. To- 
dėl visa žinančio Teisėjo teismas būtinai reikalingas. 

d) Žemėje teisybės tarytum nėra. Čia dori žmonės skursta, 
o pikti džiaugiasi gyvenimu. Pats gyvenimas šaukte šaukia at- 
lyginimo, keršto, bet jų nesulaukia. Kantrusis Dievas leidžia aug- 
ti kukaliams tarp) kviečių iki piūties; tik piūties metu lieps juos 
surinkti ir sudeginti, o kviečius supilti į savo aruodūs. Amžinoji 
tad Dievo teisybė reikalauja, kad būtų teismas, teismas visiškas 
ir teisingas. 

e) Ką sako mūsų sąžinė? Sąžinės balsas nepajudinamas, 
tvirtas, kaip pati prigimtis; tai — tribunolas, kurs teisia, skun- 
džia, kaltina, baudžia, teisina, guodžia. "Tą balsą mes visados 
girdime. Jis mus lydi gerai bei! blogai darant. Gera padarius 
muims linksma, malonu, ramu, piktą — liūdna. Sąžinės kirmi: 


*) 1 Jono 2,16—18, 

nas, nenumaldomas teisėjas, seka paskui savo auką iki karsto. 
Ką tai reiškia? Reiškia, Dievas, teisingas teisėjas, išrašęs teisin- 
gumo knygą žmogaus sieloje, šaukia mus teisman. 

2. Kada, kur ir kaip mus Dievas teis? Teismas įvyks tuo- 
jau, sielai nuo kūno atsiskyrus; suteiks kam garbę — garbę, kam 
bausmę — bausmę. Teismas bus ten, kur žmogų užklups mir- 
tis — kare, laive, kely... Siela stos prieš Teisėją viena atskirta nuo 
kūno, apiplėšta iš turtų ir žemiškos garbės; stos viena, atskirta 
nuo žmonių, nuo giminių ir draugų; stos prieš Jėzų Kristų. Lig 
šiol Jėzus buvo gailestingas Dievas, geras ganytojas, tėvas, bro- 
lis, prietelis, draugas, dabar bus jau teisingas teisėjas, kuris, ne- 
atsižvelgdamas į asmenis, tyrinės, svarstys gerus ir blogus jo 
darbus. 

Teisėjas paskelbs sprendimą, kuris bus trejopas: nesutepta 
siela eis į dangų: „Ateikite mano Tėvo palaimintieji, paveldėkite 
jums nuo pasaulio įkūrimo prirengtą karalystę“.') Siela su mažo: 
mis nuodėmėmis eis į skaistyklą, kurios gaivalas skaistins ją, kol 
atlygins Dievo teisybei lig paskutinio skatiko, nes nė vienas su“ 
teptas nejeis į švento ir teisingo Dievo rūmus. Sunkiomis nuodė- 
mėmis suteršta siela, būtent, nesinaudojusi Dievo malone, nėda- 
riusi atgailos, eis į pragarą: „Eikite šalin nuo manęs, prakeiktie- 
ji, į amžinąją ugnį, kuri prirengta velniui ir jo angelams“ 2) 


Dangus. 


Mirsim. Iš mūsų kūno bepaliks žiupsnis dulkių. Bet dva- 
sia, kurią Dievas užžiebė žmoguje, tas Dievo paveikslas, kurį 
žmogus savy nešioja, nemirs, gyvens per amžius. 

Tikiu į amžinąjį gyvenimą — tikiu, jog žmogaus siela ne- 
miršta; tikiu, jog amžių pabaigoje siela drauge su kūnu gyvens 
be galo — per amžius. Tikiu, jog Dievas yra teisingas — geriems 
duos dangų, piktus pragaru. baus. 

1. Dangus yra šventųjų gyvenimas, kur palaimintieji, re- 
gėdami Dievo veidą, randa didžiausią savo laimę. 

Ar daug stinga, kad žemė taptų rojum? Ir žemė būtų rojus, 
kad ne tie vargai, „prispaudimai, skausmai, ligos, mirtis, 
kad ne tas kirminas, kuris graužia žmogaus, širdį. Taigi žemė, į 
kurią žmogus ateina verkdamas, žemė, kurioje žmogus, ieškoda- 
mas laimės, niekados nepatyrė ir! nepatirs, nėra rojus. Žemė tai 


1) Mat. 25,34; ?) Mat, 25,41, 

— ašarų pakalnė. Todėl ta žemė, kuri mus nešioja, maitina, den- 
gia — ne laimei skiriama. Ne čia yra mūsų gyvenimo tikslas; ne 
čia mūsų tėvynė. Čia mes keleiviai, o žemė viešbutis, kuriame 
sustojame pasilsėti; tai — jūra; kurią turime perplaukti, kol pa- 
sieksim palaimintųjų kraštą; tai — tyrai, kuriuose žydai klajojo 
per 40 metų, kol įžengė į prižadėtąją žemę; žemė tai — kelias 
nuo lopšio iki karsto painus, aštrus ir kartus. Kas ieško rojaus 
žemėje, smarkiai apsirinka. 

Dangus yra mūsų gyvenimo tikslas. Tenai bus galas žemės 
kartybėms, viso pikto galas; tenai nei| pasaulis, nei šėtonas, nei 
kūnas neves žmogaus į pagundą; tenai Dievas, našlių ir našlaičių 
Tėvas, nušluostys vargdienių ašaras, darbininkų prakaitą, išgy- 
dys ligonių žaizdas. Tenai gyvenimas be mirties, linksmybė be 
nuliūdimo, tenai angelų chorai ir šventųjų; patriarkų, pranašų, 
apaštalų sostai, kankinių vainikai, teisingųjų garbė. 

Jeigu Dievas mūsų ištrėmimo vietai  nepasigailėjo žiedų, 
tai kas apsakys dangaus gražybę. „Ko akis neregėjo, nei ausis 
negirdėjo, nei:į žmogaus širdį neįėjo, Dievas prirengė tiems, kurie 
jį Myli“ 

2) Tačiau didžiausia šventųjų laimė yra regėti Dievą. Die- 
vą, kurio šešėlį matome sutvertų daiktų atspindyje, kaip Abrao- 
mas angelų pavidale, Mozė degančiame krūme, kaip apaštalai 
ant Taboro kalno šviesos debesyje, danguje regėsim kaip jis yra.*) 
Dievo regėjimas pripildo žmogaus sielą neapsakomos linksmy- 
bės, kurios dabar nei tikėjimu, nei viltim, nei meile negalime ap- 
čiuopti. Tuomet tikėjimą pakeis regėjimas, viltį — įgijimas, ne- 
tobulą meilę — tobula. Siela sutirps Dievo meilėje. 

Kas regės Dievą? Visi, kurie žemėje vykdo Dievo valią, bū- 
tent, teisieji?) kurie niekuomet nesutepė sielos nuodėmėmis, kurie 
per visą gyvenimą išsisaugojo sunkiųjų nuodėmių, kurie mirė, 
savo kaltes Tiumazgoją atgailos sakramentu. 

Teisingųjų nuopelnai žemėje nelygūs. Todėl „kiekvienas 
gaus savąjį užmokesnį“,*) vieni švies, kaip saulė, kiti, kaip mėnuo, 
treti, kaip žvaigždės. 

Kadangi mūsų gyvenimo tikslas — įgyti dangų, tad visa 
širdimi geiskim sielos išganymo, vykdydami Dievo valią. 


i 1 Kor. 2,9; *) 1 Jon. 3,2; 3) Mat. 26,46; *) 1 Kor. 3,8. 

Skaistykla. 


Kas yra skaistykla? Skaistykla yra ne dangus ir ne praga- 
ras. Neteisingas būtų Dievas, kad mažus nusidėjėlius lygiai su“ 
didžiaisiais baustų pragaru; nebūtų šventas, kad suteptus įsileis- 
tų į savo rūmus ir leistų regėti savo veidą. Taigi Dievo šventeny- 
bė ir teisybė reikalauja, kad skaistykla būtų atskira nuo dan- 
gaus ir nuo pragaro. Skaistykla tat yra vieta, kur teisingųjų sie- 
los kenčia laikinę bausmę, kol apsišveis, apsimokės Dievui lig 
paskutinio skatiko. 

Tą tiesą patvirtina abejų Įstatymų Šv. Raštas, Bažnyčios 
Tėvai, senovės liturgijos. Pagaliau visų tautų permaldavimo au- 
kos, pomirtinės apeigos, maldos, laidotuvės nuosakiai reiškia rei- 
kalą šelpti mirusiųjų sielas ir rodo skaistyklą esant. 

Kokios skaistyklos kančios? Bažnyčia šiuo klausimu neiš- 
sitarė. Teologai sako, kad sielas skaistykloje kankins ugnis, sąži- 
nės kirminas ir veržimasis regėti Dievą. 

Ugnis — klusnus Dievo tarnas, skaistina žmogaus sielą, 
kad skaisti, kaip auksas, galėtų stoti , Dievo akivaizdoje. Kokia 
ta ugnis, Dievas paslėpė nuo mūsų; ji nematerialė. 

Sąžinės, kirminas, atsiminus blogas mintis, žodžius, adis, 
papiktinimus, kurių galėjo išsisaugoti, išvydus neatliktus gerus 
darbus, ilgam dangų prarastą, griauš sielą smarkiau, negu ugnis. 
Jei ne kartą žmonės dėl šio ki'mino atima sau gyvybę, tai ką be- 
kalbėti apie skaistyklos kirminą! 

Troškimas regėti Dievą kankins smarkiau už ugnį ir sąži- 
nės kirminą. Siela; iš Dievo išėjusi, prie Dievo turi grįžti. Pate- 
kusi į skaistyklą, užsidega Dievo meile, trokšta regėti Dievo veidą, 
bet nuodėmės neleidžia. Šaukiasi gyvųjų: „Pasigailėkite manęs, 
pasigailėkite manęs bent jūs, mano prieteliai, nes Viešpaties ran< 
ka palytėjo mane!“ 4 

Dievas myli sielas, kenčiančias skaistykloje. Todėl negina 
savo Motinai ir šventiesiems užtarti skaistyklą; negijia ir mums 
šelpti numirusius — mokėti jų skolas, trumpinti kančią, padėti 
kentėti (Žiūrėk „Šventųjų bendravimą“). 

Nesiliaukim tad siuntę Dievui už skaistyklos sielas mišių 
aukos, maldų, pasninkų, išmaldų ir kitų gerų darbų. 


Pragaras. 
Pragaras yra vieta, kur prakeiktieji kenčia amžiną bausmę. 
Kiekvienas Šventojo Rašto lakštas skelbia jį esant. Nurodysiu 

keletą vietų: ,„Nusidėjėlių kelias išgrįstas akmenimis, bet jo gale 
pragaras, tamsybė ir bausmė“./) „Rys jį ugnis, kuri yra nekūrė- 
-nama““.?) „Nusidėjėliai... Kas jūsų galės gyventi su ryjančia ugni- 
mi?... Su amžinais karščiais?“?) 

Išganytojas, iškentėjęs už mus  smarkiausias kančias 
ir praliejęs savo Švenčiausią Kraują lig paskutinio lašo, kad mus 
iš pragaro išpirktų, atvejų atvejais sako, jog yra pragaras, kur 
viešpatauja negęstanti ugnis ir tamsybės, kur ugnim ir siera de- 
gančiame ežere yra verksmas ir dantų griežimas.*) „Jei tavo 
ralystę, kaip turint abi aki būti įmestam į ugnies pragarą, kame 
jų kirminas nemiršta ir ugnis negęsta“.?) Visų žinomas yra paly- 
ginimas turtuolio ir Lozoriaus — Lozorius eina į dangų, turtuo- 
lis laidojamas pragare. 


Yra pragaras. Šią tiesą įrodo bendras žmonijos įsitikini- 
mas. Nuo seniausių laikų lig šios dienos tikėta į pragarą. Jis nuo 
sunkios nuodėmės ir žmogaus prigimties neatskiriamas. Juk 
žmonija, trokštanti patogaus, minkšto gyvenimo, laimės, ramy- 
bėsžhegalėjo savaime išsisvajoti pragaro, negalėjo jai ateiti į gal- 
vą amžinos pragaro kančios. Galėjo išsigalvoti pragarą viena, 
antra tauta, bet ne visa žmonija. Taigi tikėjimas į pragarą, nors 
ir savotiškas, turi turėti pamatą bendrame Apreiškimo šaltinyje, 
Jo nepripažįstant, reikėtų sugriauti ne tik krikščionybę, bet ir 
visas pasaulio tikybas, visus žmonijos padavimus. 


Yra pragaras. Nuodėmės prigimtis reikalauja pragaro. 
Nuodėmė yra baustina, sunki nuodėmė baustina pragaru. Die- 
vas yra didžiausias gėris, todėl nuodėmė turi būti didžiausia pik- 
tybė; tad ir nuodėmės bausmė turi būti didžiausia, amžina. Kadan- 
gi žmogus nuodėmę daro laisva valia, tai, kad pragaro nebūtų, 
sunkių nuodėmių nebebijotų, nebevengtų, skaistyklos jam nepa- 
kaktų. 2 

Yra pragaras. Dievo prigimtis reikalauja pragaro. Protas 
sako ir sąžinė jaučia, jog Dievas nebūtų teisingas, jei už nusidė- 
jimus nebaustų; nebūtų šventas, jei baisių baisiausius nusidėjė- 
lius danguje draug su doraisiais susodintų; . nebūtų amžinas, jei 
savo priešų amžinai nenubaustų. Yra tad pragaras ir baisus pra- 


*) Pamoksl. 21,11; ?) Job. 20,26; 3) Iz, 33,14; *) Apr. 21,8; 5) Mork. 9,47. 

garas. Todėl, kas netikėtų į pragarą, turėtų netikėti į Dievą ir 
Išganytoją. 

Taigi pragarą esant, be Švento Rašto, įrodo dar bendras 
žmonijos įsitikinimas, nuodėmės, žmogaus ir Dievo prigimtis; pa- 
galiau šią tikėjimo paslaptį paskelbė kaip dogmą visuotiniosios 
vyskupų santarybos, pagaliau Florencijos santaryba paskelbė: 
„Nepajudinama yra tikėjimo tiesa, kad sielos, suteptos mirtingą- 
ja nuodėme, tuojau eina  pragaran į amžinąsias, nors nelygias 
bausmes“... Ž 

Pragaro bausmės gaivalas yra negęstanti ugnis, sąžinės 
griaužimas, Dievo praradimas, kančių amžinumas. 

Kaip išvengti pragaro? Pragaro išvengti lengva, lengviau, 
negu įgyti dangų. Tam užtenka geros valios: Dangus gieda: 
„Garbė Dievui aukštybėje ir ramybė žemėje geros valios žmo- 
nėms./) Ne kas kita, tik pikta valia veda žmogų į pragarą, o ge- 
ra — į dangų. Gera valia tiki į visa, ką, Dievas mūsų išganymui 
apreiškė, pikta — neigia; gera valia vykdo Dievo ir Bažnyčios 
įsakymus, pikta — neigia; gera valia griebiasi išganomų priemo- 
nių — Šv. Sakramentų, pikta — neigia... gera valia maldoje ran- 
da įkvėpimų, pikta — neigia... gera valia veda į dangų, pik 
į pragarą. - 


— 


1) Luk. 2,14. 

